"FRIENDS" nimunuthaa 15 aharu: Jennifer instagram aa...\n"ފްރެންޑްސް" ނިމުނުތާ 15 އަހަރު: ޖެނިފަރ އިންސްޓަގްރާމްއާ ގުޅި ޝޯވގެ ކާމިޔާބުކަން މުޅި ދުނިޔެއަށް ދައްކާލައިފި!\n1994 އިން 2004 އަށް ދެއްކި "ފްރެންޑްސް" ގެ މަގުބޫލުކަން ދުވަހުން ދުވަހަކަށް ދަނީ އިތުރުވަމުން\nޖެނިފަރ އެނިސްޓަން ވަނީ އިންސްޓަގްރާމްއާ ގުޅި ގިނިސް ވޯލްޑް ރިކޯޑެއް ހަދާފައި\nފޭނުން މިހާރު ތިބީ ސޯޝަލް މީޑިއާއިން މެތިރު ޕެރީ ފެންނާނެ ދުވަހެއްގެ އިންތިޒާރުގައި\nކ. މާލެ | 19 އޮކްޓޯބަރ 2019 | ހޮނިހިރު 23:59 | 4,580\n"ފްރެންޑްސް"ގެ ތަރިން (ކ -ވ): މެތިއު ޕެރީ، ކޯޓްނީ ކޮކްސް، މެޓް ލަ ބްލާންކް، ޖެނިފަރ އެނިސްޓަން، ޑޭވިޑް ޝްވިމަރ އަދި ލީސާ ކުޑްރޯ - ގޫގުލް\n1994 އިން 2004 އަށް އެމެރިކާގެ ނެޝަނަލް ބްރޯޑްކާސްޓިންގ ކޮމްޕެނީ ( އެންބީސީން) ދެއްކި ކޮމެޑީ ސީރީޒް "ފްރެންޑްސް" ޝޯވ އަކީ ގިނަ ބައެއްގެ ލޯބި ހޯދާފައިވާ މަގުބޫލް ޝޯވ އެކެވެ. ޝޯވ ނިމުނުތާ 15 އަހަރުވެފައިވާއިރު، މި ޝޯވގެ ތަރުހީބު ދުވަހުން ދުވަހަކަށް ދަނީއިތުރުވަމުންނެވެ. ޝޯވ އިން ފެންނަ ތަރިންނަށް ވެސް ގިނަ ބައެއްގެ ލޯބި ވަނީ ލިބިފައެވެ.\nދާދި ފަހުން ފެނިގެން ދިޔައީ މީގެ އެއް ހެއްކެވެ. "ފްރެންޑްސް"ގެ އެއް ބަތަލާ އަދި "އެމެރިކާސް ސްވީޓްހާޓް"ކަމަށްވާ ޖެނިފަރ އެނިސްޓަން މި މަހުގެ 15ގައި އިންސްޓަގްރާމްއާ ގުޅުމުން އޭނާގެ އަދި "ފްރެންޑްސް"ގެ ފޭނުންވަނީ އެ ޕްލެޓްފޯމް ގުޑުވާލާފައެވެ. މީގެއިން ދައްކުވައިދެނީ އަދިވެސް ފްރެންޑްސް އާއި އޭގެ ތަރިންނާމެދު މީހުންގެ މެދުގައި އޮތް ގާތްކަމާއި ލޯތްބެވެ.\nއިންސްޓަގްރާމްއާ ގުޅުނުތާ ފަސް ގަޑި އިރާއި 16 މިނިޓް ތެރޭ އެއް މިލިއަން ފޮލޯވަރުން ހޯދާ ގިނިސް ވޯލްޑް ރިކޯޑް ފޮތުން ޖެނިފަރ ޖާގަ ހޯދިއެވެ. އެންމެ އަވަހަށް އެއް މިލިއަން ފޮލޯވަރުން ހޯދި ރިކޯޑް މީގެ ކުރިން އޮތީ އިގިރޭސި ޝަހީ އާއިލާގެ އަމީރު ހެރީ އާއި އޭނާގެ އަނބިކަބަލުން މޭގަން މާކަލްގެ އެކައުންޓްކަމަށްވާ "ސަސެކްސްރޯޔަލް"އަށެވެ. އެއީ ފަސް ގަޑި އިރާއި 45 މިނިޓްގެ ތެރޭގައެވެ.\nއެތަކެއް ބަޔަކު އެއްފަހަރާ އޭނާ ފޮލޯ ކުރަން އުޅުމުގެ ސަބަބުން އިންސްޓެގްރާމް އެޕްލިކޭޝަން ކްރޭޝްވިކަމަށް އިންސްޓްރާމުން ވަނީ ބުނެފައެވެ. މި ކުޑަ މައްސަލަ ޖެހުނު ނަމަވެސް، ޖެނިފަރގެ ފޮލޯވަރުން ހަމަ ދިޔައީ އިތުރުވަމުންނެވެ. 24 ގަޑިއިރު ތެރޭ ޖެނިފަރ އަށް އަށް މިލިއަނަށް ވުރެ ގިނަ ފޮލޯވަރުން ވަނީ ލިބިފައެވެ. އަދި މިހާތަނަށް 14 މިލިއަނަށް ވުރެ ގިނަ މީހުން ވަނީ އޭނާގެ އިންސްޓަގްރާމް އެކައުންޓް ފޮލޯކޮށްފައެވެ.\n"ފްރެންޑްސް"ގައި ފެންނަނީ ހަ އެކުވެރިންނެވެ. އެއީ ޖެނިފަރ ކުޅޭ ރޯލްކަމަށްވާ ރޭޗަލް ގްރީންގެ އިތުރުން، މޮނިކާ ގެލަރ (ކޯޓްނީ ކޮކްސް)، ފީބީ ބުފޭ (ލީސާ ކޫޑްރޯ) އަދި ރޮސް ގެލަރ (ޑޭވިޑް ޝްވިމަރ)، ޖޯއީ ޓްރިބިއާނީ (މެޓް ލަ ބްލާންކް) އަދި ޗޭންލަރ (މެތިއު ޕެރީ)އެވެ.\nމި އަހަރަކީ "ފްރެންޑްސް" ޝޯވ ފެށުނުތާ 25 އަހަރު ފުރުނު އަހަރަށް ވާއިރު، ޖެނިފަރ އާއި މެޓްއާ އެކު އެ ދުވަހު ނަގާފައިވާ ފޮޓޮއެއް ކޯޓްނީ ވަނީ އިންސްޓަގްރާމްކޮށްފައެވެ. އެއަށްފަހު، ފޭނުން ތިބީ ހަ މީހުން އެކުގައި ފެނިދާނެކަމުގެ އުއްމީދުގައެވެ. އެހެންކަމުން، ޖެނިފަރ އިންސްޓަގްރާމަށް ފުރަތަމަ ލީ ފޮޓޯ ވެސް ވެގެން ދިޔައީ ވެސް ހިޓަކަށެވެ. އެއީ، 25 އަހަރުގެ ރިޔޫނިއަން ފާހަގަ ކުރި ރޭ ހަ މީހުން އެކުގައި ނަގާފައިވާ ފޮޓޯއެކެވެ.\nމި ފޮޓޯއަށް މިހާތަނަށް 13 މިލިއަނަށް ވުރެ ގިނަ ލައިކް ވަނީ ލިބިފައެވެ.\nޖެނިފަރގެ ދެވަނަ ޕޯސްޓަކީ އިންސްޓަގްރާމްއާ ގުޅުމުން އެ އެޕް ކްރޭޝް ވުމުން އެއަށް ސަމާސާ ކޮށްފައިވާ ވީޑިއޯއެކެވެ. 17 މިލިއަނަށް ވުރެ ގިނަ ފަހަރު ބަލާފައިވާ މި ވީޑިއޯގެ ކެޕްޝަންގައި ވަނީ އިންސްޓަގްރާމްގައި ފޭނުން އޭނާއަށް ދިން މަރުހަބާއަށް ޝުކުރު އަދާކޮށްފައެވެ. އޭނާގެ ތިން ވަނަ ޕޯސްޓަށްވެސް ފަސް މިލިއަން ލައިކް ލިބިފައިވާއިރު، އެއީ އިންސްޓަގްރާމްގައި މަޝްހޫރު #ތްރޯބެކްތަރޒްޑޭ ޕޯސްޓެއެކެވެ.\nމީގެ އިތުރުން، ޖެނިފަރ ދިޔައީ ގިނަ ބައެއްގެ ޕޯސްޓްތަކަށް ކޮމެންޓް ކުރަމުންނެވެ. އެ ކޮމެންޓްތައް، ހޮލީވުޑްގް ތަރިންގެ ކޮމެންޓްތައް ބަލަމުންދާ "ކޮމެންޓްސްބައިސެލެބްސް"އިން ޕޯސްޓް ކުރުމުން ޖެނިފަރ ވަނީ އެއަށްވެސް ކޮމެންޓް ކޮށްފައެވެ. އަދި އޭނާގެ އިންސްޓްރާމްގައި ހިނގާ މިފަދަ ހަރަކާތްތަކުގެ ސަބަބުން އިތުރަށް ޕަބަލިސިޓީ ލިބުނެވެ.\nޖެނިފަރ މި ދުވަސްކޮޅު ދަނީ އޭނާގެ އާ ޝޯވކަމަށް "ދަ މޯނިންގ ޝޯވ" ޕްރޮމޯޓް ކުރަމުންނެވެ. އެގޮތުން، ޖިމީ ކިމެލް ލައިވްއަށް ދިން އިންޓަވިއުއެއްގައި އިންސްޓްރާމްއާ ގުޅޭގޮތުން އޭނާ ވާހަކަ ދެއްކިއެވެ.\nސޯޝަލް މީޑިއާއާ ގުޅެން ނިންމި ސަބަބު "ނުވިސްނޭ"ކަމަށް އޭނާ ބުންޏެވެ. އިންސްޓަގްރާމްއާ ގުޅެ ވަރަށް ގިނަ އެކުވެރިން އޭނާއަށް ޕްރެޝަރ ކުރިކަމަށާއި އެކަމަށް ފުރަގަސްދޭ ކޮންމެ ފަހަރަކު ތަކުރާރުކޮށް ރަށްޓެހިން އާދޭސް ކުރަމުންދާތީ އިންސްޓަގްރާމާއި ގުޅުނީކަމަށް ޖެނިފަރ ބުންޏެވެ. އަދި މީގެ ކުރިންވެސް ފޭކް އިންސްޓްގްރާމް އެކައުންޓެއް ގެންގުޅެފައިވާނެ ކަމަށާއި، އެއީ އެ އެޕް ދަސްކުރަންކަމަށް އޭނާ ބުންޏެވެ.\n"ފްރެންޑްސް"ގެ ތަރިން. ފޮޓޯ: ގޫގްލް\nއެންމެ ފަހުން "ފްރެންޑްސް"ގެ ތަރިން އެއްވެފައިވަނީ މަޝްހޫރު ޑައިރެކްޓަރ ޖިމް ބަރޯސްގެ ޓްރިބިއުޓް ހަފުލާގައެވެ. އެއީ ފަސް ތަރިންނެވެ އެވެ. އެ ހަފުލާގައި މެތިއު ޕެރީ ބައިވެރިވެފައި ނުވާއިރު (އޭނާ ހުރީ ޕްލޭއެއް ކުޅެން ލަންޑަންގައި)، މިހާރު އިންސްޓްގްރާމް އިން މަދު "ފްރެންޑް"އަކީ ވެސް އޭނާއެވެ.\nއެހެންކަމުން، ފޭނުން މިހާރު ކެތްމަދުވެފަތިބީ މެތިއު ގުޅޭނެ ދުވަހަކަށެވެ. އެފަދަ ވާހަކައެއް އޭނާ ދައްކާފަ ނެތް ނަމަވެސް، ގިނަ ދުވަސް ތަކެއް ވަންދެން ސޯޝަލް މީޑިއާގައި އުޅެން ބޭނުން ނުވާކަމަށް ބުނި ޖެނިފަރ އިންސްޓެގްރާމާ ގުޅުމުން މެތިއު ވެސް އިންސްޓަގްރާމުން ފެނިދާނެކަމަށް ފޭނުން ކުރަމުން އައި އުންމީދު މިހާރުވަނީ އާވެފައެވެ.


Dhiggaru Rihaakuru marukaakoh mizamaanah!\nދިއްގަރު ރިހާކުރު ތައްޓަކަށް އަޅާފައި: ދިއްގަރުން ބޭނުން ވަނީ ރިހާކުރުގެ އާ ޒަމާނެއް ގެންނަން\nމުލަކަތޮޅު ދިއްގަރު، އެނޫނީ މ. އަތޮޅު ދިއްގަރުގު ނަމާއެކު ފަހަތަށް ލާނީ، ކިޔާނީ، ލިޔާނީ ވެސް އަދި ބުނާނީ ވެސް ދިވެހީންގެ ފޭވަރިޓެއް ކަމަށްވާ ރިހާކުރެވެ. ދިއްގަރުގެ ނަން އިވުމުން ފުރަތަމަ ހިތަށް ގެނެވޭނީ ވެސް ރިހާކުރެވެ. އަދި ގިނަ ބައިވަރު މީހުނަށް ދިއްގަަރު އެނގެނީ ވެސް އެރަށުގައި ކައްކާ / ހާނާ ދެގޮތެއް ނުވާ މީރު އަދި ކުލަ އަލި އޮލަ، ރިހާކުރުންނެވެ. ރިހާކުރަކީ ދިއްގަރެވެ. އަދި ދިއްގަރަކީ ރިހާކުރެވެ؛ އެހެންވެގެން ރާއްޖޭގައި އެއްވެސް އެއްޗަކަށް ނޯންނަ އިތުބާރެއް ދިއްގަރު ރިހާކުރަށް އޮވެ އެވެ. ދިއްގަރުގެ ރިހާކުރަކީ، ދިވެހިން އުފައްދާ ރިހާކުރުގެ އެންމެ މަތީފެންވަރެވެ. އެއާ ވާދައެއް ނުކުރެވެ އެވެ.\nރިހާކުރު ކެއްކުމުގައި އަދި ރިހާކުރު ހޭނުމުގައި ކުޑަކުޑަ ދިއްގަރުގެ މަސްވެރި އާއިލާތައް އެރަށުގެ މީހުން ހާއްސަ "ރިހާކުރު މެނުއަލް" އެއް ހިތުގައި ގެންގުޅެ އެވެ. އެއީ ދިއްގަރުން ބޭރު ނުވާ ސިއްރެކެވެ. ރިހާކުރު ހޭނުމުގައި ދިއްގަރުގެ ހާހެއްހާ މީހުން ހިފަހައްޓާ އުސޫލުތަކަކާއި ޒަމާންވީ ގޮތްފޮތަކާއި އާދަތަކެއް ހުރެ އެވެ. އެހެން ވެގެން ދިއްގަރު ރިހާކުރަކީ "ޓެސްޓެޑް-ޕްރޫވެން" ޕްރޮޑަކްޓެކެވެ. އިތުބާރު ބޮޑު ކަމުން އެއަށް ބާޒާރު / މާކެޓް ހޯދަން އިސްތިހާރު ކުރާކަށް ނުވެސް ޖެހެ އެވެ.\nމިއީ މިޒަމާނެވެ؛ ދިއްގަރު ރިހާކުރަކީ މަރުކާ ކޮށްފައިވާ ވަކި ލޭބަލެއްގެ ގޮތުގައި ބާޒާރަށް ނެރެ މިޒަމާނުގެ ގޮތަށް ދިއްގަރު ރިހާކުރުން ބޮޑު އާމްދަނީއެއް ހޯދޭން އެބަ އޮތެވެ. އަދި މި ހާއްސަ ބްރޭންޑް ރާއްޖޭގެ ހަފޮޅުން ބޭރަށް ގެންދެވި ދާނެ އެވެ. އެހެންވެ ދިއްގަރުގެ މިޒަމާނުގެ މީހުނާއި ރަށު ކައުންސިލުން އެކަމަށް ހާއްސަ ވިސްނުމެއް ސިކުނޑީގައި ބާއްވައިގެން އުޅެ އެވެ.\nމި ހަމަ އަސްލު ވާހަކައެކެވެ؛ ދިއްގަރު ރިހާކުރު މަރުކާކޮށް ވަކި ލޭބަލެއްގައި މާކެޓް ކުރަން ދިއްގަރު ކައުންސިލްގައި ބޮޑު ބިޔަ ޕްލޭނެއް އެބައޮތެވެ. ބޭނުމަކީ އެ ލޭބަލާއެކު އަންނަ ދިއްގަރު ރިހާކުރުގެ ފަހަތުން ބައި ޕްރޮޑަކްޓްތަކުގެ ގޮތުގައި ގިނަ ބާވަތްތައް އުފައްދާ ދިއްގަރުގެ އިގްތިސޯދު މިޒަމާނަށް އަނބުރާލުމެވެ.\nދިއްގަރު ކައުންސިލްގެ ރައީސް އަހްމަދު ނިޝާން ވިދާޅުވި ގޮތުގައި އިހު ޒަމާނުއްސުރެ ރާއްޖޭގެ މުޅީ އާބާދީގެ އިއްތިފާގުން ދިއްގަރު ރިހާކުރު ވަނީ ދަރަޖަކޮށް ނިންމާފަ އެވެ. އެކަމަކު މިޒަމާނާ އެއްގޮތަށް ދިއްގަރު ރިހާކުރު މާކެޓް ކުރަން ރަނގަޅު ޕްލޭނެއް ހަދައި ތަންފީޒު ކުރަން ޖެހެ އެވެ. އެ ތައްޔާރީތައްވީ އަދި އެވެ.\nކައުންސިލްގެ ކުރިއަށް އޮތް ދައުރުގައި އެ މަސައްކަތް ގެންދާނީ އަލަށް އިންތިހާބު ކުރި އަންހެނުންގެ ތަރައްގީއަށް މަސައްކަތްކުރާ ކޮމިޓީއަށެވެ. އެ ކޮމިޓީގެ މައިގަނޑު އެއް މަސައްކަތަކަށް ހަދާނީ ދިއްގަރު ރިހާކުރަށް ވަކި ލޭބަލެއް ތައްޔާރުކޮށް އެ ވިޔަފާރި ފުޅާކުރަން ކުރަންޖެހޭ ޒަމާނީ މަސައްކަތެއް ކުރުމެވެ.\n"ދިއްގަރުގައި ވެސް އާންމު ގޮތެއްގައި ރިހާކުރު ކައްކަނީ އަންހެނުން، އެމީހުންނާއި ގުޅިގެން އަންހެނުންގެ ތަރައްގީއަށް މަސައްކަތްކުރާ ކޮމިޓީން އެ ވިޔަފާރި ފުޅާކުރަން ހާއްސަ މަސައްކަތްތަކެއް ކުރަންޖެހޭ. އެކަމަށް މިހާރު ވެސް ކައުންސިލުން މި އަންނަނީ ތައްޔާރުވަމުން،" ކުރިއަށް އޮތް ދައުރުގައި ކައުންސިލްގެ ރައީސްކަން ކުރައްވާނެ ނިޝާން ވިދާޅުވި އެވެ. "ދިއްގަރު ރިހާކުރުގެ މަސައްކަތް އޮތް ހިސާބުން އިގްތިސޯދީ ބޮޑު ވިސްނުމަކަށް ބަދަލު ކޮށްލަން ޖެހޭ."\nދިއްގަރު މީހަކު ރިހާކުރު ކައްކަން އުނދުނުގައި އަލިފާން ރޯކުރަނީ: ދިއްގަރަކީ ރިހާކުރުގެ އިގްތިސޯދެއް އޮތް ރަށެއް\nދިއްގަރު ކައުންސިލްގެ "ރިހާކުރު ޕްލޭން" ގައި އޮތީ ހަމައެކަނި ރިހާކުރު ކައްކައި ހާނައި ފުޅި ދަޅުގައި ބަންދުކޮށްގެން ވިއްކުމެއް ނޫނެވެ. ރިހާކުރުގެ ރަހަ އެކުލެވޭ ގޮތަށް ތަފާތު ގިނަ ބާވަތްތައް އުފައްދާ ވިއްކަން ވެސް ޕްލޭންގައިވެ އެވެ. މިހާރު ވެސް "ރިހާކުރު ކިއުބްސް" އަދި "ރިހާކުރު ކޮއްތުރޮށި" އެރަށުގައި ދަނީ ތައްޔާރު ކުރެ އެވެ. އަދި އެ އުފެއްދުންތައް އިޖާދުކޮށް ކާރުހަނާ އަށް، މެޝީން ލެވެލަށް ގެންދިއުމަކީ ވެސް ދިއްގަރުގެ ދުރު ރާސްތާ ޕްލޭނެކެވެ. ސަބަބަކީ ދިއްގަރު އިގްތިސޯދުގައި އެންމެ މުހިންމީ ރިހާކުރަށް ވާތީ އެވެ.\nނިޝާން ވިދާޅުވި ގޮތުގައި ދިއްގަރު ރިހާކުރާއި އޭގެ އެހެން އުފެއްދުންތައް އިތުރު ކުރަން ރަށް ތައްޔާރުވެފައިވާއިރު ކޮލިޓީ ހިފެހެއްޓުމަށް ހާއްސަ އިސްކަމެއް ދޭނެ އެވެ. ޒަމާނީ މިންގަނޑަކަށް، ވަންޒަން ހަމަ ކުރާނެ އެވެ. ދިއްގަރުގައި ރިހާކުރު ކައްކާ މީހުންނާއި ގުޅިގެން އެކަމަށް ހާއްސަ އުސޫލެއް ވެސް ތައްޔާރު ކުރާނެ އެވެ.\n"ވާގޮތަކީ ރާއްޖޭގެ އެހެން ރަށްރަށުގައި ކައްކާ ރިހާކުރު އެބަ ވިއްކާ ދިއްގަރު ރިހާކުރުގެ ލޭބަލްގައި. އެއީ ވަރަށް ދެރަކޮށް ހިނގާ ކަމެއް. ދިއްގަރު ރިހާކުރު މީރުވެފައި މުޅިން ތަފާތު ވާނެ. އެހެންވީމަ އެ ކޮލިޓީ ހިފަހައްޓަން ކުރެވެން ހުރި ހުރިހާ ކަމެއް އަޅުގަނޑުމެން ކުރާނަން. ބޭނުމަކީ ދިއްގަރުގެ ރިހާކުރަށް އޮންނަ ޔަގީންކަން އެ ގޮތުގައި ދާއިމަށް ހިފެހެއްޓުން" ނިޝާން ވިދާޅުވި އެވެ.\nދިއްގަރު ރިހާކުރު ވިއްކަން ފުޅިފުޅިއަށް އަޅާފައި: ލޭބަލަކާއެކު ރިހާކުރު އުފައްދާނެ\nދިއްގަރު ރިހާކުރު މިޒަމާންގެ ލެވެލަށް އުފުލާލައި ދިނުމުގެ ގޮތުން މަރުކާކޮށް ހާއްސަ ލޭބަލެއް ވިޔަފާރި ނަމެއްގެ ގޮތުގައި ރަޖިސްޓްރީ ކުރަން ދިއްގަރުން ނިންމާ ވަނީ ޕްރޯސެސްއަށްލާފަ އެވެ. އަދަކު މާދަމާއަކު އެކަން އިއުލާން ވެދާނެ އެވެ.\n"ދިއްގަރު ރިހާކުރު މާކެޓް ކުރަން މިހާރު ވެސް އަޅުގަނޑުމެން ވަކި ހާއްސަ ކަމެއް ކުރާކަށް ނުޖެހޭ. އެހާވެސް މަޝްހޫރު. އެކަމަކު ވަކި ލޭބަލެއް މިކަމަށް ހާއްސަ ކުރާނަމަ އެ ލޭބަލެއް އެބަޖެހޭ ޕްރޮމޯޓް ވެސް ކުރަން. ވިސްނުންތަކެއް ގެންނަން އަޅުގަނޑުމެން އެކަން ކުރާނަން،"\nދިއްގަރު ރިހާކުރު މިހާރު މިދަނީ މާމައްޗަށެވެ. ދިއްގަރުގެ މި ވިސްނުމްާއި ޕްލޭން ރަނގަޅަށް، މި ޒަމާނަށް ބަދަލުކޮށް ހިންގައިފިނަމަ ދިއްގަރު ރިހާކުރު އޭގެ މަގަބޫލު އަދި މަޝްހޫރު ކަމާއެކު ދުރަށް ބޭރުލައިނަށް ވެސް ގެންދެވޭނެ އެވެ. އެއީ ޒަމާނީ ވިސްނުމަކުން ބަދަލު ކޮށްލެވޭނެ ކަމެކެވެ. ރާއްޖެއަށް ދިވެހިންނަށް ދިއްގަރަށް މީމަށް އޮތް މޮޅެކެވެ.\nދިއްގަރު ރިހާކުރު ކެފޭ ރެސްޓޯރެންޓް


ރަޝިއާ އިން ޔޫކްރެއިނަށް ހަމަލާ ދޭން އުޅޭކަމުގެ ތުހުމަތު!\n175،000 ސިފައިންނާ އެކު ރަޝިއާ އިން ޔޫކްރެއިނަށް ހަމަލާ ދޭން އުޅޭކަމުގެ ތުހުމަތު!\n4 ޑިސެންބަރު 2021 - 12:36 0\nރަޝިއާ ސިފައިންގެ ޓޭންކަރެއް. -- ފޮޓޯ: އޭއޭ\nވޮޝިންޓަން، އެމެރިކާ (ޑިސެމްބަރު 4) - ރަޝިއާގެ 175،000 ސިފައިންނާ އެކު ޔޫކްރެއިންގެ އެކި ދިމަދިމާލަށް އަންނަ އަހަރުގެ ކުރީކޮޅު ހަމަލާ ދޭން ތައްޔާރުވަމުންދާ ކަމަށް ވޮޝިންޓަން ޕޯސްޓް ނޫހުން ރިޕޯޓުކޮށްފި އެވެ.\nއެމެރިކާ ސަރުކާރުގެ ނަން ހާމަނުކުރާ އޮފިޝަލަކާ ހަވާލަދީ އެ ނޫހުން ބުނީ ރަޝިއާ އިން ރާވައިގެން އުޅެނީ "ހަނގުރާމައިގެ 100 ޓެކްޓިކަލް ގްރޫޕަކަށް 175،000 ސިފައިން ބަހާލައިގެން ބަރު ހަތިޔާރާ އެކު ހަމަލާ ދިނުމަށް" ކަމަށެވެ.\nއެކަމާ ގުޅޭ ގޮތުން ސުވާލު ކުރުމުން ޕެންޓަގަން އިން ބުނީ ޖާސޫސީ މައުލޫމާތާ ގުޅޭ ކަންކަމުގައި ވަކި އެއްޗެއް ބުނެވެން ނެތް ކަމަށެވެ. ނަމަވެސް "ޔޫކްރެއިނާ ދެކޮޅަށް ހަމަލާ ދޭން ރަޝިއާ އިން ރާވާކަމުގެ ހެކި ހުރުމުން ވަރަށް ކަންބޮޑުވާ" ކަމަށް ބުންޏެވެ.\n"އަޅުގަނޑުމެން އަބަދުވެސް ތާއީދުކުރަނީ އެ ސަރަހައްދުގެ ހަމަނުޖެހުން ކުޑަކޮށް، އިރުމަތީ ޔޫކްރެއިންގެ މައްސަލަ އަށް ޑިޕްލޮމެޓިކް ހައްލެއް ހޯދަން،" ޕެންޓަގަންގެ ތަރުޖަމާނު ލެފްޓިނެންޓް ކާނަލް ޓޯނީ ސެމެލްރޮތް ވިދާޅުވި އެވެ.\nވޮޝިންޓަން ޕޯސްޓް ނޫހުން ރިޕޯޓު ކުރި ގޮތުގައި ރަޝިއާ ސިފައިން މި ވަގުތު ދަނީ ހަތަރު ސަރަހައްދަކަށް ޖަމާވަމުންނެވެ. އަންނަ މަހު ރަޝިއާ އިން ހަމަލާ ދޭން އުޅޭކަމަށް ބުނެ ޔޫކްރެއިނުން ވެސް ވަނީ މި ދަނޑިވަޅުގައި ކަންބޮޑުވުން ފާޅުކޮށްފަ އެވެ.\nއެމެރިކާގެ ރައީސް ޖޯ ބައިޑެން ވިދާޅުވީ ރަޝިއާ އިން ޔޫކްރެއިނަށް އަރަން ކުރާ މަސައްކަތް ހުއްޓުވަން އާ ފިޔަވަޅުތަކެއް އަޅާނެ ކަމަށެވެ. ރަޝިއާ އާއި ޔޫކްރެއިން ގުޅޭ ބޯޑަރު ކައިރީގައި މިހާރު 100،000 އަށް ވުރެ ގިނަ ރަޝިއާ ސިފައިން އެބަ ތިބި ކަމަށް ޔޫކްރެއިނުން ބުނެ އެވެ.\nނަމަވެސް ރަޝިއާ އިން އަންނަނީ އެ ތުހުމަތުތައް ދޮގުކުރަމުންނެވެ. މިދިޔަ ބުރާސްފަތި ދުވަހު އެމެރިކާގެ ސެކެޓްރީ އޮފް ސްޓޭޓް އެންޓޮނީ ބްލިންކެން ރަޝިއާގެ ފޮރިން މިނިސްޓަރާ ބައްދަލުކުރެއްވުމަށް ފަހު ކަންބޮޑުވުން ފާޅުކުރެއްވި އެވެ.\nރަޝިއާ އިން ހަމަލާ ދޭން ނިންމައި، މަސައްކަތް ކުރިއަށް ގެންގޮސްފި ނަމަ "ނަތީޖާ ސީރިއަސްވާނެ" ކަމުގެ އިންޒާރު ބްލިންކެން ދެއްވި އެވެ. ޔޫކްރެއިން މައްސަލައިގައި ބައިޑެން އާއި ރަޝިއާގެ ރައީސް ލެޑިމިއަ ޕުޓިން ވާޗުއަލްކޮށް މަޝްވަރާ ކުރެއްވުމަށް ވަނީ ހަމަޖެހިފަ އެވެ.\nޔޫކްރެއިންގެ ދަށުގައި އޮތް ކްރައިމިއާ އަށް އަރައި، ރަޝިއާ އިން އެތަން ހިފީ 2014 ވަނަ އަހަރު އެވެ. އޭގެ ފަހުން އިރުމަތީ ޔޫކްރެއިންގައި ސަރުކާރާ ދެކޮޅަށް ހަނގުރާމަ ކުރާ ގްރޫޕުތަކަށް ރަޝިއާ އިން އަންނަނީ އެއްބާރުލުން ދެމުންނެވެ. އެ ހަމަނުޖެހުމުގައި 13،000 އަށް ވުރެ ގިނަ މީހުން ވަނީ މަރުވެފަ އެވެ.\nސައިބާ ހަމަލާ ދިނީ ރަޝިއާކަން ސާބިތުވާ ހެކި އެބަހުރި: ޔޫކްރެއިން\nއިޒްރޭލުން ބަންދު ކުރި މީހަކު މަރުވުމުން އެމެރިކާގެ ކަންބޮޑުވުން


Dhumuge Asaru Kohgen Israel Ge 59 Meehakah Faruvaa Dheyn Jehijjje - Vaguthu\nދުމުގެ އަސަރުކޮށްގެން އިސްރާއީލްގެ 59 މީހަކަށް ފަރުވާދޭން ޖެހިއްޖެ\n1 މަސް ކުރިން ( މެއި 13, 2021 )\nއިސްރާއީލްގެ ހައިފާ ސިޓީގެ އެޕާޓްމަންޓް ބިލްޑެންގައި ދިރިއުޅޭ ގިނަ އަދަދެއްގެ މީހުންނަށް ދުމުގެ އަސަރުކޮށްގެން އޭގެތެރެއިން 59 މީހަކަށް ހޮސްޕިޓަލްގައި ފަރުވާ ދޭން ޖެހިއްޖެއެވެ.\nއިސްރާއީލްގެ މީޑިއާތަކުން ބުނާ ގޮތުގައި އެޕާޓްމަންޓް ބިލްޑިންގައި ދިރިއުޅޭ މީހުންނަށް ދުމުގެ އަސަރު ކުރީ އެއިމާރާތާއި ކައިރީގައި ހުރި ވެހިކަލްތަކެއްގައި އަލިފާން ރޯވުމުންނެވެ. ވެހިކަލްތަކުގައި އަލިފާން ރޯވީ ކީއްވެކަން އަދި ކަށަވަރު ނުކުރެވޭ ކަމަށް އޮފިޝަލުން ބުނެއެވެ.\nއިސްރާއީލްގެ މީޑިއާތަކުން ބުނާ ގޮތުގައި ބޮޑަށް ބެލެވެނީ އެސަރަހައްދުގައި ދިރިއުޅޭ ބަޔަކު ނުވަތަ މީހަކު ވެހިކަލްތަކުގައި ގަސްދުގައި އަލިފާން ރޯކޮށްލީ ކަމަށެވެ.\nހައިފާ އަކީ އިސްރާއީލްގެ އެންމެ އުތުރުން އޮންނަ އެގައުމުގެ މައި ޕޯޓް ސިޓީއެވެ. އެއީ 1948 ވަނަ އަހަރު އިސްރާއީލުން ފުރަތަމަ ވަޒަންވެރިވި ފަލަސްތީނުގެ ސިޓީތަކުގެ ތެރެއިން އެއްސިޓީއެވެ. ނަމަވެސް މިހާރު ވެސް ހައިފާގައި ގިނަ އަދަދެއްގެ މުސްލިމުން ދިރިއުޅެއެވެ.\nއެހެންކަމުން ބެލެވެނީ އެޕާޓްމަންޓް ބިލްޑިންގްގެ ކައިރީގައި ހުރި ވެހިކަލްތަކުގައި އަލިފާން ރޯކޮށްލުން އެއީ އިސްރާއީލުން މިހާރު ޣައްޒާއަށް ދެމުންދާ ހަމަލާތަކާއި ގުދުސްގައި ހިންގަމުން ގެންދާ ޖަރީމާތަކާއި ދެކޮޅަށް ދިން ހަމަލާއެއް ކަމަށެވެ.\nއިސްރާއީލަށް ޣައްޒާ އިން ދަނީ މެދުކެނޑުމެއްނެތި ރޮކެޓް ހަމަލާތައް ދެމުންނެވެ. މިހާރު ވެސް އިސްރާއީލްގެ ވަރަށް ގިނަ ސަރަހައްދުތަކުގައި ދަނީ ރޮކެޓް ހަމަލާއެއް އަމާޒުވެދާނެ ކަމުގެ އިންޒާރު ދިނުމުގެ ގޮތުން ސައިރަން އަޅަމުންނެވެ.\nއިސްރާއީލުން ވެސް ދަނީ މެދުކެނޑުމެއްނެތި ޣައްޒާއަށް ބޮން އަޅަމުންނެވެ. އިސްރާއީލްގެ ހަމަލާތަކުގައި މިހާތަނަށް 65 މީހަކު ޣައްޒާ އިން ޝަހީދުވެފައިވެއެވެ. އޭގެތެރޭގައި ގިނަ އަދަދެއްގެ ކުޑަކުދިން ހިމެނެއެވެ.\nފަލަސްތީނުން އިސްރާއީލާއި އެކު ވެފައިވާ ވެކްސިންގެ އެއްބަސްވުން ނިމުމަކަށް!\nއިސްރާއީލުން ޣައްޒާއަށް އަނެއްކާވެސް ވަރުގަދަ ހަމަލާތަކެއް ދީފި


Ihavandhoo Boat ehge falhuveri aku ves covid ah positive vejje | Mihaaru\nޚަބަރު / ހއ. އިހަވަންދޫ\nއިހަވަންދޫ ބޯޓެއްގެ ފަޅުވެރިއަކު ވެސް ކޮވިޑަށް ޕޮޒިޓިވް ވެއްޖެ\nހއ. އިހަވަންދު އާއި މާލެއާ ދެމެދު ދަތުރުކުރާ ބޯޓެއްގެ ކޭޝިއަރު ކޮވިޑް-19 އަށް ރޭ ޕޮޒިޓިވް ވެފައިވާ ކަމަށް އެ ރަށު ކައުންސިލުން މިއަދު ބުނެފި އެވެ.\nއިހަވަންދޫ ކައުންސިލްގެ ރައީސް މުހައްމަދު ރަޝީދު، "މިހާރު" އަށް ވިދާޅުވީ އެ ރަށު "242" ބޯޓު، މާލެ އިން އެ ރަށަށް ދިޔައީ މިދިޔަ އަންގާރަ ދުވަހު ކަމަށެވެ. ރަށަށް ބޯޓު ދިޔަތާ އެއް ދުވަސް ތެރޭގައި އެ ކޭޝިއަރުގެ ފަރާތުން ބަލީގެ އަލާމާތަށް ޝައްކު ކުރެވިގެން، ހެދި ޓެސްޓުގެ ނަތީޖާ ރޭ ލިބުނުއިރު ކޮވިޑް-19 އަށް ޕޮޒިޓިވް ވެފައިވާ ކަމަށް ރަޝީދު ވިދާޅުވި އެވެ.\nއިހަވަންދޫ އެ ފިރިހެން މީހާ އަދި ހުރީ އެ ރަށުގަ އެވެ. އޭނާ ޕޮޒިޓިވްވުމާ ގުޅިގެން އެ ރަށުން މީހުން އަރައި ފޭބުން ވަނީ މަނާކޮށް، ރަށް ވަނީ މޮނިޓަރިންގެ ހާލަތަށް ގެންގޮސްފަ އެވެ. އޭނާއާ ކޮންޓެކްޓުވި މީހުން ދެނެގަތުމުގެ މަސައްކަތް މިހާރު އަންނަނީ ކުރަމުންނެވެ.\n"ކްލަސްޓާ ކުޑަ ވާނެ ކަމަކަށް ނުބެލެވޭ. އެއީ ވަރަށް ގިނަ މީހުން އަރައި އުޅޭ ބޯޓެއް. އެ މީހާ ވެސް ރަށަށް އައިސް ރަށު ތެރޭގައި އުޅެ، މީހުންނާ ބައްދަލުކޮށް ހެދި. ތަންތަނަށް ގޮސް ވެސް އުޅުނު،" ރަޝީދު ވިދާޅުވި އެވެ.\nSavaaree boat ge case thakaa hedhi Dhidhoo aai Vashafaru adhi Nolhivaranfarah ves araifeybun manaakoffi\nއުތުރުގެ ރަށްތަކެއް މޮނީޓަރިންއަށް ލުން\nކޮވިޑް-19ގައި ހާލު ބޮޑުވާ މީހުންނަށް ފަރުވާ ދިނުމަށް ހާއްސަކޮށް ހަދައިފައިވާ ތިން މީހުންގެ ޖާގައިގެ ފެސިލިޓީއެއް އިހަވަންދޫގައި ހުރެ އެވެ. ނަމަވެސް ޕޮޒިޓިވްވި މީހާގެ ހާލު އެހާ ގޯސް ނުވުމުން އޭނާ ގެންދާނެ ކަމަށް ބެލެވެނީ ށ. ފުނަދޫގައި ހުންނަ ފެސިލިޓީ އަށް ކަމަށް ކައުންސިލް ރައީސް ވިދާޅުވި އެވެ.\nމާލެ ފިޔަވައި ރާއްޖޭން އެންމެ ފުރަތަމަ ކޮވިޑް-19 އަށް މީހަކު ޕޮޒިޓިވްވީ ވެސް އިހަވަންދޫ ބޯޓަކުން އެ އަތޮޅު އުލިގަމަށް ދިޔަ މީހެކެވެ. މިދިޔަ އޭޕްރީލް 15 ގައި އެ ރަށު "ކާވިޔާ" ބޯޓުން އުލިގަމަށް ދިޔަ މީހާ ޕޮޒިޓިވް ވުމުން، އެ ބޯޓުން ދިޔަ އެހެން މީހުން ވެސް ޓެސްޓު ހެދި އެވެ. އޭގެ ތެރެއިން ތަކަންދު އަށް ދިޔަ ތިން މީހަކު ވަނީ ބައްޔަށް ޕޮޒިޓިވްވެފަ އެވެ. އެ އެންމެން ވެސް މިހާރު ވަނީ އެ ބަލިން ރަނގަޅުވެފަ އެވެ.\nހއ. ކެލާ ސަވާރީ ބޯޓުގެ ކެޕްޓަނާ އެކު އެ ބޯޓުން ދަތުރުކުރި 10 މީހަކު ވެސް މިދިޔަ ހަފުތާގައި ކޮވިޑް-19 އަށް ޕޮޒިޓިވްވެފައިވާއިރު، އެ މީހުންނާ ކޮންޓެކްޓްވެފައިވާ މީހުން ތިބުމުން ކެލާގެ އިތުރުން އެ އަތޮޅު ދިއްދު އާއި ވަށަފަރު އަދި ހދ. ނޮޅިވަރަމްފަރަށް ވެސް އަރައިފޭބުން ވަގުތީ ގޮތުން އިއްޔެ ވަނީ މަނާ ކޮށްފަ އެވެ.\nސިއްހަތު ހއ. އިހަވަންދޫ ބަލިތައް\n3 މީހުންގެ ޖާގައިގެ ފެސިލިޓީއެކޭ؟ އެއަށްވެސް ފެސިލިޓީކިޔާތަ؟ އެންމެ ކުރިން މުޅި ރާއްޖޭގަ ހާހުން ފެސިލިޓީ ހެދި ވާހަކަ ލިއުނީމަވެސް ކޮމެންޓްކުރިން ތިޔަ ތަންތަން ރަގަޅަށް ބަލައިފިނަމަ ނުވާނެއޭ ފެސިލިޓީތަކަކަށް. އިމާރާތެއްގަ ބޯޑެއް އެޅުވުނީމަ ނިމުނީތަ؟ ނަންވާނީ ކޮތަރުކޮށި ހެދި މީހުން އެކަމު.\nމިރަށުގަ ހަދާފަ ހުރި ކޮވިޑު މަރުކަޒު މިރަށު މީހުންނަށް ބޭނުންކުރެވެން ޖެހޭ އަދި ޖާގައޮތް މިންވަރުން އެހެން ރަށްރަށުގެ މީހުން ގެންނަން ޖެހޭ ރަށު މީހުން ބަލިވި ކަމަށް ވިޔަސް އަމިއްލަ ރަށު ފަސްގަނޑުގަ ޢާއިލާ ކައިރީގަ އޮންނަން ފަސޭހަވާނެ\nސަރުކާރުތައް ބަދަލު ވިޔަސް ސިޔާސަތުބަދަލެއް ނުވޭ. ރަށްއިތުންނަށް ނަނާ ހުވަފެން ދަށްކަނި ކޮންމެ ސަރުކާރަކުންވެސް. މާލެއަށް ހުރިހާ ކަމެއް ޖަމާކުރުމުގެ ސިޔާސަތު ގެންގުޅެނި. ޖަޒީރާ ރާއްޖެއޭ ކިޔާފަ ހުވަފެން ދަށްކަނި. ފޯޓްވެސް ހަދަނި މާލޭ ސަރަހަންދުގަ. ފާކެއްހެފިޔަސް ފެންއަރުވާތަނެއް ހެދިޔަސް މާލޭގަ. ރާއްޖެތެރެއަށް ހަމަ މިހާރު ވެސް މި ކޮށްދެނި ފުޓްސަލު ދަނޑަކާއި ބަދަރު ހެދުން އާކަމެއް ނުކުރޭ.\nމަބުނީ އެއްކަލަ އައިހެވަން މަޑުމަޑުން ކުދިކުދި އޮޅުންތައް އަރަމުންގޮސް ނޭނގުމެއްގެތެރޭ އެންމެފަހުން ހަމަ ގުޅިފަޅުގައޭ މާލޭމީހުން އެހަދަނީ. އުތުރުމީހުނަށް އަދި ރޭކާލާހެނެއް ހިއެއްނުވޭ.\nމާލެއަށް ހުރިހާ ބާރަކާއި ވަސީލަތެއް ޖަމާކޮށްފަ ނާންނާށޭ ގޮވިޔަސް މާލެދިޔުން ނޫންގޮތެއްނެތް. އަތޮޅުގެ ރައްޔިތުންނަށް ބޭނުންވާ ސާމާނު ލިބޭ ހަމައެކަނި ތަނަކީ މާލެވީމަ މާލެ ދާނެ.. ކުޅުދުއްފުށީގަ ޕޯޓް އެދެވޭގޮތުގައި ހިންގާނަމަ، އެބޯޓުތައް ދަތުރުކުރާނީ ކުޅުދުއްފުށިން ރަށަށް.. މާލެއަކަށްނޫން.. އެންމެރަށަކަށް ބަރޯސާވުންދޫކޮށް ބާރުތައް ލާމަރުކަޒީކުރަންޖެހޭ... އަލިފާނުގެ ހާދިސާއިންވެސް ކޮވިޑްއިންވެސް ބުނެދެނީ ހަމައެންމެވާހަކައެއް..\nމިހާރު ކޮންމެ ތަނެއްގަ ޕޯޓް ހެދިއަސް އަންނަން އޮތީ ހަމަ ކޮވިޑް އޮތް ގައުމުތަކުން ބޯޓްތައް. އެކަމު މާލެ ނޫން އެހެން ގޮތެއް ހޯދަންޖެހޭ. ރަށްތަކާމެދު ވެވިފައިވާ އިހުމާލުތައް ރަގަޅުކުރަންވީ ދުވަސް މިއަދު މިއީ. ނުދީ ހިފެހެއްޓި ވަސީލަތްތައް ރަށްތަކުގައި ގާއިމުކޮށްދޭންޖެހޭ. މާލޭގެ ސެންޓްރަލްކަން ކަނޑާލަންޖެހޭ. އެންމެން ހަމަހަމަކުރަންޖެހޭ.\nއިސްޤު ސޯނާ ބޯޓް\nކައްޕީން ގެ ކަންތަށް މާ ބޮޑު ވެއްޖެ އެވެ.\nމިހާރު އޮންނަ އުސޫލާއި އެއްގޮތަށް ކަންތައް ހިގާނަމަ ބޯޓްފަހަރުގެ ފަޅުވެރިން ޕޮޒިޓިވް ވުމުގެ ފުރުސަތު ވަރަށް ކުޑަ. ޕޮޒިޓިވް ތިވަނީ މާލެއަށް ފައިބާތީ ނޫނީ މާލެއިން ޕޮޒިޓިވް މީހާ ބައްދަލުވެފާވާތީ ، ނޫނީ ހޯމްކަރަންޓީނަށް ރަށަށްދާ މީހަކު ޕޮޒިޓިވް ވެފަ ހުރީމަ! މުޅިރާއްޖެއަށް ފެތުރުން ހުއްޓުވޭނީ އުސޫލުތައް ރަގަޅަށް ހިފައްޓައިގެން އެހެން ނޫނީ މަދު މީހެއްގެ ސަބަބުން އެތައް ރަށެއްގެ މީހުންނަށް ބިރުވެރިކަން މިފެތުރެނީ.\nގޯސްނުވެ ރަނގަޅުވާނެކަމުގެ އުއްމީދުކުރަން. ފިހާރަތަށް ހުޅުވުން ލަސްކުރުމުގެ ހިކުމަތެއް ނޭގޭ. މަށަށް އެނގޭކަމަކީ ހުޅުމާލެ ގިހާރަތައް އަވަހަށް ހުޅުވުމުން ފިހާރަތަކަށް ދިއުމުން މަށަށް އޮންނަ ބިރު ވަރަށް ކުޑަކަން. މީހުން މަދުވުމުން ވަރަށް ބަލައިގެ ރައްކާތެރި ކަމާއެކު ތަކެތި ގަނެވޭ. ލަހުން ހުޅުވީމަ ވަރަށް އުދަގޫވޭ. މީހުން ގިނަ ބިރު ބޮޑު. ބައެއްފަހަރު ހުސްއަތާ އެނބުރި އަންނަން. މަށަށް އޮންނަ ބިރުގެ ވާހަކަ މިބުނީ.\nލުއިތަށް ދިންއިރު ދެއްކި ވާހަކަތަށް އަޑުނީވިގެން އުޅެނީ ހޭދަބައިވެފައި ތިބީމަތޯ؟ ލުއިތަށް ދިނަސް ޒަރޫރީ ބޭނުމެއް ނެތިއްޔާ ނުދާށޭ ކިޔާ އެތަށް ފަހަރަކު އިލްތިމާސް ކޮށްފައިވޭ. ކޮބާ ފަރުދީ ޒިންމާ؟\nފަރުދީ ޒިންމާ ސުމެއް\nއެތައް ދުވަހެއް ކުރިން އިލްތިމާސް ކޮށްފި މި އީދުގައި ބަލި ހިފައިގެން ރަށް ރަށަށް ނުދާން. އެކަމަކު ކަހާ ތަނެއް ހިރުވައެއްވެސް ނުލާ. އަހަރެން ގޮވާލަން ހުރިހާ އެންމެންގެ ބުކިންތައް ކެންސަލް ކުރަން. ކޮންފަދަ ކަމެއް މި ދެން


Venezueyla aa Dhekolhah Askaree Baaru Beynun Kuran Jehidhaane - America - Vaguthu\nވެނެޒުއޭލާއާއި ދެކޮޅަށް އަސްކަރީ ބާރު ބޭނުން ކުރަން ޖެހިދާނެކަމުގެ އިންޒާރު އެމެރިކާއިން ދީފި\nވެނެޒުއޭލާއާ ދެކޮއްޅައް އަސްކަރީ ބާރު ބޭނުން ކުރަން ޖެހިދާނެކަމުގެ އިންޒާރު އެމެރިކާގެ ރައީސް ޑޮނަލްޑް ޓުރަމްޕު ދެއްވައިފިއެވެ.\nއެމެރިކާގެ ރައީސް ޑޮނަލްޑް ޓުރަމްޕު ރިޕޯޓަރުނާ ވާހަކަދަކަމުން ވިދާޅުވީ ވެނެޒުއޭލާގެ ރައްޔިތުން ދަނީ ވޭން ތަހައްމަލު ކުރަމުން ކަމަށާއި އެތައްބަޔަކު ދަނީ މަރުވަމުން ކަމަށެވެ. "އެމެރިކާއަށް ވެނެޒުވޭލާ އާއި ދެކޮޅަށް އެޅިދާނެ ބައިވަރު ފިޔަވަޅުތައް އެބަހުރި. އޭގެ ތެރޭގައި އަސްކަރީ ބާރުގެ ބޭނުން ކުރުން ހިމެނޭ." ޑޮނަލްޑް ޓުރަމްޕު ވިދާޅުވި އެވެ.\nވެނެޒުއޭލާގެ ރައީސް ނިކޮލަސް މަޑޫރޯ ވަނީ މިދިޔަ ބުރާސްފަތި ދުވަހު އެގައުމުގެ ގާނޫން ހަދާ މަޖިލީހުގައި ވާހަކަ ދަކަމުން އެގައުމުން ބޭނުން ވަނީ އެމެރިކާ އާ ގުޅުން ބަދަހި ކުރަން ކަމައް ވިދާޅުވެފައެވެ.\nވެނެޒުއޭލާގެ ރައީސް ނިކޮލަސް މަޑޫރޯއަކީ ޑިކްޓޭޓަރެއްގެ ގޮތުގައި އެމެރިކާ އިން ސިފަކޮށް އޭނާއާއި ދެކޮޅަށް ދަތިކުރުމުގެ ފިޔަވަޅު ވަނީ ދާދި ފަހުން އަޅާފައެވެ. އެމެރިކާ އިން އެފިޔަވަޅު އަޅާފައި ވަނީ ވެނެޒުއޭލާގެ ގިނަ އަދަދެއްގެ ރައްޔިތުންގެ ނުރުހުމުގައި އެގައުމުގައި މަޖިލިސް އިންތިހާބެއް ބޭއްވި ފަހުންނެވެ. އެއިންތިހާބާ ދެކޮޅަށް އެގައުމުގައި ކުރިއަށް ގެންދިޔަ މުޒާހަރާތަކުގައި 10 މީހަކު މަރުވި އެވެ.\nތެލުގެ މުއްސަދިކަން ލިބިފައިވާ ވެނެޒުއޭލާގެ ހަމަނުޖެހުން ބޮޑުވެ ދިރިއުޅުމުގެ އަސާސީ ބޭނުންތައް ފުއްދުމަށް ރައިޔުންނަށް ދަތިތަކާ ކުރިމަތި ވެފައި ވާ އިރު އެގައުމުގެ އިންފުލޭސަން ވަނީ 700 އިންސައްތަ މައްޗައް ޖެހިފައެވެ. އަދި އެފްރީލް މަހުން ފެށިގެން ހިގަމުން ދާ ހަމަނުޖެހުން ތަކުގައި މިހާތަނައް ވަނީ 100 މީހުން މަރުވެފައެވެ. މިކަމުގެ ސަބަބުން އެގައުމުގެ އާންމުންގެ މެދުގައި ނުތަނަވަސްކަން އުފެދި އަދި ރައީސް މަދޫރޯގެ މައްޗަށް އޮތް އިތުބާރު ގެއްލި އޭނާ ވެރިކަމުން ފޭބުމަށް އެގައުމުގެ ރައްޔިތުން ދަނީ ގޮވަމުންނެވެ.\nވެނެޒުއޭލާގެ ޖަލެއްގައި ހިނގި ހަމަނުޖެހުމެއްގައި 37 ގައިދީ އަކު މަރުވެއްޖެ\nއަސްކަރީ ޔުނިފޯރމް އެޅި ބަޔަކު ވެނެޒުއޭލާގެ އަސްކަރީ މަރުކަޒަކަށް ހަމަލާ ދީފި\nގޭންގްތަކަށް ނިސްބަތްވާ އުމުރުން ވަރަށް ހަގު ކުދިންތަކެއް ހައްޔަރުކޮށްފި\n4 މަސް ކުރިން 21


ކެޓަހޯލިކްސް ކަރުނައިން ފުރާލައިފި!!\nJanuary 09, 2019 14:58:18\nބުޅަލަކީ އިންސާނުންނާއި އެންމެ ގައިގޯޅިކަން ބޮޑު އެއް ޖަނަވާރެވެ. ދުނިޔޭގެ ނިސްބަތުން ބަލާލިކަމުގައި ވީނަމަވެސް އޮޅުކޮށްގެން ގޭގޭގައި އެންމެ ގިނަ ބަޔަކު ގެންގުޅޭ އެއް ޖަނަވާރަކީ ބުޅަލެވެ. ބުޅަލުގެ ދަރިފަސްކޮޅަށް ބަލާލާއިރު މީގެ ނަސްލު އެތައް ބަޔަކަށް ބެހިފައިވާކަން ފާހަގަ ކޮށްލެވެއެވެ. މީގެ އެތައް ނަސްލެއްގެ ބުޅާ މިރާއްޖޭގަ މިހާރު ގިނަ އަދަދަކަށްް ގެންގުޅެމުންދާކަން ފާހަގަ ކޮށްލެވެއެވެ.\nދީނީ ގޮތުން ބަލާލި ކަމުގައިވީ ނަމަވެސް ބުޅާ ގެންގުޅުމަކީ އެންމެ އެދެވޭ ކަމެކެވެ.\nމިގޮތުން އިސްލާމްދީނުގައި ބުޅާ ވިއްކާ ވިޔަފާރި ކުރުމަކީ ހުއްދަ ވެގެންވާ ކަމެއް ނޫނެވެ. އެހެނީ ބުޅާ ވަނީ ހަދިޔާގެ ތެރެއިންނެވެ. މި ކުޑަކުޑަ ދިވެހި މުޖުތަމައުއަށް ބަލާލިކަމުގައި ވީނަމަަވެސް ބުޅާ ގެންގުޅުން މިވަނީ އެތައް ބައެއްގެ ހިތްހަމަ ޖެހުމާއި ގުޅިފައެވެ. ގޭގައި މާބޮޑު ޖާގައިގެ ތަނަވަސް ކަމެއް ނެތް ނަމަވެސް މިކަން ކުރަމުންދާ ދިވެހީންގެ އަދަދު ވަރަށް ގިނައެވެ. ހާއްސަ ގޮތެއްގައި މާލެ، ހުޅުމާލެ، ވިލިނގިލި މިގޮތުން ފާހަގަ ކޮށްލެވެއެވެ.\nމިފަހަކަށް އައިސް މާލޭގައި މަދު ބަޔަކު ނަމަވެސް އެއްވެސް މަގުސަދެއް ނެތް ގޮތެއްގައި އިހާނެތި ކަމާއިއެކު ބުޅާ މަރަމުން ދާކަން ވަނީ ފާހަގަ ކުރެވިފައެވެ. ދިރޭތަކެއްޗަށް އިހާނެތިކޮށް ހިތުމާއި މެރުމުގެ ނުރައްކާތެރިކަން މިއުންމަތުގެ މާތް ނަބިއްޔާ މުހައްމަދު ސައްލަ ﷲ ޢަލައިހި ވަސައްލަމަ ހަދީސް ފުޅުތަކުން ވަނީ ބަޔާންކޮށްފައެވެ. އެގޮތުން ބުޅަލެއް ބަނދެ އެއަށް ކާން ނުދީ ބޭއްވި އަންހެނަކަށް ޢަޛާބު ދެވުނު ގޮތުގެ ވާހަކައަށް ކުޑަކޮށް އަލި އަޅުވާލާނަމެވެ.\nއެ އަންހެންމީހާ ބުޅާ ބަންދުކޮށްފައި އެއަށް ކާކަށް ނުދެއެވެ. އަދި އަމިއްލައަށް ކާތަކެތި ހޯދުމަށް ދުލެއްވެސް ނުކުރިއެވެ. އެއަންހެންމީހާގެ ފާފަތައް ﷲ ފުއްސަވައި ނުދެއްވިއެވެ.އަދި އެ އަންހެންމީހާވީ ނަރަކަވަންތަ ވެރީންގެ ތެރެއިންނެވެ. އިސްލާމް ދީނުގައި ދިރޭތަކެތި ހައްގަކައިނުލާ މެރުން ނުވަތަ އެތަކެއްޗަށް ގޯނާކުރުން ހަރުކަށި އިބާރާތުން ނަހީކުރައްވާފައި ވާއިރު މިތަކެއްޗަށް ހިތުހުރި ގޮތެއް ހަދަމުންދާކަމީ ލަދުވެތިވާންޖެހޭ ހިތާމަ ހުރި ކަމެކެވެ.\nބުޅަލަށް ދިވެހީންގެ މެދުގައި އޮތް ލޯބި ހާމަވެގެންދާ އެއްތަނަކީ މޯލްޑިވިއަން ކެޓަހޯލިކްސް ފޭސް ބުކް ޕޭޖެވެ. 24712 މީހުން ބަލާ މި ފޭސްބުކް ޕޭޖުގައި ބުޅަލާ ބެހޭ ތަފާތު އެކިއެކި ކަންކަމުގެ މައުލޫމާތުތައް ލިބެއެވެ. އެކަކު އަނެކަކަށް ހަދިޔާގެ ގޮތުގައި ބުޅާ ހޯދައި ދިނުން މިއީ ކޮންމެ ދުވަހެއްގައިވެސް މި ޕޭޖުގައި ހިނގާ މުއާމަލާތްތަކެކެވެ. އަނިޔާވެފައި އޮތް ކޮންމެ ޖަނަވާރަކަށް ކެތަހޮލިކްސްގެ ހިއްސާކުރާ މައުލޫމަތާއި އެކު އެހީތެރިވާކަން އުފަލާއި އެކު ފާހަގަ ކުރެވެއެވެ.\nއަދި ހަމަ މިއާއި އެކު ފާހަގަ ކޮށްލެވޭ ކަމަކީ މަގުތަކުގައި އުޅޭ ބުޅަލަށް ކާންދިނުމަކީ ބުޅަލަށް ލޯބިކުރާ ފަރާތް ތަކުން ގަވައިދުން ކުރަމުންދާ ކަމެއްކަމެވެ. މިފަރާތް ތަކުގެ އެންމެ ބޮޑު ޝަކުވާއަކަށް ވެފައިވާ އެއްކަމަކީ ޖަނަވާރުންނަށް ހާއްސަކޮށްގެން ހިދުމަތް ލިބޭނެ ކުލިނިކެއް ގާއިމް ކުރެވިފައި ނެތުންކަން ފާހަގަ ކުރެވެއެވެ. އެތައްް ދުވަހަކަަށްފަހު ޖަނަވާރުންނަށް ހިދުމަތް ދިނުމުގެ ގޮތުން ފިޝަރީޒް މިނިސްޓްރީ އިންވަނީ ޖަނަވާރުންނަށް ކުލިނިކެއް ނެތި ހިދުމަތް ދޭން ފަށާފައެވެ. ނަމަވެސް މިކަމަކީ އެންމެ އެދެވޭ ގޮތުގައި ދެވޭ ހިދުމަތެއް ނޫންކަން ފާހަގަ ކޮށްލަން ޖެހެއެވެ.\nއެހެން ނަމަވެސް މިއަދު ކެޓަހޯލިކްސްގެ އެންމެ ބޮޑު ޝަކުވާއަކަށް މިފަހަކަށް އައިސް މިވީ ބުޅާ މެރުމުގެ ޝަކުވާއެވެ. މިފަދަ ކަންކަން ހުއްޓުވަން އެއްވެސް ސަރުކާރެއްގައި މާބޮޑު އަހައްމިއްޔަތުކަމެއް ދީފައި ނުވާކަމީ ހިތާމަހުރި ކަމެކެވެ. އެހެން ނަމަވެސް ސަރުކާރުތަކުން މޫސުމީ ދޫނި ހިފާ ފަރާތްތަކަށް ކަނޑަ އަޅާފައިވާ މިންގަނޑުން އަދަބު ދޭތަން ފެނެއެވެ. ވީއިރު ދިރޭތަކެތި ހިމާޔާތްކުރުމުގެ ގޮތުން ބުޅަލައް ގޯނާ ކުރުމާއި އެފަދަ ތަކެތި މަރާ ފަރާތް ތަކާއިމެދު ފިޔަވަޅު ނޭޅެނީތޯ ނުވަތަ އެފަދަ ހިތްވަރެއް ނެތީތޯ މިއީ އުފެދޭނެ ސުވާލެކެވެ!!\nދިވެހި ރާއްޖޭގެ ގާނޫނު އަސާސީގައި ޖަނަވާރަށް އަނިޔާވެރި އަމަލު ކުރުން ކުށް ކަނޑަ އެޅުން 625 (ހ) މީހެއްގެ އިހުމާލުން އަންނަނިވި އަމަލުތަކުގެ ތެރެއިން އަމަލެއް ކޮށްފިކަމަށްވާނަމަ އެމީހަ އެކުރަނީ ކުށެކެވެ.\n(1) އަނިޔާވެރިކަމާއި އެކު ޖަނަވާރަކާއި މެދު އަމަލުކުރުން؛ ނުވަތަ\n(2) އޭނާގެ ބެލެހެއްޓުމުގެ ދަށުގައިވާ ޖަނަވަރަކަށް އަޅާނުލާ ދޫކޮށްލުން ހިމެނެއެވެ. މިކަން މިހެން އޮތްއިރު މިކަމަށް ފިޔަވަޅު ނޭޅި ލަސްވަނީ ކީއްވެތޯ މިއީ ހިތުގައި އުފެދޭ ބޮޑު ސުވާލެކެވެ. މިކަމަށް ވީ އެންމެ އަވަސް ގޮތެއްގައި ސަރުކާރުން ފިޔަވަޅު އަޅަން ޖެހޭކަމަަށް ގަބޫލުކުރެވެއެވެ.\nގާނުނު އަސާސީ ގައި ބަޔާންްކޮށްފައިވާ ކޮންމެ ކަމަކީ އެއަށް އަމަލުކުރަން ޖެހޭ ކަންކަމެވެ. ގާނުނާއި ހިލާފުވުމަކީ އެކަމަކަށް ކަނޑައެޅިފައިވާ އަދަބު ކަށަވަރު ކޮށްދޭން ޖެހޭނެ ކަމެކެވެ. ވެލާ ކަހަނބު ހިމާޔަތް ކުރާ އުސޫލުން މިކަމަކީވެސް ކޮންމެހެން ކުރުން ލާޒިމުކަމެކެވެ. މިކަމަށް ފިޔަވަޅު ނޭޅޭ ނަމަ ގާނުނު އަސާސީ އިން ލިއްބައިދޭ ބާރުގައި ހަގީގަތުގައި އެއްވެސް ބުރަދަނެއް ނެތެވެ.\nއަނިޔާ ޒުވާނުން މަރު ސަރުކާރު މުޖުތަމައު ސަރުކާރު މާލެ ސިޓީ ކައުންސިލް ފުލުހުން


ކުރުވާހަކަ: ޖަވާބު ނުލިބޭ ސުވާލު؟\n15 ސެޕްޓެމްބަރ 2014 1 ކޮމެންޓް ވާހަކަ،\nލިޔުނީ : އަހާ\nއަހަރެންނަށް އިނދެވުނީ ގެއްލެމުންދާ ރަށާއި ދިމާލަށް ބަލަހައްޓައިގެންނެވެ. ރޮވެނީ އެވެ. ގިސްލެވެނީ އެވެ. ބޯޓް ސަންޑެގަށް އަރާ އިނީވެސް އަހަރެން ދެރަވެ ރޯކަން އެހެން މީހުންނަށް އަންގަން ބޭނުން ނުވާތީއެވެ. ގްރޭޑް ހަތެއް ނިންމާލުމަށް ފަހު ސެކަންޑަރީ ކިޔެވުމަށް އަހަރެން މާލެ މިދަނީ ރަށުގައި އެފުރުސަތު ނެތުމުންނެވެ.\nމާލޭގައި ގޮސް އަހަރެން ހުރީ ބައްޕަގެ ގާތް އެކުވެރިއެއްގެ ގޭގަ އެެވެ. އެމީހުން އަހަރެންނަށް ވަރަށް ރަނގަޅެވެ. ނަމަވެސް މައިންބަފައިންނާ އުޅެބޮޑުވިި ރަށްމަތިން އަބަދުމެ ހަދާންވަމުންދިޔަ އެވެ. ނަސީބު ރަނގަޅުކަމުން އަހަރެންނަށް ވަދެވުނީ އަހުމަދިއްޔާ ސްކޫލްގެ ގްރޭޑް އަށަކަށެވެ. އަހަރެން ކިޔެވުމުގައި . ކަންކަމުގައި މާޔޫސްވެ ދެރަވެއްޖެ ކޮންމެ ހިނދެއްގައި ރަށުގެ އެކުވެރިންނާއި ރަޚުމަތްތެރިންގެ މަތިން ހަދާންވެ ރޮވެއެވެ. އެފަދަ ވަގުތު ތަކުގައި އަހަރެން މާތް ﷲ ގެ ހަސްރތުގައި ދުޢާކުރަނީއެވެ. އަބަދުވެސް އަހަރެން ބަރާބަރަށް ނަމާދުކުރުމަށް ސަމާލުކަންދެމެވެ.\nކާމިޔާބު ކަމާއި އެކު އަހަރެން ގްރޭޑް 10 ނިންމާލައިފީމެވެ. އޭ ލަވަލް ހެދުމުގެ ބަދަލުގައި އަހަރެން ނިންމީ ފަތުރުވެރިކަމުގެ ދާއިރާއިން ކުރިއަށް ދިޔުމަށެވެ. ފަތުރުވެރިކަމުގެ ދާއިރާއިން ކުރިއަށްދާން އަހަރެން ބޭނުންވަނީ ކިޔަވައިގެންނެވެ. މިހެންވުމުން ފެކަލްޓީ އޮފް ޓުއަރިޒަމް ސްޓަޑީޒްއަށް ހޮޓެލްސް މެނޭޖްމެންޓް ޑިގްރީ ހެދުމަށްޓަކައި އަހަރެން ވަދެއްޖައީމެވެ. ފުރަތަމަ ހަފްތާ ތެރޭގައި މުޅިން އައު ކުދިންނާއި ދިމާވުމުން ހުރިހާ ކުދިންވެސް ތިބީ ގައުވެފައެވެ. ވާހަކަ ދައްކަނީވެސް ކޮންމެހެން ބުނަންޖެހޭ އެއްޗެއް ބުނަން ޖެހިއްޖެ ފަހަރެއްގައެވެ. ނަމަވެސް ދެވަނަ ހަފްތާއަށް ފަހު އެކަކު އަނެކަކަށް ވާހަކަދައްކަން ފެށުނެވެ. މަޖާކުރުމާއި ކުލާސްކުދިން އެކީގައި ކޮފީބޯން ހަފްތާއަކު އެއްފަހަރު ނަމަވެސްް ދިޔުމަކީ އަހަރުމެންގެ އާދައެކެވެ.\nފެކަލްޓީގެ އަހަރީ ކޮންސެޓަށް ތައްޔާރުވުމަށްޓަކައި އަހަރުމެން އަވަދި ނެތި އުޅެންފަށައިފީމެވެ. އަހަރީ ކޮންސެޓަށް ތައްޔާރުވަމުންދަނިކޮށް އަހަރެންނާއި ފެކަލްޓީން މިހަރަކާތާއި ހަވާލުވެ ހުންނެވި ޔާޝް މިސް ބައްދަލުކުރިއެވެ. ޔާޝް މިސް އެދުނީ ލަވައެއް ކިޔާލަދިނުމަށެވެ. އަހަރެންނަކީ އިންޓަރ ހައުސް ލަވަމުބާރާތުގައި ބައިވެރި ވެފައި ހުރި މީހެއްކަން ޔާޝް މިސް އަށް ރަނގަޅަށް އިނގެއެވެ. އަހަރެން އެކަމާއި އެއްބަސް ވީމެވެ. ލަވަހުށަހެޅުމަށް ހަތަރު ކުއްޖަކު ތިއްބެވެ. ޝީޒާ އާއި އަހަރެން ކިޔަން ނިންމި ލަވަޔަކީ ހުވާކޮށްފާބުނަން ލޯބިވޭ މިލަވައެވެ. އަހަރުމެން ކުލާހުން އައިޓަމެން ހުށަހަޅުމުގެ ބައްދަލުވުމުގައި އަހަރެންވެސް ބައިވެރިވީމެވެ ނަމަވެސް އެހެންކުދިންނަށް ފުރުސަތު ދިނުމަށް އަހަރެން ކުލާސް އިވެންޓް ދޫކޮށްލީ އެވެ.\nޝޯ ފެށިއްޖެ އެވެ. ކުލާސްތަކުން އެކުލާސްތަކުގެ ހުށަހެޅުންތައް ހުށަހަޅަމުން ދެއެވެ. އަހަރެންނާއި ޝީޒާގެ ލަވަ އޮތީ ޝޯވގެ މެދުތެރެއިން ކަހަލަގޮތަކަށެވެ. އަހަރުމެންގެ ހުށަހެޅުމުގެ ވަގުތު ޖެހިއްޖެއެވެ. ލަވަކިޔަން ފެށުމުން އޯޑިއަންސްގެ ފޯރި ގަދަވަމުންދިޔައެވެ. ޝީޒާ އަކީ ވެސް ކޮންމެވެސް ވަރަކަށް ލަވަ ކިޔާކުއްޖަކަށްވާތީ ލަވައިސާހިތަކު ވަރަށް ސަޅިކޮށް ހުށަހަޅާލެވިއްޖެއެވެ. ލަވަ ނިމުމުން އޯޑިއަންސްގެ ހޫނު ތަރުޚީބުގެ އަތްތިލަބަޑީގެ އަޑު އިވިގެންދިޔައެވެ.\nލަވަކިޔާނިންމާލުމަށްފަހު ސްޓޭޖުން ފޭބުމުންވެސް ގިނަ ކުދިން މަރުޚާބާކިޔެވެ. އަހަރެން ހޯލް ބޭރުގައި މަޑުކޮށްލައިގެން ހުއްޓާ ރައުދާ އަހަރެންކައިރިއަށް އައިސް ލަވަ ވަރަށް ރީތިކަމަށް ބުންޏެވެ. އަހަރެން ތެންކްސް އޭ ބުނީމެވެ. ރައުދާ އަކީ އަހަރުމެން ކުލާހު ކުއްޖެކެވެ. އިރުކޮޅަކު މަޑުކޮށްލައިގެން ހުރުމަށް ފަހު "ސުވާލެއް ކޮށްލިޔަސް އެންމެ ރަނގަޅުތަ؟" ރައުދާ އެހިއެވެ. އަހަރެން އާއެކޭ ބުނީމެވެ. ރައުދާ ސުވާލުކުރިއެވެ، " އެއީ ކާކަށް ކިޔައިދިން ލަވައެއް ހެއްޔެވެ؟ " އަހަރެން މާބޮޑު ވިސްނުމަކަށް ނުގޮސް ބުނީ އެއީ ރައުދާ އަށް ކިޔައިދިން ލަވައެއްކަމުގައެވެ. ތެންކްސް އޭ ބުނެލުމަށްފަހު ރައުދާ ހިނގައްޖެ އެވެ.\nކޮންސެޓް ނިންމާލުމަށްފަހު ގެއަށް ގޮސް ފެންވަރާލައިގެން ނިދަން އޮށޯތީމެވެ. އިރުކޮޅަކުން ފޯން ރިންގވާންފެށިއެވެ. އަހަރެން ފޯނަށް ބަލައިލީމެވެ. ރައުދާއެވެ. މިގަޑީގައި ރައުދާ ގުޅަނީ އަނެއްކާ ކިހިނެއްވީބާވައޭ ހިތާހިތުން ކިޔާލުމަށްފަހު ފޯނު ނަގައިފީ މެވެ.\n"އައްސަލާމް އަލައިކުމް" މިއީ ރައުދާ. އަހަރެން ވައަލައިކުމުއްސަލާމޭބުނީމެވެ. ރައުދާ ބުނީ މިރޭކީލަވަ ވަރަށް ރީތިކަމަށާއި އަހަރެންނާއި ދޭތެރޭ ވިސްނޭ ކަމަށެވެ، އަދި ފާޑެއްގެ ގޮތެއް އަހަރެން ފެނުނީމާ ވާކަމަށްށާއި ބޭނުންވަނީ އަބަދުވެސް އަހަރެންނާއި އެކުގައި އުޅުމަށްކަމަށެވެ. އަހަރެންވެސް ރައުދާއާއި އެކު އުޅޭ ހިތްވާކަމަށް ބުނީ އަހަރެންގެ އެއްވެސް ލޯބިވެރިއެއް ނެތީމައެވެ. އޭގެ ފަހުން ކޮންމެ ރެޔަކުހެންވެސް އަހަރުމެން ދެމީހުން ގުޅަމެވެ. އެތައް އިރަކުވާހަކަދައްކަމެވެ. މެއި 21 ވަނަ ދުވަހަކީ ރައުދާގެ އުފަންދުވަސް ކަމަށްވާތީ ކެއުމަކަށް އަހަރެން ރައުދާއަށް ދަޢުވަތު ދިނީ މެވެ.\nރަޢުދާ ގޮވައިގެން ސައިކަލްގައި މާލެވަށާ ބުރެއްޖަހާލުމަށްފަހު އަހަރުމެން ދެމީހުން ދިޔައީ ކާނިވާ ތެރޭގައި ހުންނަ ލިލީސް ރެސްޓޯރެންޓަށެވެ. އެރޭ އަހަރުމެން ދެމީހުންގެ ހަޔާތުގެ އެތައް ވާހަކަތަކެއް ދެމީހުން އެކަކު އަނެކަކަށް ހިއްސާކުރެވުނެވެ. ރައުދާ އަހަރެން ދެކެ ލޯބިވާ ކަމަށްބުނުމުން އަހަރެން އެލޯބި އެރޭ ޤަބޫލުވެސް ކުރީމެވެ. ހަޔާތުގައި ލިބުނު އާބައިވެރިޔާ އާއެކީ އުފާވެރި މަންޒިލެއް ހޯދޭނެކަމުގެ ފޮނި އުއްމީދުގައި އަހަރެންނާއި ރައުދާގެ ލޯބީގެ ދަތުރު ފެށިގެން ދިޔަ އެވެ.\nޖެހިގެން އައި ދުވަހު ހެނދުނު ރައުދާ ގުޅިއެވެ. އަދި އެދުވަހުގެ ހަވީރު އެގެއަށް އައުމަށް އަހަރެންނަށް ދަޢުވަތު ދިނެވެ. އަހަރެން އެގެއަށް ދިޔައިމެވެ. ރައުދާ އަހަރެންބަލާ ދޮރާށި ކައިރިއަށް ނިކުތެވެ. އަދި އަހަރެން ރައުދާގެ ބޭބެއިންނާއި ކޮއްކޮއިންނަށް ތަޢާރަފްކޮށްދިނެވެ. ި އެންމެ އެކީގައި ސައިބޮއި ނިމުމުން ރައުދާގެ މަންމަ އެދުނީ އެގެއަށް އައިސް އުޅުމަށެވެ. ރައުދާ އަކީ ކިލާސްކުއްޖެއްކަމުން ދެމީހުން ކިލާހުގައި ތިބެނީވެސް ކައިރި ކައިރީގައެވެ. އިންޓަވަލް އަށް ދަނީވެސް އެއްކޮށްނެވެ. އަދި ކޮންމެ ދުވަހަކުވެސް އަހަރެން ގެއަށް ދަމުން ދަނީ ރައުދާމެންގެ ގެއަށް ރައުދާ ޑްރޮޕްކޮށްލާފައެވެ. އަހަރުމެން ދެމީހުން ކުލާސް ނިންމާލުމަށް ފަހު ގިނަވަގުތު ހޭދަކުރަމުން ދަނީ ރައުދާމެންގެ ގޭގަ އެވެ.\nރިޒޯރޓްގައި އެއްމަސް ދުވަހުގެ ތަޖުރިބާ އަކީ ކޮންމެ ކުއްޖަކުވެސް މިކޯހުގައި ކުރަންޖެހޭ ކަމެކެވެ، ރިސޯރޓްތަޖުރިބާ ދަތުރުގައި އަހަރެން ދާާންޖެހުނީ ސަން އައިލެންޑަށް ކަމުގައިވީނަަމަވެސް ރައުދާ ދާގޮތަށް އޮތީ ވަންއެންޑް އޮންލީ ރީތިރަށް ރިސޯރޓަށެވެ. ތަޖުރިބާ ދަތުރު ދެމީހުން ދެރިސޯރޓަށް ދިޔަނަމަވެސް އެކަކު އަނެކަކަށް ކޮންމެ ރެއަކުވެސް ފުރަތަމަ ހަފްތާގައި ނިދުމުގެ ކުރިން ވާހަކަ ދެއްކެއެވެ. ނަމަވެސް ދެވަނަ ހަފްތާގައި ހަތަރު ރޭ ވޭތުވެގެން ދިޔައީ ރައުދާ ބިޒީކަމުން އަނގައިން ނުބުނެވިއެވެ. ހަޤީޤަތުގައިވެސް ބިޒީކަމަށް ނިންމައިގެން އަހަރެން އަހަރެންވެސް ޓްރެއިނިންގް ގައި ހަރަކާތްތެރިވަމުން ދިޔައީމެވެ. ނަމަވެސް ފަސްވަނަ ރޭގެ ފަހުން އެއްގޮތަކަށްވެސް ރައުދާ ފޯނެއް ނުނަގައެވެ. ވީގޮެތެއްވެސް ނޭންގެއެވެ. ރީތިރަށަށް ދިޔަ ކުލާސް އެހެންކުއްޖެއް ކަމުގައިވާ ހާލިސާއަށް އަހަރެން ގުޅީމެވެ. އަދި ވެގެން އުޅޭގޮތެއް ސާފުކޮށްދިނުމަށް އެދުނީމެވެ. ނަމަވެސް ރައުދާ ހާލިސާ ކައިރި ބުނިކަމަށްވަނީ އަހަރެންގެ ވާހަކަ ފިޔަވައި އެހެންވާހަކަތައް ދެއްކުމަށެވެ. އަހަރެންގެ ވާހަކަ ދެއްކުމަށް އިތުރަށް އައިސްގެން ނުވާނެ ކަމަށް ބުނެ އިންޒާރު ދިންކަމަށް ހާލިސާ ބުންޏެވެ.\nޓްރެެއިންނިންގް ދަތުރަށް ފަހު ކުލާހަށް ދިޔަ ފުރަތަމަދުވަހު ރައުދާ ކުލާހަށް އައީވެސް އިންޓަވަލް ފަހުންނެވެ. އަހަރެން ކުލާސް ނިންމާލުމަށްފަހު ރައުދާ ކައިރި ވިގޮތެއް އޮޅުންފިލުވުމަށް އެދުނީމެވެ. ޖަވާބެއް ނުދިންތާ ބަލައިވެސް ނުލާ ބޭބެގެ ސައިކަލް ފަހަތަށް އަރައިގެން ގެއަށް ހިނގައްޖެއެވެ. މިވީ ކިހިނެއްހެޔެވެ؟ ރައުދާ ކުއްލިއަކަށް ވާހަކަ ދެއްކުން ހުޓާލީ ކީއްވެ ބާވައެވެ. މިއީ އަހަރެންގެ ހިތުގައި އުފެދިފައިވާ ޖަވާބު ނުލިބިވާ ސުވާލެކެވެ.\nސިނާއުSaturday 11th October 2014\nވަަާހަކައިގެ ނުނިމިއޮތް ބައި ބޭނުން\nވެލިދޫ ކައުންސިލްގެ ވެބްސައިޓެއް ހަދަނީ\nރަނގަޅު ފެންވަރެއްގައި ވެލިދޫގައި ކުނި މެނޭޖުކުރުމަށް ނިންމައިފި\nމަޝްހޫރު ފިލްމު ޕުރޮޑިއުސަރ ފާތިމަތް ނަހުލާގެ "ބޮސް" ވެލިދޫގައި އަޅުވަނީ.\nވެލިދޫ ކައުންސިލް މެދުވެރިކޮށް ކުންފުންޏާ ބެހޭ ގިނަ ހިދުމަތްތަކެއް ދިނުމަށް ނިންމައިފި\nވެލިދޫގައި ކައުންސިލިންގް ސެންޓަރެއް ގާއިމުކުރުމަށް މިދަނީ މަސައްކަތް ކުރަމުން: އަސްމާ\nކޮރަޕްޝަނާއި ރިޝްވަތާއި ދެކޮޅަށް ދެއްވި ހުތުބާ - އިސްލާމިކް އެފެއާޒް މިނިސްޓްރީގެ ސީނިއަ ޕޮލިސީ އެގްޒެކެޓިވް ގުބާދު އަބޫބަކުރު މަޤާމުން ވަކިކޮށްފި\nނޫސްވެރިންނަށް ސަރުކާރުން ކުރިމަތިކުރާ ގޮންޖެހުންތައް ހުއްޓާލަން މައުމޫން ގޮވާލައްވައިފި\nޕާޓީ ހިންގަން ބޭނުންވާ ލިޔެކިޔުންތަކެއް ނުލިބުނު، އެތަކެތި ހޯދުމަށް މައްސަލަ ފުލުހަށް ހުށަހަޅައިފިން: ޔާމީން ފެކްޝަން\nއަސްލު ޕީޕީއެމް ދެއްކުމަށް ރައީސް ޔާމީން ފެކްޝަނުން "އަސްލު" ޖަލްސާ ބާއްވަނީ\nޑަބްލިއުޓީއޭގެ ތާރީހުގައި އެއް ފަހަރާ އެންމެ ގިނަ އެވޯޑް ލިބުނު ގައުމުގެ ޝަރަފް ރާއްޖެއަށް!\nއެމްއެމްޕީއާރުސީން ރާއްޖޭގެ ފަތުރުވެރިކަން ކުރިއެރުމުގެ ގޮތުން ހާއްސަ މުބާރާތެއް ފަށައިފި


Thailand raskamaa dhekolhah bodethi muzaaharaa thakeh kurany | Jazeera\tތައިލެންޑްގެ ރަސްކަމާ ދެކޮޅަށް ބޮޑެތި މުޒާހަރާތަކެއް ކުރަނީ - Jazeera\nތައިލެންޑްގެ ރަސްކަމާ ދެކޮޅަށް ބޮޑެތި މުޒާހަރާތަކެއް ކުރަނީ\nމުޙައްމަދު އަފްޒަލް September 20, 2020 46 views0\nތައިލެންޑްގެ ރަސްކަލުން މަހާ ވަޖިރަލޮންގކޮން އާދެކޮޅަށް އެ ގައުމުގައި ގިނަ އަދަދެއްގެ މީހުން އެއްވެ މުޒާހަރާ ކޮށްފިއެވެ. މިއީ އެތައް ހާސް ރައްޔިތުން ތައިލެންޑްގެ ވެރިރަށް ބެންކޮކްއަށް އެއްވެ މުޒާހަރާ ކުރާ ވިދިވިދިގެން ދެވަނަ ދުވަހެވެ.\nތައިލެންޑްގައި ރަސްކަމާދެކޮޅަށް ބަސްބުނުމަކީ ގާނޫނީ ކުށެކެވެ. އެހެންނަމަވެސް، މުޒާހަރާގެ ބައިވެރިން ދަނީ ރަސްކަން ބަދަލުކޮށް ވެރިކަން ހިންގުމުގެ ނިޒާމު ބަދަލުކުރުމަށްވެސް ގޮވާލަމުންނެވެ. އަދި ފުލުހުންނާއި ސިފައިން ރިފޯމްކުރުމަށްވެސް މުޒާހަރާގެ ބައިވެރިން ދަނީ ގޮވާލަމުންނެވެ.\nއަލްޖަޒީރާއިން ރިޕޯޓްކޮށްފައިވާ ގޮތުގައި، މުޒާހަރާގެ ބައިވެރިންގެ ޑިމާންޑްތައް އެ ގައުމުގެ ފުލުން މިހާރު ބަލައިގަނެފިއެވެ. މިއާ އެކު، "ރަސްރަސްކަލުންނާއި ހަމައަށް ސިޓީތައް ރައްދުވާނޭކަން ޔަގީން ވުމަކީ ލިބުނު ކާމިޔާބީއެއް" ކަމަށް މުޒާހަރާތަކުގައި އިސްކޮށް އުޅޭ މީހުން ވަނީ އިއުލާންކޮށްފައެވެ.\nމިކަމާ ގުޅިގެން ތައިލެންޑްގެ ސަރުކާރުން އެއްވެސް މީޑިއާއަކަށް މައުލޫމާތު ދީފައެއް ނުވެއެވެ. މުޒާހަރާގެ ބައިވެރިން އަންނަނަނީ އޮކްޓޯބަރ 14 ވަނަ ދުވަހަށް ބޮޑު މުޒާހަރާއަކަށް ތައްޔާރުވަމުންނެވެ. އޮކްޓޯބަރ 14 ތައިލެންޑްގައި ފާހަގަކުރަނީ 1973 ވަނަ އަހަރު ކިޔަވާ ކުދިންތަކެއް ނިކުމެ އޭރުގެ ސަރުކާރާ ދެކޮޅަށް ބޮޑެތި މުޒާހަރާތަކެއް ކުރި ދުވަހެއްގެ ގޮތުގައެވެ.


Sushant eynaage dhaaahtha aai dhemedhu dhekevunu enmefahu vaahaka kolhu – Iru\nމިރާގެ ބޯޑަށް ކުރިމަތިލި 8 ބޭފުޅުންގެ ނަންތައް ދިރާސާކުރުމަށް ކޮމިޓީއަށް\nސުޝާންތު އޭނާގެ ދަަައްތަ އާއި ދެމެދު ދެކެވުނު އެންމެފަހު ވާހަކަ ކޮޅު\nސަމާ· 28 ޖުލައި 2020\nދާދި ފަހުން ދަންޖެހިގެން މަރުވެފައިހުއްޓާ ފެނުނު މަޝްހޫރު ބޮލީވުޑްގެ ތަރި ސުޝާންތު ސިން ރާޖުޕުތުގެ ހަދާނުގައި އެއްބަޑު އެއްބަފާ ދައްތަ ޝުވެތާ ސިންގު އެދެބެންގެ އެންމެފަހުން ދެކެވުނު ވާހަކައިގެ ސުކުރީންޝޮޓެއް ހިއްސާކޮއްފިއެވެ. ސުޝާންތު މަރުވުމުގެ4ދުވަސްކުރިން ދައްތައާއެކު ދައްކާފައިވާ މި ވާހަކަތަކުންވެސް އެނެމެ ބޮޑަށް ފާހަގަކުރެވިފައިވަނީ އޭނާގެ އެކަނިވެރިކަމެވެ.\nއިންސްޓަގުރާމުގައި ހިއްސާކޮއްފައިވާ މިފޮޓޯއަކީ އެދެބެން ޖޫން 10ވަނަ ދުވަހު ދައްކާފައިވާ ވާހަކަކޮޅެކެވެ. ޝުވެތާއަކީ ޔޫއެސްގައި ދިރިއުޅޭ ސުޝާންތުގެ އެއްބަނޑު އެއްބަފާ ދައްތައެކެވެ. ސުވެތާއަކީ ކުޑަ ކުޑަ އިރުންސުރެ މަންމައެއްފަދައިން ސުޝާންތު ބަލަމުން އައި އެހެން ދައްތައިންނަށްވުރެ ސުޝާންތުއާ ހުރިހާ ގޮތަކުންވެސް ގާތް ދައްތައެކެވެ. ކައިވެންޏަށްފަހު ދިރިއުޅުން ޔޫއެސްއަށް ބަދަލުކުރި ފަހުންވެސް އެތަށް ފަހަރަކު ދައްތަކައިރީ ހުރެލަން އައުމަށް ސުޝާންތު ގާތުން އެދުނުކަމަށް ޝުވެތާ ބުނެއެވެ. އެކަމަކުވެސް އަމިއްލަ ދިރިއުޅުމުގައި ބުރަކަމުން އާދެވޭގޮތް ނުވާކަމަށް އޭނާވަނީ ބުނެފައެވެ.\nއިތުރަށް ސުވޭތާ ބުނެފައިވަނީ އެހިގާދިޔަ ހުރިހާމަކަކީ ފެނުނު ހުވަފެނަކަށްވެ ހޭލެވޭއިރު ކޮއްކޮ ފެންނާނެ ނަމައޭ ހިތަށް އަރާކަމަށެވެ. އަދި ކުރީގައި ކޮންމެ ކަމަކުން ކޮއްކޮ ސަލާމަތްކޮއްދިނުމަށް ކައިރީގައި ހުރި ފަދައިން އެދުވަހުވެސް ހުރެވުނު ނަމައޭ ހިތަށް އަރާކަމަށް ބުންޏެވެ.\nސުޝާންތު ދަންޖެހިގެން އަމިއްލައަށް މަރުވެފައިހުއްޓާ ފެނުނީ މުމްބާއީގަ ހުންނަ އޭނާގެ އަމިއްލަ އެޕާރޓްމަންޓުގައި މިދިޔަ ޖޫންމަހުގެ 14 ވަނަދުވަހުއެވެ.\n14447 11


Mind set mulhin badhalukollamaa!\nމައިންޑްސެޓް މުޅީން ބަދަލުކޮށްލަމާ!\nހުޅުމާލޭގައި މީގެކުރިން ބޭއްވި ފެއާއެއްގެ ތެރެއިން: ކަންކަމަށް މީހުން ހޭލުންތެރިވާން ޖެހޭ\nކަންކަން ގޯސްވުމުގެ ކުރިން ދުރާލައި އެކަމަކަށް ތައްޔާރުވެ ރައްކާތެރިވުމުގެ ގޮތުން ފިޔަވަޅު އެޅުމުގެ ބައި އަހަރުމެންގެ ތެރޭ ވަރަށް ނެތޭ ބުނެވިދާނެ އެވެ. ފަހަކަށް އައިސް މޫދާއި ކަނޑުމަތީ ހިތާމަވެރި ގިނަ ހާދިސާތައް ހިނގައި އޭގެ ތެރެއިން ބައެއް މީހުންގެ ފުރާނަ ގެއްލިފައި ވެއްޖެ އެވެ. ނަމަވެސް މޫދާ ގުޅޭ އެފަދަ ހާދިސާއެއް ހިނގާފާނެ ކަމަށް ބަލައިގެން އާއްމުކޮށް މޫދަށް އެރޭ ސަރަހައްދުގައި ލައިފްގާޑުން ތިބެނީ ކިތައް ރަށުގައި ހެއްުޔެވެ؟\nއަޑިއަށް ދިޔަ "މިހިރީ 5" ދޯނި-- ފޮޓޯ އެމްއެންޑީއެފް\nކަފިހިހުރަހުން މަގު ހުރަސް ކުރުމަކީ މަގުމަތީ ދުއްވުމުގެ ގަވާއިދުގައި ބާރު އާޅަފައި އޮތް ކަމެކެވެ. ނަމަވެސް ތޮއްޖެހިފައިވާ މާލޭގެ މަގުތަކުގައި ކުޑަކުއްޖަކު ނުވަތަ މުސްކުޅިއަކު މަގުހުރަސް ކުރަންދެން އެއްވެސް ކެއްތެރިކަމެއް ނެތި ބާރު ބާރަށް އެމީހާގެ ކާރު، ސައިކަލްގައި ދަނީއެވެ. ދާދިފަހުން ކަފިހިހުރަސް މަތިން މީހަކު ހުރަސް ކުރަނިކޮށް ކާރަކުން ޖެހި އަނިޔާވި މީހާ ހޮސްޕިޓަލްގައި އޮއްވާ އެފަދަ ދެވަނަ ހާދިސާއެއް އަތުވެއްޖެ އެވެ. އޭގެ ފަހު މިހާރު ކުޑަކުޑަކޮށް ލޯ ހުޅުވާލައި ހިސާބަކަށް ބަލާލައިގެން އުޅެހެން އެބަހީވެއެވެ.\nރާއްޖޭގެ އިމާރަތެއްގެ މަތިން ސިމެންތި ބަސްތާއެއް ވެއްޓި ބަންގްލަދޭޝްގެ ކުއްޖަކު މަރުވެއްޖެ އެވެ. ކޮންސްޓްރަކްޝަން މަސައްކަތް ކުރާ ތަންތަން ވެސް ގަވާއިދުން ކަންކުރޭތޯ ބަލައި ލައިސަންސް ހިފަހައްޓަން ބަލަން ތިބި މުއައްސަސާތަކަށް ވެސް ނިދިން ހޭލެވި މަސައްކަތް ކުރަން ފެށުނީ ބަންގާޅުގެ އެ ކުއްޖެއްގެ ފުރާނާ ދިއުމާއި އެފަދަ އެހެން ބައިވަރު ހާދިސާތައް ކައިރި ކައިރިން އައުމުންނެވެ.\nދުރާލާ މިކަހަލަ ކަންކަން ބަލައި އިސްލާހު ކުރަން ފިޔަވަޅު އެޅުމުގެ ޒިންމާ ނުނަގަނީ ކީއްވެ ހެއްޔެވެ؟ ކަމެއް ގޯސްވުމުން ހާވައިގެން ހުއްދަ ބާތިލް ކުރުމުގެ ބަދަލުގައި ކަމެއް ގޯސްކޮށް ހިނގާތޯ ބަލާނެ ބަޔަކު ނުތިބެނީ ކީއްވެ؟\nޑަބްލިއު ކޮންސްޓްރަކްޝަނުން ހަދަމުން އަންނަ އިމާރާތެއް.\nމަގުމަތީ ހިނގާބިނގާވެ އުޅޭ މީހުންގެ ރައްކާތެރި ކަމަށް ހުރަސް އަޅާފަދަ ގޮތް ގޮތަށް އުސް އިމާރާތްތަކުގެ މަތީގައި އެއްޗެއްހި ބަހައްޓައިގެން އުޅުމަކީ އާންމު ކަމެކެވެ. ހުނިގޮނޑި އާއި ގަސްމުށިގަނށާއި ގިނަދުވަސްވެފައިވާ އެއާކޯން އައުޓްޑޯ ޔުނިޓުތަކުގެ ފޮޓޯ އާއި ބާލިދީ އާއި ހަނބުރި ބުރި އާއި މޮޕްތައް މިހާރު ސޯޝަލް މީޑީއާގައި ވަރަށް ބޮޑަށް އެބަ ދައުރުވެއެވެ. އެހެންވެ މާލޭގެ މަގުމަތީގައި ހިނގާފައިވެސް އުޅެންވީ ހެލްމެޓް އަޅައިގެން ކަމަށް ކޮމެންޓް ކުރާ މީހުން ވެސް މަދެއް ނޫނެވެ. މިއީ ކަމެއް ގޯސްވުމުގެ ކުރިން ހިނގާފާނެ ނުރައްކާތެރި ހާދިސާއަކަށް ތައްޔާރު ނުވެ ތިބި ކަމުގެ މިންވަރު އަނގައިދޭ ވެސް ކަމެކެވެ.\nޒިންމާދާރު މީހުންގެ ގޮތަކީ މިއެއް ނޫނެވެ. ޒިންމާދާރު މީހުން އެމީހުންގެ ކޮންމެ އަމަލަކީ ކޮންމެވެސް ކަމަކަށް ގެންނަ ރިއެކްޝަނެއްގެ ބަދަލުގައި ދުރާލައި ރާވައިގެން ދިމާވެދާނެ ހާލަތަކަށް ތައްޔާރަށް ތިބެ އަޅާ ފިޔަވަޅަކަށް ކަންކަން ހަދަ އެވެ.\nޒިންމާދާރުކަމާއި އެކުގައި ތަކެތި ބޭނުންކޮށް އުފެއްދުމާއި ގުޅޭގޮތުން ފެށި ބައްދަލުވުން\nޕްރޯއެކްޓިވް މީހުންނަކީ އެމީހުންގެ އުޅުމަށް ވެސް ޒިންމާ ނަގާ މީހުންނެވެ. އަތްދަށުން ކަންކަން ދޫވެގެން ދިއުމުގެ ބަދަލުގައި އެމީހުންނަށް ކޮންޓްރޯލް ކުރެވޭ ކަންކަމަށް ރަނގަޅު ބަދަލުތަކެއް ގެންނަން މަސައްކަތް ކުރާނެ އެވެ. މިސާލަކަށް އަމިއްލަ ސިއްހަތާއި ކުދިންނާއި އޮފީސް މާހައުލުގައި ދިމާވެދާނެ މައްސަލަތައް ހިމެނެއެވެ.\nދިރިއުޅުމުގެ ހުރިހާ ކަމެއްގައި ވެސް ޕްރޯއެކްޓިވް ވެވިދާނެ އެވެ. އޮފީސް މާހައުލުގައި ވެސް ޕްރޮއެކްޓިވް ވުމަކީ މީހާގެ ވަޒީފާ ކުރިއެރުމަށާއެކު ރަނގަޅު ފުރުސަތަކުތަކެއް ވެސް ފަހިވާނެ ކަމެކެވެ. އަބަދު އެއްކަމެއްގައި އުޅޭނަމަ މީހާ ފޫހިވާ ގޮތް މެދުވެރި ވެއެވެ. އެހެންކަމުން ޕްރޯއެކްޓިވް މީހުންގެ ގޮތަކީ އާ ކަންކަމާއި ކުރިމަތިލައި އާ ޗެލެންޖުތަކަށް މަރުހަބާ ކިއުމެވެ.\nއެމްޓީސީސީ ޖޮބްފެއާ: ހުރިހާ ދާއިރާއަކުން އެންމެ ރަނގަޅަށް މީހުން ހޭލުންތެރިވާން ޖެހޭ -- އަހުމަދު ޝުރާއު | އަވަސް\nޗެލެންޖަކަށް ވާނީ މީހާގެ އުޅުމަށް ބަދަލު އަންނަ ކޮންމެ ކަމެކެވެ. މިއީ އޮފީހުގައި އާ މަސައްކަތެއް ކުރުމަށް އިސް ނެގުން ކަމުގައި ވިއަސް، ނުވަތަ ރޭހެއްގައި ދުވަން ނިންމުން ކަމުގައި ވިއަސް އެވެ.\nދިރިއުޅުމުގެ ހުރިހާ ކަމެއްގައިވެސް ޕްރޯއެކްޓިވް ވުމުން އެތައް ފައިދާއެއް އޮވެ އެވެ. އެއްވެސް ކަމެއް ދެންވާނެ ގޮތެއް ނޭގި، ޕްލޭނެއް ވެސަް ނެތި ކުރާނެ ކަމެއް ނެތި ގޮތް ހުސްވެގެން އުޅޭކަށް އޭރުން ނުޖެހެ އެވެ.\nދިރާގު ރޯޑް ރޭހުގައި ގައުމީ ރެކޯޑް ހެދި ދެ ދުވުންތެރިން ކަމަށްވާ މަރީ (ކ) އާއި ޝިފާޒު (ވ) --- ފައިލް ފޮޓޯ\nއަބަދުވެސް މަސައަކްތަތް ކުރަންވީ ކަންކަން ބަދަލު ކުރުމަށެވެ. ކަންކަން ރަނގަޅު ކުރުމަށެވެ. މިއަދަށް ވުރެ ދިރިއުޅުމުގައި ބޮޑެތި ކަންކަން މާދަމާ ތަޖުރިބާ ކުރަން ޖެހިދާނެތީ އެ މައިންޑްސެޓްގަ އެވެ. އޭރުން އަތްދަށުން ދޫވެގެންދާ ކަންކަން މަދުވެ ކާމިޔާބަށް ވާސިލްވާނެ އެވެ.


Bagaavaai Kuran Ulhey Kamuge Thuhumath Nasheed Ah - Vaguthu\n1 މަސް ކުރިން ( އޭޕްރީލް 19, 2021 )\nރައްޔިތުންގެ މަޖިލިހުގެ ރައީސް މުހައްމަދު ނަޝީދު ވާހަކަފުޅު ދައްކަވަނީ. --- ފޮޓޯ: މަޖިލިސް\nވެރިކަމުގެ ނިޒާމު ބަދަލުކުރުމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ކުރައްވާ މަސައްކަތަކީ ބަގާވާތެއްގެ ގޮތުގައި، އެމްޑީޕީގެ ފުރަތަމަ ރައީސް އިބްރާހިމް އިސްމާއި (އިބްރާ) ސިފަ ކުރައްވައިފިއެވެ.\nއިބުރާ މިހެން ވިދާޅުވެފައި މިވަނީ ރާއްޖޭގެ ވެރިކަމުގެ ނިޒާމު ރިޔާސީ ނިޒާމަކުން ބަރުލަމާނީ ނިޒާމަށް ބަދަލުކޮށް ބޮޑުވަޒީރެއްގެ ގޮތުގައި ގައުމު ހިންގެވުމުގެ ޝައުގުވެރިކަން ހުރިކަން ރައީސް ނަޝީދު، ރައީސް އިބްރާހިމް މުހައްމަދު ސޯލިހަށް ދަންނަވާފައި ވަނިކޮށެވެ. ރައީސް ނަޝީދު އެ ވާހަކަ ރައީސް އަށް ދެންނެވީ މެސެޖެއް މެދުވެރިކޮށެވެ.\nއެކަން ރައީސް ނަޝީދު ހާމަކުރެއްވުމާއި އެކު ރިޔާސީ ނިޒާމާއި ބަރުލަމާނީ ނިޒާމުގެ ބަހުސް މީސްމީޑިއާގައި ވަނީ ހޫނުވެފައެވެ.\nމަޖިލީސް މެދުވެރިކޮށް ރާއްޖޭގެ ވެރިކަމުގެ ނިޒާމް ބަދަލުކުރުމަކީ ބަގާވާތެއް ކަމަށް ސިފަކުރައްވާ އޭނާ ވަނީ އޭރު ވެސް މިހާރުވެސް ބަގާވާތާއި ދެކޮޅުކަމަށް ވިދާޅުވެފައެވެ.\nމީގެ އިތުރުން އޭނާ މައްޗަންގޮޅި އުތުރު ދާއިރާގެ މެންބަރު، މުހައްމަދު ރަޝީދު ހޮވަން ވޯޓުދެއްވާފައި މިހާރު އޮތް ރިޔާސީ ނިޒާމުގައި ގާނޫނު ހަދާ މަޖިލީހުގައި ބަހައްޓަން ކަމަށާއި އޭނާ ހޮވީ ނިޒާމު ބަދަލު ކުރަން ނޫން ކަމަށް ވެސް ވިދާޅުވެފައެވެ.\n"ބޮޑުވަޒީރަކު ހޮވައިގެން ވެރިކަން ހިންގުމުގައި އުޅޭކަށް ނޫން" އިބްރާ ވިދާޅުވެފައިވެއެވެ.\nAharen @boadhigu Majlihah hovan vote dhinee mihaaru oiy riyaasee nizam gai, qaanoonu hadhaa majlihugai baindhan. Boduvazeeraku hovaigen verikan hingumugai ulheykah noon.\nNizaam badhalu kurangnaa Majlis jeheynee alun hovan. Thiyathaaku neiy vazeerukan havaalu kureveyne ekakuves.\n— Ibra - Unapologetically for Justice (@ibramandhu) April 18, 2021\nއޭނާ ކުރެއްވި އިތުުރު ޓްވީޓެއްގައި ވިދާޅުވީ ބަރުލަމާނީ ނިޒާމަށް ވެރިކަމުގެ ނިޒާމް ބަދަލު ކުރާ ނަމަ މަޖިލީހުގެ މެމްބަރުން ވެސް އަލުން އިންތިޚާބު ކުރަން ޖެހޭނެ ކަމަށެވެ.\n"ތިޔަތާކު ނެތް ވަޒީރުކަން ހަވާލުކުރެވޭނެ އެކަކުވެސް" އޭނާ ވިދާޅުވިއެވެ.\nއޭނާ ވަނީ ރައްޔިތުން ނިންމާފަ އޮތްކަމެއް މަޖިލީހުން ބަދަލު ނުކުރެވޭނެ ކަމަށާއި ރައީސް ނަޝީދު އުޅުއްވަނީ ހައިސިއްޔަތު އޮޅިގެން ކަމަށް ވިދާޅުވެފައެވެ.\nއޭޕްރީލް 19, 2021 10:50\nމާކުރިންވެސް 19 ދިވެހިންގެ ލޭބުއި ބޮޑު ބާގީއެއް....\nހައްހައްހާ!! މިސޮރަކީ ނިކަން ބަޢާވާތާ ރައްޓެހި ސޮރެއް ދޯ؟؟ އެމް.ޑީ.ޕީއާ ރައީސް އިބޫގެ ސަރުކާރަށް ތާއީދު ނުކުރިޔަސް5އަހަރުގެ ކުރިން ވެރިކަން ދޫކޮށްލަން ނޫނީ ސަރުކާރު އުވާލަން ތާއީދެއް ނެތް.. އަދި އަމުދުން މި މޮޔަ ބުއްޅަބޭ އަށް ބާރު ލިބޭ ގޮތަށް ވެރިކަމުގެ އެއްވެސް ބާރެއް ދޫކޮށްފިނަމަ އިބޫއަށް ރައްޔިތުން މާފެއް ނުކުރާނެކަން ހަނދާން ކުރާތި.. ރައްޔިތުން ވެރިކަން ދިނީ5އަހަރަށް.. އެހެންވީމަ މި5އަހަރު ވެރިކަމުގަ ހުރެލާ ބުއްޅަބެއަށް ވުރެއް އިބޫ ހުރުން 1000 ގުނަ ރަނގަޅުކަމަށް ފެނޭ\nއޭޕްރީލް 19, 2021 10:58\nމިޔޮއް މާތް މަސްއަރުގަ ބުއްޅަބޭ ތަންކޮޅެއް ހައިބޮޑުވެފަ ހުރީމަ މޮޔަގޮވެނީ...\nއޭޕްރީލް 19, 2021 16:10\nމީނާ ދޮށީ ދަރި މީރާ ބުންޏެއްނު އައްޕަ ބަޢާވާތެއް ނުކުރާނެއޭ.. ކޮން ހަޑިއެއް ހާވަން މިހާރު މިފެށީ؟؟ ސޯކޯލްޑް ބެސްޓު ފުރެންޑާ ދެކޮޅަށް މިއޮއް ނިކުތީ ކެތް ނުވެގެން.. ހިތުން ޑިމޮކުރެސީ އައްޕަޔޯލަ.. ބަލަ އެހެން ވިއްޔާ ކެތްކުރަންވީނު، ރައްޔިތުން5އަހަރަށް ހޮވި ރައީސްއެއް އެބަހުރި.. ސަރުކާރު އުވާލާސޭ ތިޔަ ގޮވަނީ ކޮން ޑިމިކްރެސީއަކުން ދަސްކޮށްގެން؟؟\nއޭޕްރީލް 19, 2021 11:07\nނަޝީދު ތިޔަ އުޅުއްވަނީ ޤައުމު ހަލަބޮލިކޮށްލާ ބަޤާވާތެއް ގެންނަން. މާތްﷲ އިރާދަފުޅުން ތިޔަކަމެއް ނުވާނެ.\nޤައުމުދެކެ ލޯބިވާނަމަ ރައްޔަތުންގެ ނިންމުމަށް ބޯލަނބާ! ނޫން ނަމަ އިސްތިއުފާދީފައި ގެއަށް ވަޑައިގަންނަވާ.\nއޭޕްރީލް 19, 2021 11:23\nކެނެރީގޭ ނަސީދަކީ ގައްދާރެއް މިގައްދާރު މިގައުމުން ބޭރުކުރައްވެއްޖެ ރައްޔިތުން މިކަމާ ނުކުންނަންވެއްޖެ ޔާﷲ މިނުލަފާ ޖާހިލުގެ ކިބައިން އަޅަމެން ސަލާމަތްކުރައްވާށި އާމީން\nއޭޕްރީލް 19, 2021 16:15\nހައްޤު ދެތު އަމިއްލަ ޕާޓީއަށާ ބެސްޓު ފުރެންޑަށް ޢައްދާރުވާ މީހަކު ކާކަށް ލޯޔަލް ވނި ދޯ؟؟\nބޯދިގުގެ ސީވީ ރޯދަމަސް ވީމަ މިތާ ލިޔެވެން ނެތް.\nއޭޕްރީލް 19, 2021 12:15\nމި މާތް މަސްވަރުގަ ކެނެރީގޭ ވަބާއިން ސަލާމަތް ވުމަށްއެދި މާތްރަސްކަލާންގެ ހަސްރަތުގަ ދުއާ ދެންނުވަމަށް ގައުމުދެކެ ލޯބިވާ ހުރިހާ ރައްޔިތުންނަން ގޮވާލަން\nއޭޕްރީލް 19, 2021 12:21\nއަލަގަހަކުން ކެޔޮ ނިރެއް ފަޅާނެތޯއެވެ. ވީމާ އެއެއްޗަކުން ނުކުންނާނީ އެއެއްޗެއްގެ ނިރު ނޫންތޯއެވެ! ވީމާ ބަޣާވާތްކުރުމަކީ ވެސް އެކަހަލަ ކަމެއް ނޫންތޯއެވެ. މިބުނީ ވަރަށް ގިނަ ވާހަކަ!\nއޭޕްރީލް 19, 2021 12:51\n19 ދިވެހިންގެ ލޭ ބުއި ބާޣީ އައުލާދުގެ ލޭ ނަޝީދުގެ ހަށިގަނޑުގައި ހުންނާނެ! ދެން ޖެހޭނީ ހޭނައްތާލާފަ ލޭ ބަދަލުކޮށްލަން. އެ އަޢުލާދަށް ނިސްބަތްވާ މީހަކު ރައްޔިތުން ކަތިލާފަވެސް އޭނާ ބޭނުންވާ ކަންކަން ކުރެވޭތޯ ބަލާނެ . ފެށުނީއްސުރެ ޤައުމުގެ ވެރިކަން ނުކުރެވިގެން އުޅޭ އައުލާދެއް،\nއޭޕްރީލް 19, 2021 12:59\nވެރިކަމާހެދި ހަމަ ނޭވާ ނުލެވިގެން އުޅޭ ބޮ އްޅަބޭ.\nއޭޕްރީލް 19, 2021 13:27\n2012 ވަނަ އަހަރު ނަސީދު ގެންނެވި ދުސްތޫރީ ބަގާވާތް މިހާތަނަށް ތަހުގީގު ކުރެވިފާ ނެތުމަކީ ނަސީދަށް ލިބުނު ހިތްވަރެއް. މިހާރުވެސް ނަސީދު ލިއުނު ލިއުން ފެންނަން އެބައޮތް ގާނޫނުއަސާސީ ގަޑުބަޑުކޮށް ބާރުތައް އަތަށް ނެގިވާހަކަ. ގާނޫނުއަސަސީ ވަނީ ހުއްޓިފާކަމަށް ނުވަތަ ގަނޫނުއަސަސިއަށް އަމަލުކުރުން ހުއްޓާލިކަން ކުރި އިއުލާން. މި މައްސަޮލަ ނުބެލެންވިސަބަބު ކޮބާ؟\nއޭޕްރީލް 19, 2021 14:17\nބަޣާވާތް އެއީ ބުއްޅަބޭގެ ހަށިގަނޑުގައިވާ ވިރާސީ ބައްޔެއް! ވީމާ އެކަން ނުކޮށް ނުހުރެވޭނެ! ތި ނޫނީ ނުހުންނާނެ ވެރިކަމުގައި ހުރެގެން އަމިއްލައަށް ބަޣާވާތްކުރި މީހެއް.\nއޭޕްރީލް 19, 2021 14:52\nހައްދާ ތިއުޅެނީ މޮޔަވެގެން މިރާއްޖެ ވިއްކާ ނިއްމީ ވެސް ތިކަމުގަ އިންޑިއާ ޔައް\nއޭޕްރީލް 19, 2021 15:20\nއިބުރާ އެއުޅެނީ ބަދަލުގެ ގޮތުގަ ގެޔަށް ވަންނަވަރު މަދުވާތީ.\nއޭޕްރީލް 19, 2021 16:18\nމީނައާ މީނަގެ އާއިލާއިން މިގައުމުގަ ކުރީ މުޅިންވެސް ބަޣާވާތް\nއޭޕްރީލް 19, 2021 16:53\nމާކުރިންވެސް 19 ދިވެހިންގެ ލޭބުއި ބޮޑު ބާގީއެއް....، އެޖެންޑާ 19 މީ 19 ސަހީދުވި ދިވެހިން މިކަން ފާހަގަ ކުރަން ކިޔާގެން އުޅޭނަމެއް މި މީސްމީހުން ރަނގަޅުވާނެތަ\nއޭޕްރީލް 19, 2021 18:00\nމީނާ އަރުވާ ޖަހަންވީ.\nއޭޕްރީލް 19, 2021 23:08\nތިޔައީ ޔަގީންވާ ކަމެއް. ރައްޔަތުން ހޮވާފައިހުރި ރައީސުލްޖުމްހޫރިއްޔާ އަށް މީނަ ތިޔަ ދެއްކެނީ ބިރު. ނަޝީދުގެ މައްސަލަ ތަހުގީގުކޮށް، ޝަރީއަތަށް ހުށަހަޅާ މީނާ ހައްޔަރު ކުރަންޖެހޭ.


Hiydhathi vagutheh, thayyaaru vaanvee classico match ah: Enrique | Mihaaru\nރޭގެ މެޗަށް ފަހު ބާސެލޯނާގެ ނޭމާ ދަނޑުމަތީގައި އިށީދެލައިގެން.-- ފޮޓޯ: އޭއެފްޕީ\nހިތްދަތި ވަގުތެއް، ތައްޔާރުވާންވީ ކްލަސިކޯ މެޗަށް: އެންރީިކޭ\n20 އެޕްރީލް 2017 - 09:50 10 comments\nޔުވެންޓަސް ކުރިހޯދީ ފުރަތަމަ ލެގުގައި އަމިއްލަ ދަނޑުގައި 3-0 އިން ހޯދި މޮޅުންނެވެ. ރޭ ބާސެލޯނާ ދަނޑުގައި ކުޅުނު ދެ ވަނަ ލެގު ނިމުނީ ލަނޑެއް ނުޖެހި އެއްވަރުވެގެންނެވެ.\n"މިއީ ވަރަށް ހިތާމަވެރި ވަގުތެއް. އަހަރެމެން އެންމެ ފަހު މިނިޓާ ޖެހެންދެން ހިތްވަރުކުރިން. ސަޕޯޓަރުން ދިން ހިތްވަރަށް ވަރަށް ބޮޑަށް ޝުކުރު އަދާކުރަން،" ރޭގެ މެޗަށް ފަހު އެންރީކޭ ބުންޏެވެ.\nޗެމްޕިއަންސް ލީގުން ކެޓުމަކީ ބާސެލޯނާ އަށް ލިބުނު ބޮޑު މާޔޫސްކަމެއް ކަމަށާއި އެހެން ނަމަވެސް ކުރިއަށް މުހިއްމު މެޗެއް އޮތުމުން އަތްއުރާލައިގެން ތިބެވެން ނެތް ކަމަށް އެންރީކޭ ވަނީ ބުނެފަ އެވެ.\n"ބާސެލޯނާ އަށް ޗެމްޕިއަންސް ލީގު ވަރަށް މުހިއްމު. ޗެމްޕިއަންސް ލީގުން ކެޓުމަކީ ލިބޭ ދެރައެއް. އެކަމަކު ބާސެލޯނާ އަކީ ކޮންމެ މުބާރާތަކަށް ވެސް ވާދަކުރާ ޓީމެއް. އަހަރެމެންނަށް ކުރިއަށް އޮތް އެބައޮތް ލީގުގައި މުހިއްމު މެޗެއް. ހުރިހާ ސަމާލުކަމެއް މި ވަގުތު އޮތީ އެ މެޗަށް،" އެންރީކޭ ބުންޏެވެ.\nމި ސީޒަނަށް ފަހު ބާސެލޯނާ ކޯޗުކަމުން ވަކިވާން އެންރީކޭ ވަނީ ނިންމައިފަ އެވެ. އޭނާ ބުނީ ސީޒަން ނިންމާލަން ބޭނުންވަނީ ތަށްޓަކާ އެކު ކަމަށެވެ.\nމިއީ މިދިޔަ ތިން އަހަރު ތެރޭގައި ޔުވެންޓަސްގެ ކޯޗު މެސިމޯ އަލެގްރީގެ އިރުޝާދުގެ ދަށުން އެ ޓީމު ޗެމްޕިއަންސް ލީގުގެ ސެމީ ފައިނަލުން ޖާގަ ހޯދި ދެ ވަނަ ފަހަރެވެ. އަލެގްރީ ބުނީ ދެ އަހަރު ކުރިން ޗެމްޕިއަންސް ލީގުގެ ފައިނަލުން ބާސެލޯނާ އަތުން ބަލިވި ފަހުން ޔުވެންޓަސް ވަނީ ވަރަށް ބޮޑު ކުރިއެރުމެއް ހޯދާފައި ކަމަށެވެ.\n"ބާލިންގައި އޮތް ފައިނަލުގައި ބާސެލޯނާއާ ދެކޮޅަށް ނުކުތް ކުޅުންތެރިންގެ ތެރެއިން މިރޭގެ މެޗުގައި ކުޅުނީ އެންމެ ދެ ކުޅުންތެރިން. އޭގެއިން އެނގެނީ މިހާރު ޔުވެންޓަސް ބަދަލުވެފައި އޮތް މިންވަރު،" އަލެގްރީ ބުންޏެވެ.\nބާސެލޯނާގެ ޑިފެންޑަރު ޖެރާޑް ޕީކޭ ބުނީ ދެ ލެގުގައި ދެއްކި ކުޅުމަށް ބަލާއިރު ޔުވެންޓަސް އަށް ސެމީގެ ޖާގައެއް ހައްގުވާ ކަމަށެވެ. އަދި ބާސެލޯނާގެ ހުރިހާ ވިސްނުމެއް މިހާރު އޮތީ ލީގަށް ކަމަށާއި އާދިއްތަ ދުވަހު ރެއާލް މެޑްރިޑް އަތުން މޮޅެއް ހޯދައިގެން ޗެމްޕިއަންސް ލީގުން ކެޓުމުގެ ހިތްދަތިކަން ހަނދާނުން ފޮހެލެވޭނެ ކަމަށެވެ.\nއިތުރު ލިޔުންތައް ބާސެލޯނާ ޗެމްޕިއަންސް ލީގު ޔުވެންޓަސް ލުއިސް އެންރީކޭ މަސިމޯ އެލެގްރީ


Hurihaa emmenah hama hama gothehga vaccine libeynekan kashavaru kuraanan: G20 Summit - vNews.mv\nހުރިހާ އެންމެނަށް ހަމަހަމަ ކަމާއެކު ކޮވިޑްވެކްސިން ލިބޭނެކަން ކަށަވަރުކުރާނަން: ޖީ20 ސަމިޓު\nސައިފް އަޒްހަރު 22 November 2020, 17:45\nކޮވިޑް-19 ވެކްސިން ދުނިޔޭގެ ހުރިހާ ގައުމަކަށްވެސް ހަމަހަމަ ކަމާއެކު ލިބޭނެ އުސޫލުތަކެއް ގާއިމްކުރުމާއި، ބޭހާއި ހޯދުމާއި އަދި ބައްޔަށް ޓެސްޓްކުރުމުގެ މަސައްކަތްވެސް އިންސާފުވެރި ގޮތެއްގައި ކުރިއަށް ގެންދިއުމަށް ދުނިޔޭގެ އެންމެ ބޮޑު 20 އިގްތިސާދު ހިމެނޭ ޖީ20 ގައުމުތަކުގެ ވެރިން ވައުދުވެވަޑައި ގެންފިއެވެ.\nގައުމުތަކުގެ ވެރިން މިކަމަށް އެއްބަސްވެވަޑައި ގެންނެވީ، ސައުދީ އަރަބިއްޔާ ހޯސްޓްކޮށްގެން އިއްޔެ ފެށި ޖީ20 ގައުމުތަކުގެ އެންމެ އިސްވެރިންގެ ދެދުވަހުގެ ސަމިޓުގެ މިއަދުގެ ސެޝަންގައެވެ.\nގައުމުތަކަށް ވެކްސިން ފޯރުކޮށް ދިނުމުގައި ހަމަހަމަ އުސޫލެއް ކަނޑައެޅުމުގެ އިތުރުން، ކޮވިޑް ބަލިމަޑު ހާލަތުން އަރައިގަތުމުގައި ފަގީރު ގައުމުތަކަށް އެހީތެރިވުމުގެ ގޮތުން ކުރަންޖެހޭ މަސައްކަތްތައް ކުރުމަށްވެސް ގައުމުތަކުގެ ވެރިންވަނީ އެއްބަސްވެވަޑައި ގެންފައެވެ.\nޖީ20 ސަމިޓު މިރޭ ނިންމަން ހަމަޖެހިފައި ވާއިރު، މިހާރު އެކަށައަޅާފައިވާ އެއްބަސްވުމުގެ ދެލިކޮޕީގައި ބުނެފައިވަނީ، ދުނިޔޭގެ ހުރިހާ އެންމެނަށްވެސް އަތްފޯރާ އަގެއްގައި އަދި ހަމަހަމަ އުސޫލަކުން ވެކްސިން ލިބުމަކީ މުހިންމު ކަމެއް ކަމަށެވެ.\nސަމިޓު ހުޅުއްވައި ދެއްވަމުން ދެއްކެވި ވާހަކަފުޅުގައި، ސައުދީ ރަސްގެފާނު ސަލްމާން ބިން އަބްދުލްއަޒީޒްވެސްވަނީ، ވެކްސިނާއި ބޭސް އަތްފޯރާ އަގެއްގައި އަދި ހަމަހަމަ އުސޫލަކުން ލިބުމަށް މަސައްކަތް ކުރަންޖެހޭ ކަމަށެވެ.\nވެކްސިންގެ އަގު ހެޔޮ ކުރެވޭނީ ވެކްސިނާއި، ބޭހާއި، ބައްޔަށް ފަރުވާ ހޯދުމަށް ކުރަމުންދާ މަސައްކަތްތަކަށް ގައުމުތަކުން އިންވެސްޓްކޮށްގެން ކަމަށް ބުނެ އީޔޫއިންވަނީ ޖީ20 ސަމިޓުން އެކަމަށް އިންވެސްޓްކުރުމަށް ގޮވާލައްވާފައެވެ.\nހަމަ އެއާއެކު، ސަމިޓުގައި ބައިވެރިވެވަޑައިގެންނެވި ބޮޑެތި ބައެއް ގައުމުތަކުންވަނީ، ވެކްސިން ތަރައްގީކުރުމަށް ކުރެވޭ މަސައްކަތްތަކަށް ބޮޑެތި އަދަދުތަކުން އިންވެސްޓްކުރައްވާނޭ ކަމަށް ވައުދުވެވަޑައި ގެންފައެވެ.\nބައެއް ގައުމުތަކުން، ތަރައްގީކޮށްފައިވާ ވެކްސިން ދޭނޭ ކަމަށް ސަމިޓުގައި ވެރިން ވިދާޅުވެފައި ވެއެވެ.\nޖީ20 ސަމިޓުގެ އެޖެންޑާގައި އިއްޔެ މުޅިންވެސް ބަހުސް ކޮށްފައިވަނީ، ކޮވިޑްބަލީގެ ހާލަތާއި، އެ ހާލަތުން އަރައިގަތުމާއި، އިގްތިސާދުތައް އަލުން ކޮޅަށްޖެހުމަށް ކުރަންހުރި މަސައްކަތްތަކާ ގުޅޭގޮތުންނެވެ.\nކޮވިޑްބަލިމަޑު ހާލަތުގެ ސަބަބުން މުޅި ދުނިޔޭގެ އިގްތިސާދުވަނީ، ފުންމިން ނޭނގޭ ވަޅުގަނޑަކަށް ވެއްޓިފައެވެ. އެހެންކަމުން، ދުނިޔެއަށް ދިމާވެފައިވާ އިގްތިސާދީ ކާރިޘާއިން އަރައިގަތުމުގެ ބަހުސް އޮތީ ސަމިޓުގެ އެޖެންޑާގެ އެންމެ ކުރީގައެވެ.\nކޮވިޑްބަލި ހާލަތުގެ ސަބަބުން ދުނިޔޭގައި މުއްސަނދި ގައުމުތަކާއި ފަގީރު ގައުމުތަކާ ދެމެދު އޮންނަ ފަރަގު ބޮޑުވެގެން ހިނގައިދާނެތީ ޖީ20 ގައުމުތަކުގެ ވެރިންވަނީ ކަންބޮޑުވުން ފާޅުކުރައްވާފައެވެ.


"Duper Fifteen" Malhi Futsal Challenge: Masodi Titans Dhevana Burah - Vaguthu\nކޮވިޑް-19: އަތޮޅުތެރެ ނުރައްކަލުގައި! - 20 ގަޑިއިރު ކުރިން\n"ޑުޕަ ފިފްޓީން" މަޅި ފުޓްސަލް ޗެލެންޖް: މަސްއޮޑި ޓައިޓަންސް ދެވަނަބުރަށް\n4 މަސް ކުރިން ( ޖެނުއަރީ 26, 2021 )\nމަސްއޮޑި ޓައިޓަންސް އާއި އައެޖީ ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގެ ދެވަނަބުރާއި ގާތަށް މަސްއޮޑި ޓައިޓަންސް ޖެހިލައިފިއެވެ.\nމުބާޜާތުގެ ގްރޫޕް ގައި ހިމެނޭ މަސްއޮޑި ޓައިޓަންސް ދެވަނަބުރާއި ގާތަށް ޖެހިލީ މުބާރާތުގައި އެ ޓީމު ކުޅުނު ދެވަނަ މެޗުގައި އައެޖީ އެފްސީ 7-1 ގެ ނަތީޖާއަކުން ބަލިކޮށްގެންނެވެ.\nމެޗުގައި މަސްއޮޑި ޓައިޓަންސް ޓީމަށް ލަނޑުތައް ޖަހައިދިނީ މުހައްމަދު ވިލްފް، އަހުނަފް ރަޝީދު އަދި އިބްރާހިމް ރިމާހު އެވެ. މީގެތެރއިން މުހައްމަދު ވިލްފް އާއި އަހުނަފް ރަޝީދު، މިއިން ކޮންމެ ކުޅުންތެރިއަކު ތިން ގޯލުޖަހާ ހެޓްރިކެއް ފުރިހަމަކުރި އެވެ. އައެޖީ އެފްސީއަށް މި މެޗުގައި ލަނޑު ޖަހައިދިން ހަމައެކަނި ކުޅުންތެރިއަކީ އަބްދުލް ސަމީއު ހަސަން އެވެ.\nމެޗުގެ މޮޅު ކުޅުންތެރިއަކަށް ހޮވިފައިވަނީ މަސްއޮޑި ޓައިޓަންސްގެ މުހައްމަދު ވިލްފް އެވެ. މިއީ މެޗުގެ މޮޅު ކުޅުންތެރިޔާގެ މަޤާމު އޭނާ ހޯދި ދެވަނަ މެޗެވެ.\nމި ނަތީޖާއާއެކު އެ ޓީމު އެއްވަނައިގައި އޮތީ ކުޅުނު ދެ މެޗު ކާމިޔާބުކޮށް ހަ ޕޮއިންޓާއެކު އެވެ. ދެވަނައިގައި ހަތަރު ޕޮއިންޓާއެކު އޮތީ ބުރު ސްޕޯޓްސް ކުލަބެވެ. އެއީ ކުޅުނު ދެ މެޗުގެ ތެރެއިން އެއް މެޗު އެއްވަރުވެ، އެއް މެޗުން މޮޅުވެގެންނެވެ. ތިންވަނައިގައި ބޫޗީޒް އޮތީ އެއް ޕޮއިންޓާއެކު އެވެ. އަދި ފުލުގައި އައެޖީ އޮތީ ޕޮއިންޓެއް ނުލިބިއެވެ.\nމި ގްރޫޕުގެ ފަހު މެޗުގައި މަސްއޮޑި ޓައިޓަންސް ބައްދަލުކުރާނީ ބުރު ސްޕޯޓްސް ކުލަބާއެވެ. އަދި ބޫޗީޒް ބައްދަލުކުރާނީ އައެޖީ އެފްސީއާއެވެ. މި ދެ މެޗުވެސް ކުޅޭނީ މިމަހުގެ 28 ގައެވެ.\nމުބާރާތުގައި މިއަދު ކުޅެން ހަމަޖެހިފައިވާ މެޗުތައް\nމުބާރާތުގެ މެއިން ސްޕޮންސަރަކީ ބިގްމޭން ގެ "ޑުޕްރ ފިފްޓީން" އެވެ. ކޯ ސްޕޮންސަރަކީ އެސޯސިއޭޝަން ފޯ ޔޫތް އެމްޕަވަރމެންޓް އޮފް ގެމަނަފުށިއެވެ. މީގެއިތުރުން ވަން ކްލިކް މޯލްޑިވްސްއިން ހޯސޭލްކުރާ ލެމާރ ޖޫސްޕެކެޓާއި، ހުޅުމާލޭ ޑްރައިވަރސް އެސޯސިއޭޝަންނަކީވެސް ކޯ ސްޕޮންސަރުންނެވެ. ބެވެރޭޖް ޕާޓްނަރަކީ ރެޑްބުލްއެވެ.


5G hidhumaiy dheyne bayaku nethas, 5G phone thah vikey | Mihaaru\nދުނިޔޭގައި 5ޖީ ޚިދުމަތްދޭ ކުންފުނިތައް މަދު ނަމަވެސް 5ޖީ ފޯނު ވިކޭ އަދަދު އިތުރުވާ ކަމަށް ވަނީ ދައްކާފައި\n5ޖީ ޚިދުމަތް ދޭނެ ބަޔަކު ނެތަސް، 5ޖީ ފޯނުތައް ވިކޭ\n18 ޖުލައި 2019 - 06:48\nމުޅި ގައުމަށް 5ޖީ ނެޓްވޯކް އަދި އެއްވެސް ބަޔަކަށް ނުދެވެ އެވެ. ނަމަވެސް، ޗައިނާ، އެމެރިކާ، އިނގިރޭސިވިލާތް އަދި ޔޫރަޕްގެ ބައެއް ގައުމުތަކުން މިހާރު ވަނީ މި ޚިދުމަތް ދޭން ފަށައިފަ އެވެ.\nދުނިޔެ އަށް 5ޖީ ނެޓްވޯކް ތައާރުފުކުރަން އޮޕަރޭޓަރުން އަދި ސްމާޓްފޯން އުފައްދާ ކުންފުނިތަކުން އަންނަނީ ބުރަ މަސައްކަތްތަކެއް ކުރަމުންނެވެ. ގައުމުތަކުގައި 5ޖީ ނެޓްވޯކް ގާއިމުވަމުން ދިޔަ ނަމަވެސް، ހިތުހުރި ބްރޭންޑަކުން 5ޖީ ފޯނުތަކެއް މާކެޓަކު އަދި ނެތެވެ. މިހާރުން މިހާރަށް ލިބެން ހުރި 5ޖީ ފޯނުތަކަށް ބަލާއިރު، ސެމްސަންގް ގެލަކްސީ އެސް10 5ޖީ، މޮޓޮރޯލާ މޮޓޯ ޒީ3، އެލްޖީ ވީ50 އަދި މޮޓޯ ޒީ4 ހިމެނެ އެވެ.\nސްމާޓްފޯން ކުންފުނިތަކުން 5ޖީ ފޯނުތައް އުފައްދާކަން އިއުލާންކުރުމާ ގުޅިގެން ފެތުރުނު ވާހަކަތަކުގެ ތެރޭގައި، 5ޖީ ފޯނެއް ބޭނުންކުރެވޭ ފެންވަރަށް ނެޓްވޯކްތައް ބަދަލުކުރާނެ ދުވަހެއް ނޭނގޭ ކަމަށް ބުނެ ވަނީ ފާޑުކިޔާފަ އެވެ. "ކައުންޓާޕޮއިންޓް"ން ބުނި ގޮތުގައި ބޭނުންކުރާ މީހުން 5ޖީ ފޯނުތައް ގަންނަނީ ނެޓްވޯކް ލިބޭނެ ކަމަށް ހީކޮށެވެ. 5ޖީ ނެޓްވޯކް ލިބެން ނެތުން އެއީ 5ޖީ ފޯނުތަކުގެ ވިޔަފާރި އަށް ހުރަހެއް ކަމަށް އަދި ނުފެންނަ ކަމަށް އެ މީހުން ބުނެ އެވެ.\nކައުންޓާޕޮއިންޓުން ބުނި ގޮތުގައި، 5ޖީ ފޯނުތައް ގަންނަ މީހުންގެ އުންމީދަކީ 5ޖީ ނެޓްވޯކް ލިބޭނެ ދުވަހެކެވެ. އެހެންކަމުން، މިއީ 5ޖީ ފޯނު އުފައްދާ ކުންފުނިތަކުން ވަރަށް އުފާކުރާނެ ކަމެއް ކަމަށް ބެލެވެ އެވެ.\n5ޖީ ސްމާޓްފޯނެއް ބޭނުން ކަމަށް ބުނެ ދައްކާފައި ހުރި ވާހަކަތަކަށް ބަލާއިރު، އެޕަލުން 5ޖީ ފޯނެއް ނެރުމަކީ 5ޖީ ފޯނު ބޭނުންކުރާ މީހުން އެމެރިކާ އަދި ޗައިނާގައި ވެެސް އިތުރުވާނެ ކަމެކެވެ. އެހެން ނަމަވެސް، ކުރި އަށް އަހަރެއްހާ ދުވަހު ތެރޭގައި ވެސް އެޕަލް އަށް 5ޖީ ފޯނެއް އުފެއްދޭނެ ކަމަކަށް އަދި ނުފެނެ އެވެ.\nއިތުރު ލިޔުންތައް ސެމްސަންގް އެޕަލް ޗައިނާ ސްމާޓް ފޯން


Nasheed Banguraa Bui Massala Majleehun Balan Jeheyne: Alhan - Vaguthu\n10 މަސް ކުރިން ( ޖުލައި 27, 2021 )\nއަލްހާން އާއި ރައީސް ނަޝީދު - ފޮޓޯ: ވީމީޑިއާ\nރައްޔިތުންގެ މަޖިލީހުގެ ރައީސް މުހައްމަދު ނަޝީދު "ބަނގުރާ ބުއި" ކަމަށް އޭނާގެ ޑޮކްޓަރުންގެ ލިޔުމުގައި އޮތް މައްސަލަ މަޖިލީހުގެ ސުލޫކު ކޮމިޓީން ބަލަން ޖެހޭނެ ކަމަށް މަޖިލީހުގެ ކުރީގެ މެންބަރު އަލްހާން ފަހްމީ ވިދާޅުވެއްޖެއެވެ.\nއެމްޑީޕީގެ ގައުމީ މަޖިލީހުގެ ވަޓްސް އެޕް ގްރޫޕަށް ލަންޑަންގެ ހޮސްޕިޓަލަކުން ދޫކޮށްފައިވާ ލިޔުމެއް ނަޝީދު ޚިއްސާ ކުރެއްވިއިރު، އޭގައި ނަޝީދު ބަނގުރާއި ބުއި ކަމާއި މިހާރު ބަނގުރާ ބުއިން ހުއްޓާލާފައިވާ ކަމަށް ލިޔެފައި އޮތެވެ.\nނަޝީދު އެ ލިޔުން ޚިއްސާކުރެއްވީ މިދިޔަ މެއި މަހުގެ ހަވަނަ ދުވަހުގެ ރޭ ނަޝީދު އަވަހާރަކޮށްލަން ދިން ބޮމުގެ ހަމަލާއަށް ފަހު އެމަނިކުފާނަށް ނަފްސާނީ މައްސަލަތަކެއް ކުރިމަތިވެފައިވާ ކަމަށް ރާއްޖޭގެ ނޫހެއްގައި ރިޕޯޓްގައި ކުރުމުންނެވެ،\nއެ ނޫހުގެ ޚަބަރުގެ ލިންކް ވެސް ގައުމީ މަޖިލީހުގެ ވަޓްސް އެޕް ގްރޫޕަށް ޚިއްސާ ކުރެއްވުމަށް ފަހު، އެއީ ދޮގެއް ކަން ސާބިތު ކުރަން ނަޝީދު ފޮނުއްވި ހޮސްޕިޓަލްގެ ލިޔުން ވެސް ފަސް މިނެޓް ފަހުން ޑިލީޓް ކުރެއްވިއެވެ. އެހެންވިޔަސް އެ ލިޔުން ފަހުން މީސް މީޑިއާއަށް ލީކްކޮށްލިއެވެ.\nނަޝީދުގެ ވަރަށް އަރިހުގައި އެމްޑީޕީގައި ކުރިން މަސައްކަތް ވެސް ކުރައްވާފައިވާ އަލްހާން ކުރެއްވި ޓްވީޓެއްގައި ވިދާޅުވީ އެމަނިކުފާނު ބަނގުރާ ބުއިން ހުއްޓާލިޔަސް ބަނގުރާ ބުއި މައްސަލަ ބަލަން ޖެހޭނެ ކަމަށެވެ.\n"ނަޝީދު ބަނގުރާ ބޮއެގެން ހަމައިގަ ނެތި ކަންކަން ކުރެއްވި މައްސަލަ މަޖިލީހުގެ ސުލޫކު ކޮމިޓީންނާއި، އެމްޑީޕީގެ ކަމާ ބެހޭ ކޮމިޓީން ވެސް ބަލަން ޖެހޭނެ،" އަލްހާން ލިޔުއްވާފައިވެއެވެ.\nބަނގުރާ ބުއިން ހުއްޓާލިޔަސް ބަނގުރާ ބުއި މައްސަލަ ބަލަންޖެހޭނެ!\nމަޖްލިސް ރައީސް @MohamedNasheed ބަނގުރާ ބޮއެގެން ހަމައިގަ ނެތި ކަންކަން ކުރެއްވި މައްސަލަ މަޖްލިހުގެ ސުލޫކީ ކޮމިޓީންނާ، @MDPSecretariat ކަމާ ބެހޭ ކޮމިޓީން ބަލަންޖެހޭނެ!\n— 𝗔𝗹𝗵𝗮𝗻 𝗙𝗮𝗵𝗺𝘆 - 𝗔𝗙 (@AlhanFahmy) July 27, 2021\nނަޝީދު ބަނގުރާ ބުއިން ހުއްޓާލާފައިވާ ކަމަށް ޑޮކްޓަރުގެ ލިޔުމެއްގައި ބުނެފައި ވާއިރު މީގެ ކުރިން ވެސް އެމަނިކުފާނުގެ މައްޗަށް ބަނގުރާ ބުއިމުގެ ތުހުމަތުތައް ބައެއް ފަރާތްތަކުން ކޮށްފައި ވެއެވެ.\nނަޝީދު ވެރިކަމުގައި ހުންނެވިއިރު ރާއްޖެ އިން ބޭރަށް ކުރެއްވި ދަތުރެއްގައި ބަނގުރާ ބުއި ކަމަށް އިންޑިއާގެ ނޫހެއްގައި ރިޕޯޓް ކުރުމުން އެ ދުވަސްވަރު އެމައްސަލަ ވަރަށް ބޮޑަށް ހޫނުވެ، އޭރުގެ އިދިކޮޅު ފަރާތްތަކުގެ ފާޑުކިޔުން ނަޝީދަށް ވަރަށް ބޮޑަށް އަމާޒުވިއެވެ.\nޖުލައި 27, 2021 14:47\nރާއްޖެއިން ބޭރުގައި ބަނގުރާ ބުއި މައްސަލަ މަޖުލީހުގެ ކޮމިޓީއެއްގައި ބަލަން އުޅުމުން އޭރު އެކަން ފަނިކޮށްލީ ރީކޯ މޫސަ އޭ ކިޔާއަޑު އިވުނު. އެ ބުއިމެއް ބުއީ އިންޑިޔާގައި ކަމަށް އޭރު ކިޔަނީ. އެހެންވީމަ މުލިއާގެއިން 2012 ގައި ނެރުނުކަމަށް ބުނާ ފުޅިތަކުގެ ވާހަކަ މިވީ ހަގީގީ ވާހަކައަކަށްތާ!.\nޖުލައި 27, 2021 19:16\nރުކު ރާ ގެ ވާހަކަ އެ އީ... ސާބަސް\nޖުލައި 27, 2021 15:11\nކުއްލި މައްސަލައެއް ގޮތުގަ ބަލަން ޖެހޭ. ގާނޫނައްވުރެން މަތީގަ ހުދުމުހުތާރު ވެގެން ނޫޅެވޭނެ\nޖުލައި 27, 2021 15:24\nމަޖްލިސް ރައީސް ކަމުން ވަކިޮށް، މެންބަރުކަން ވެސް އަތުލަންޖެހޭ...\nއެހެންނޫނީ އެބާރުވެރިވެވެނީ އެކަހަލަ ކަންތަކަށް\nޖުލައި 27, 2021 16:22\nޢިސްލާމް ދީނުގައި ހައްދު ކަންޑައެޅިފައިވާ ކުށެއްކުރުމަކީ މެމްބަރުކަން ގެއްލޭކަމެއް !\nޖުލައި 27, 2021 17:17\nއިސްލާމީ ޝރީއަތާ އެއްގޮތައްހައްދު ގާއިމުކުރަން ކޯޓަށް މައްސަލަ ފޮނުވަން ގޮވާލަން.\nޖުލައި 27, 2021 17:18\nކިތައް މަޖްލިސް މެމްބަރުންބާ ތިޔަ އެއްޗެއް ނުބޮނީދޯ. ކިހިނެއް ބަލާނީ؟ ހުވާ ކުރުވަމާ؟\nޖުލައި 27, 2021 17:23\nދުނިޔޭގައި އޮތް ހަމައެކަނި %100 މުސްލިމްގައުމުގެ ރައްޔިތުންގެ މަޖިލިހުގެ ރައީސްގެ ހާލު\nޖުލައި 27, 2021 17:59\nމީނަ ރާއްޖެއަންނަތަނުން ރަށްޔަތުން ނުކުމެ ހަށްޔަރުކުރުމަށް ތަށްޔާރަށް އެބަތިބިންތޯ.\nޖުލައި 27, 2021 18:01\nދެން ނަސީދު ބަގްރާ ބުއި މައްސަލާގެ ކުއްވެރިވާނީ އަލްހާނު މީހަމަޔަގީން ކަމެއް މިހާރު ނަސީދުގެ އައުވާނުން ތައިޔާރުވާނެ އަލްހާނު ސާބިތު ނުހިފޭ ފިތުނަފަސާދަ ކުރާމީހެއް ކަމަބުނެ އަދި ފިތުނަ އުފަދަން ހިއްވަރު ދޭމީހެއް ކަމަ ބުނެ ވަގުތުން ފިޔަވަޅު އެލުމަ ގޮވާލާ ނޫސް ބަޔާން ދޭން\nއަދި ބަރުބޯ މީހުންނާ ދިމާ އެއީ ބަގްރާ ބޯމީހެ ކޭ ނުބުނާ ގާނޫން ހަދަން ތައިޔާރު ވަނީ\nޖުލައި 27, 2021 18:04\nއެފަދަ މަގާމެއްގައި ހުރި ބޭފުޅަ ކު ރާބޮއެގެން ނުވާނެ\nބިތުފަންގި ތިޔަހަރަ ނެގެނީ\nޖުލައި 27, 2021 23:25\nބަގުރާބޯނީ ވަރަށްވެސް ގޮތެއްނެތް ދަށުދަރަޖައިގެ މީހުން!އިންސާފު ގާއިމުނުކުރެވޭ ތަނެއްގަ ރައްޔިތުންނަށް އޮންނާނީ ކޮން ހިތްހަމަޖެހުމެއްތޯ؟ރާއްޖޭގެ ގާނުންމަނާކޮށްފަ އޮތްކަމެއް މީހަކު ކޮށްފަ އެކަން މީސްމީޑިއާގަ އިއުލާނުކުރީމަ އެކަމެއް ފުލުހުން ނުބަލާނަމަ ދެން ފުލުހުން "ޕްރޮޓެކްޓް އެންޑް ސާރވް" އެކުރަނީ ކުއްވެރިން!\nފާތުމަ އެޅި ވަގު މިސްކިތް\nޖުލައި 27, 2021 18:33\nތި ބުއިން ނުބޯ މީހެއް މި ގައުމުގެ ސިޔާސީ ދާއިރާއިން ދައް ކަބަލަ. ޢެމީހަ ކު ހުދު ކާފޫރު ކޮޅަށް ހަދާފައި ތަހުތުގައި ރެދަލި ކުރަށް ވާ އިރު ބައްލަވާ ތޯ ޔަގީން ކުރެވޭތޯ...\nޖުލައި 27, 2021 22:53\nބަލަގަ މިހރަ މަރުމޯލާ ނުބީހެންޏާ ކަނޑާހަމަ\nޖުލައި 27, 2021 19:02\nމަޖިލީހަކުން ނުބެލޭނެ . ޖިނާއީ ތަހުގީގެއް ހިނަގަންޖެހޭނީ. މުލީއާގޭގެ ރާކޭސްތަކުގެ މައްސަލަވެސް އަދި ކާރެއްގެ ޑިކީގަ ހުރި4ކޭސް ރަލުގެ މައްސަލަވެސް. މި4 ކޭސް އަކީވެސް ނަސިދުގެ ނޯޓެއްގަ އޮތް4ކޭސް.\nޖުލައި 27, 2021 19:23\nނިކަމެތި މީހާ ރިހާކުރު ފުޅި ނެގީމާ ޖަލަށް.ރާފުޅިއެއް ފެނިއްޖެނަމަ6މަހަށް ޖަލަށް،އެކަމަކު ކެނެރީގޭ ނަޟީދު ރާހިއްފެވިކަމަށް ޢިއުތިރާފުވެފަ އޮތްހާލުގައިވެސް އެޅޭނެ ފިޔަވަޅެއް މިއީ ތޯ މިކިޔާ އިންސާފުގެ ދަތުރަކީ މިއީތޯ،ނަޟީދު ގެ އިއުތިރާފަށް ޕީޖީ މިމައްސަލަ އިސްވެ ބަލަން ޖެހޭ،އަދި އޭނާ މަޤާމުން ދުރުކޮށް އެންމެހައި އިމްތިޔާޒު ތައް އަތުލައި ފިޔަވަޅު އެޅުމަކީ ދައުލަތުން ކުރަންޖެހޭ ކަމެއް.7 ފެބުރުއަރީ 2012 މުލިއާގެއިން ނެރުނު ރަލަކީ މިއީ މީނާބުއިހާ އެއްޗެހި ދޯ\nޖުލައި 27, 2021 23:16\nބަލަގަ ޒިނޭ ކުރުމަކީ ވެސް ހަރާން ކަމެކޭ. ޚޮމެންޓް ތައް އޮއްސާ މިވެރިން ހަރާމް ކަންތަކަށް ނާރަންތޯ\nޖުލައި 27, 2021 23:29\nމަޖިލިސް މެމްބަރުކަމާ ރަޢީސްކަން އޭގެ ހުރިހާ އިނާޔަތްތަކާއެކު ވަގުތުން ސަސްޕެންޑް ކުރަންޖެހޭ . އިންސާފާ ހަމަހަމަކަން ދެމެހެއްޓުން ގާނޫނުގެ ބޭނުމަކީ. ނަސީދު ޟަރީއަތުގެ މަޖިލިހަށް ހާޒިރުކުރުމަކީ މިހާރު ސަރުކާރުގެ ޒިއްމާއެއް. ނަސީދައް މިފަހަރު ސަރުކާރުގެ ފަރާތުން ދައުވާނުކޮށްފިނަމަ ރައީސް ސޯލިހުގެ ރައީސްކަންވެސް ސައްހައެއްނުވާނެތާ.\nޖުލައި 28, 2021 07:52\nސީދާ ޖިނާއީ މައްސަލައެއް. މައްސަލަ ބަލާ ނިމެންދެން މަޖިލީހުގެ ޖަލްސާތަކުގައި ބައިވެރި ނުވެވޭގޮތަށް ހަދަންޖެހޭނެ.\nޖުލައި 28, 2021 07:54\nތިޔަ ކަހަލަ ކަންކަން މަނިއްޕުޅު ކުރައްވާފައި އެކަންކަން ބަޔަކަށް އެނގިގެން އެވާހަކަ ދައްކާނެތީ ނަފުރަތުގެ ބިލެއް ހަދައިގެން އުޅެނީ. މާދަމާ ބުނާނެ ތީވެސް ނަފުރަތު އުފައްދަން ދެއްކި ވާހަކައެކޭ.\nޖުލައި 28, 2021 08:36\nބބަނގުރާ ބޯ މީހަކާ ދިމާލަށް ބަނގުރާބޯ މީހެކޭ ބުނުން ކުށަކަށް ހަދަން މަޖިލީހަށް ބިލެއް ހުށަހަޅަން މަށަށް ފެނޭ. ހެހެހެހެހެ...


Hiken beynunnama, Coffee madhukoh fen buin ithuru kurey! – Iru\nކޮވިޑާއި ގުޅިގެން ގިނަ މުއައްސަސާތަކުން ވަނީ ގޭގައި ތިބެގެން މަސައްކަތް ކުރެވޭނެގޮތައް ހަދާފައެވެ. މިކަމުގައި ސިއްޙަތަށް ފައިދާއާއި އެއްވަރަށް ގެއްލުންތަކެއްވެސް ހުރިއިރު ގޭގައި ފިޓްކޮށް ތިބުމަށްޓަކައި މަޝްޙޫރު ނިއުޓްރިޝަނިސްޓް އާރޫޝީ އަގަރުވާލްވަނީ ޓިޕްސްތަކެއްދީފައެވެ.\nގޭގައި ލޮކްޑައުންވެގެން ތިބުންވީ ވަރަށް އުނދަގޫ ކަމަކަށްވީ އިރު ގަވައިދުން ޖިމަށް ދާމީހުންނަށްވެސް މިކަމުން ނޭދެވޭ އަސަރު ކުރިއެވެ. ގޭގައި ތިބެގެން ގިނަމީހުންނަށް ކެވެނީ ހަށިގަނޑަށް ބެލުމެއްނެތިއެވެ. އައިސޮލޭޝަންއާއި ސޯޝިއަލްޑިސްޓެންސިންގެ އިތިރުން ޑައިޓު ކުރުމަކީވެސް އުނދަގޫކަމެކެވެ. ރަނގަޅު ސޯޝަލްޑިސްޓެންސިން އަކީ ފުރިޖު ކައިރިން ދުރުގައި ހުރުމާއިއެކު ޖަންކުފުޑް އައިސޮލޭޓްކޮށް ބަންދުކުރުން ކަމަށް އާރޫޝީ އަގަރްވާލް ބުނެފައިވެއެވެ.\nފިޓުކޮށް ތިބުމަށް ގޭގައި ޕުލޭންއެއް ތައްޔާރު ކުރެވިދާނެއެވެ. ނިދާ ގަޑިތަކާއި ކާގަޑިތައް އަދި ކަސްރަތުކުރާގަޑި ތާވަލުކޮށް އެއާއި އެއްގޮތައް އަމަލުކުރެވޭތޯ ބަލާށެވެ. ވީހާވެސް މަދުން ފޯނާއި ލެޕްޓޮޕް ފަދަތަކެތި ބަލާށެވެ.\nއެންމެ މުހިންމު ކަމަކީ ފެންބޯލެއް ގިނަކުރުމެވެ. އަބަދުވެސް ގޭގައި އުޅޭއިރު ފެންފުޅި ކައިރީގައި ގެންގުޅޭށެވެ. ގޭތެރޭގައިވެސް އަބަދު އިށީނދެ އޮށޯވެ ނޯވެ ހަރަކާތް އިތުރުކުރާށެވެ.\nދެން އެންމެ މުހިންމު ކަމަކީ ކޮފީ ބޮވޭވަރު ގިނަ ނަމަ މަދުކުރުމެވެ. ގިނައިން ކޮފީ ބޯނަމަ ގޭސް،އެންޒައިޓީ އަދި ބޮލުގައިރިއްސުން ފަދަ ކަންކަން ގިނަވާނެއެވެ.\nގަޑިންގަޑިއަށްކާށެވެ. ހާއްސަކޮށް ހެދުނުގެ ސަޔަކީވަރަށް މުހިންމު ކެއުމެކެވެ. އޯޓްސް،މޭވާ އަދި ފައިބާ އެކުލެވޭ ދުވަހުގެ ހުރިހާކެއުމެއްގައި ހިމަނާށެވެ. އަބަދުވެސް ގޭގައި ތައްޔާތުކުރާ ތަކެތި ކެއުމަށް އާދަކުރާށެވެ.\nހަމަނިދި ހަމަކުރާށެވެ. ދުވާލަކު 8 ނުވަތަ7ގަޑިއިރުގެ ނިދި ހަށިގަނޑަށް ބޭނުންވެއެވެ. ނޫންނަމަ މީހާ ސްޓްރެސް ވާލެއްއަވަސްވާނެއެވެ.


vnews - Ribery: Salaamathuge ahseyriakah gengosdhinee Islam dheen\nރިބެރީ: ސަލާމަތުގެ އައްސޭރިއަށް ގެންގޮސްދިނީ އިސްލާމް ދީން\nފްރާންސްގެ ފުޓްބޯޅައިގައި ރިބެރީގެ ނަމަކީ، މަޝްހޫރު ނަމެކެވެ. ޚާއްސަކޮށް އޭނާގެ ކޮންޓްރޯލްތަކާއި، ޕާސްތައް ވެފައި ވަނީ، ފުޓްބޯޅައަށް ލޯބިކުރާ ގިނަ ބަޔަކު ބަލައިގަންނަ އަދި ރިބެރީއަށް ސަޕޯޓުކުރާ އެއް ސަބަބަށެވެ. ކުލަބު ލެވެލްގެ އިތުރުން އިންޓަނޭޝަނަލް ލެވަލްގައި ފުޓްބޯޅައިގައި ބޮޑެތި ކާމިޔާބީތަކެއް ހޯދާފައިވާ އުމުރުން މިހާރު 34 އަހަރުގެ ރިބެރީ ވަނީ 2014ވަނަ އަހަރުގެ އޮގަސްޓް މަހުގެ ތެރޭގައި ގައުމީ ޓީމަށް ކުޅުން ހުއްޓާލާފައެވެ. ގައުމީ ޓީމަށް ކުޅުނު ދުވަސްވަރު އެދެވޭ ކުޅުމެއް ރިބެރީގެ ފަރާތުން ފެނިގެން ގޮސްފައި ނުވާއިރު، ފްރާންސްގެ ގައުމީ ޓީމުގެ ސަޕޯޓަރުންގެ ފާޑު ކިޔުންތަކުގެ އިތުރުން، ފްރާންސްގެ ގައުމީ ޓީމަށް ކުރިން ކުޅެފައިވާ ޖަސްޓް ފޮންޓެއިން ވަނީ ރިބެރީގެ ލީޑަރޝިޕާއި މެދު ސުވާލު އުފައްދާ 2010ވަނަ އަހަރުގެ ވޯލްޑްކަޕުގެ ތެރޭގައި ވާހަކަ ދައްކާފައެވެ. ރިބެރީ ގައުމީ ޓީމަށް ކުޅުން ހުއްޓާލާފައިވަނީ، 2014 ވަނަ އަހަރުގެ ވޯލްޑްކަޕަށް ކޯޗު ޑިޑިއޭ ޑެސަމްޕް ނެގި ސްކޮޑުގައި ހިމަނާފައި ވަނިކޮށެވެ. އެކަމަކު6ޖޫން 2014ގައި ޑެސަމްޕް ވަނީ ރިބެރީއަށް ލިބިފައިވާ އަނިޔާއަކާއި ގުޅިގެން އޭނާ މުބާރާތް ގެއްލިފައިވާކަމަށް އިއުލާނުކޮށްފައެވެ. ޑެސަމްޕް އެހެން އިއުލާނުކޮށްފައިވަނިކޮށް، އެ އަހަރުގެ އޮގަސްޓް މަހުގެ ތެރޭގައި ރިބެރީ އޭނާގެ ރިޓަޔަރމެންޓް އިއުލާނުކޮށް ނެރުނު ބަޔާނުގައި ބުނެފައިވަނީ، ގައުމީ ޓީމަށް ކުޅުން ހުއްޓާލީ، އަމިއްލަ ސަބަބުތަކަކާއި ގުޅިގެން ކަމަށެވެ.\nފްރޭންކް ރިބެރީ އޭނާގެ އަންހެނުންނާއެކު\nކުޑައިރުގެ ދުވަސްތައް އަދި ޒާތީ ދިރިއުޅުން\nފްރާންސްގެ ބްލޯންއަށް 1983ވަނަ އަހަރުގެ އޭޕްރީލު މަހުގެ 7ވަނަ ދުވަހު އުފަންވި ރިބެރީ ނިސްބަތްވަނީ އެ ސަރަހައްދުގެ އާދައިގެ އާއިލާއަކަށެވެ. އުފަން ނަމެއްގެ ގޮތުގައި އޭނާގެ މައިންބަފައިން ދީފައިވާ ނަމަކީ، ފްރޭންކް ހެންރީ ޕިއެރޭ ރިބެރީއެވެ. އުމުރުން ދެ އަހަރުގައި ހިނގި ނުރައްކާތެރި ކާރު އެކްސިޑެންޓުގައި މޫނަށް ލިބުނު އަނިޔާއާއި ގުޅިގެން ސަތޭކައަށް ވުރެ ގިނަ ތަން ފަހަން ޖެހުނުއިރު، އޭގެ ތެރެއިން އެންމެ ބޮޑަށް ގެއްލުންވި ދެ ލަކުނު މިއަދު ވެސް ރިބެރީގެ މޫނުގައި ފެންނަ އެބަހުއްޓެވެ. އެއް ލަކުނު ކޮލާއި ދިމާލުުގައި ހުރިއިރު އަނެއް ލަކުނު ފެންނަން ހުރީ ބުމަ މަތީގައެވެ. އަލްޖީރިއާ ދަރިކޮޅަށް ނިސްބަތްވާ ފްރާންސްގެ ރައްޔިތެއްކަމަށްވާ ވާހިބާއާއި ކައިވެނިކޮށް ދެމަފިރިންނަށް ވަނީ ދެ އަންހެން ކުދިންނާއި ފިރިހެން ކުއްޖެއް ލިބިފައެވެ.\nޒާތީ ދިރިއުޅުމުގައި ރިބެރީއަށް ކުރިމަތިވި އެންމެ ބޮޑު މައްސަލައަކީ 2010 ވަނަ އަހަރު އޭނާގެ އުފަން ދުވަސް ފާހަގަކުރުމުގެ ގޮތުން އެކުވެރިންތަކަކާއި އެކު ބޭއްވި ހަފްލާއެއްގެ ތެރެއިން އުމުރުން ހަގު އަންހެން ކުއްޖަކާއި އެކު ގުޅުން ހިންގި ކަމަށް ބުނެ ފެންމަތިވި މައްސަލަ އެވެ. ހަށިވިއްކާ އެ އަންހެން ކުއްޖާއާއި ރިބެރީއާއި އޭނާގެ އެކުވެރިން ގުޅުން ހިންގިކަން ފަޅާއަރުވާލާފައިވަނީ 2010 ވަނަ އަހަރުގެ އޭޕްރީލް ހަވަނަ ދުވަހު ފްރާންސްގެ ޓީވީއެއް ކަމަށްވާ އެމް6 އިންނެވެ. އެ މައްސަލަ ފެންމަތިވުމާއި އެކު ރިބެރީ ވަނީ އެކަމަށް އިއުތިރާފުވެ އާއްމު މީޑިއާގައި ވާހަކަ ދައްކާފަ އެވެ. އަދި ބުނެފައިވަނީ އޭނާ އެ ކުއްޖާއާއި އެކު ގުޅުން ހިންގިއިރު އެއީ 18 އަހަރުން ދަށުގެ ކުއްޖެއް ނޫންކަން އެނގިފައި ނުވާ ކަމަށެވެ.\nފްރޭންކް ރިބެރީ އޭނާ ދުއާ ކުރަނީ\nފުޓްބޯޅަ ކެރިއަރު އަދި ކާމިޔާބީ\nރިބެރީ އޭނާގެ ފުޓްބޯޅަ ކެރިއަރު ފަށާފައިވަނީ އުމުރުން ހަ އަހަރުގައި 1989 ވަނަ އަހަރު އޭނާގެ އުފަން ސަރަހައްދަށް ނިސްބަތްވާ އެފްސީ ކޮންޓި ޑި ބްލޯން ސުރްމުރްއިންނެވެ. އެ ކުލަބަށް7އަހަރު ކުޅުމަށް ފަހު ރިބެރީގެ ކުޅުން ފެނިގެން ފްރާންސްގެ ދެވަނަ ޑިވިޝަންގެ ކުލަބެއް ކަމަށްވާ ލިލެއަށް ކުޅުމުގެ ފުރުސަތު ލިބިގެން ދިޔަ އެވެ. ލިލެގައި ކުޅުނު ދުވަސްވަރު އޭނާގެ ކުޅުމުގެ ހުނަރު ކުރިއަރަމުން ދިޔަ ނަމަވެސް އަހުލާގީ ގޮތުން ކުރިމަތިވަމުންދިޔަ މައްސަލަތަކާއި ގުޅިގެން އެ ކުލަބުން ވަނީ 1999 ވަނަ އަހަރު ރިބެރީ ދޫކޮށްލާފަ އެވެ. އޭގެ ފަހުން އޭނާ ގުޅިފައިވަނީ ބްލޯންގެ އެންމެ ބޮޑު އެއް ކުލަބް ކަމަށްވާ ޔޫއެސް ބްލޯންއާ އެވެ. ޔޫއެސް ބްލޯންއާއި ގުޅުނު ފުރަތަމަ އަހަރު ރިޒާވް ކުޅުންތެރިއެއްގެ ގޮތުގައި ގިނަ މެޗުތަކުުގައި ފެނުނު ނަމަވެސް ފުރަތަމަ އަހަރަށް ފަހު އޭނާއަށް ވަނީ ޓީމުގެ ފުރަތަމަ 11 އިން ޖާގަ ލިބެން ފަށާފަ އެވެ. ނަތީޖާއެއްގެ ގޮތުން ރިބެރީގެ އެހީއާއި އެކު ޔޫއެސް ބްލޯން ޗެމްޕިއަން ޑި ފުޓްބޯލް އެމެޗާގައި ކުޅެމުންދިޔަ ކުލަބް 2001 ވަނަ އަހަރު ވަނީ ތިންވަނަ ފަންތީގެ މުބާރާތް ކަމަށްވާ ޗެމްޕިއަނޮޓް ނޭޝަނަލްއަށް ބަދަލުވެފަ އެވެ. ތިންވަނަ ޑިވިޝަންގައި އެ ޓީމު ހޭދަކުރި އެއް އަހަރުގެ ތެރޭގައި ރިބެރީގެ ފަރާތުން ފެނިގެން ދިޔަ ކުޅުމާ ގުޅިގެން ރިބެރީއަށް ވަނީ އޮލިމްޕިކް އަލްސޭއިން ޖާގަ ލިބިފަ އެވެ. އެކަމަކު ޔޫއެސް ބްލޯން ވަނީ ހަތަރުވަނަ ޑިވިޝަނަށް ރެލިގޭޓްވެފަ އެވެ.\nއަލޭސްއަށް ފަހު ބްރެސްޓަށް އަދި މެޓްޒްއަށް ކުޅުނު ރިބެރީ އުމުރުން 21 އަހަރުގައި ވަނީ ފްރާންސް ދޫކޮށް ތުރުކީއަށް ބަދަލުވެފަ އެވެ. އޭނާ ތުރުކީއަށް 2005 ވަނަ އަހަރު ބަދަލުވެފައިވަނީ ތުރުކީގެ ކުލަބެއް ކަމަށްވާ ގަލަތަސަރާއީން ލިބުނު ފުރުސަތަކާ ގުޅިގެންނެވެ. ގަލަތަސަރާއީއަށް ކުޅުނު ހަމަސް ދުވަހުގެ މުއްދަތުގައި އޭނާ ވަނީ އެ ޓީމަށް ތުރުކީ ލީގު ހޯދައިދިނުމުގައި އެހީތެރިވެފަ އެވެ. އޭގެ ފަހުން ފެނިގެން ދިޔައީ ފްރާންސްގެ ކުލަބެއް ކަމަށްވާ މާސޭއިންނެވެ. އެ ކުލަބަށް ދެ ސީޒަން ކުޅެދިނުމަށްފަހު، މިހާރު ރިބެރީ ކުޅެމުންދަނީ ޖަރުމަނުގެ ބަޔާން މިއުނިކަށެވެ.\nފްރޭންކް ރިބެރީ އެވޯޑަކާއެކު\n2006 ވަނަ އަހަރުން ފެށިގެން 2014 ވަނަ އަހަރާއި ދެމެދު ރިބެރީ ފްރާންސްގެ ސީނިއާ ގައުމީ ޓީމަށް 81 މެޗު ކުޅެދީފައިވާއިރު، އޭގެ ތެރޭގައި 2006 އަދި 2010ގެ ވޯލްޑްކަޕާއި، 2008 އަދި 2012ގެ ޔޫރޯ ހިމެނެ އެވެ. ރިބެރީ ފްރާންސްގެ ގައުމީ ޓީމަށް ކުޅެދިން ފުރަތަމަ މެޗަކީ މެއި 2006 ގައި މެކްސިކޯއާއި ދެކޮޅަށް ކުޅުނު މެޗެވެ. އެކަމަކު އޭނާގެ ފަރާތުން ބައިނަލްއަގްވާމީ މެޗެއްގައި ފުރަތަމަ ލަނޑު ފެނިގެން ދިޔައީ ސްޕެއިންއާއި ދެކޮޅަށް 2006ގެ ވޯލްޑްކަޕުގައި ފްރާންސް ކުޅުނު މެޗުގަ އެވެ. އަދި އެ މުބާރާތުގައި ފްރާންސް ވަނީ އިޓަލީއާއި ދެކޮޅަށް ފައިނަލުގައި ކުޅެފަ އެވެ.\nފްރާންސްގެ އެންމެ މޮޅު ކުޅުންތެރިއާގެ އެވޯޑު ތިން ފަހަރު ހޯދުމުގެ އިތުރުން ޖަރުމަން ލީގުގެ އެންމެ މޮޅު ކުޅުންތެރިޔާގެ އެވޯޑު ވެސް ރިބެރީއަށް ވަނީ ލިބިފަ އެވެ. 2008 އަދި 2013ގައި ޔޫއެފާގެ ޓީމް އޮފް ދި އިޔާގައި ރިބެރީ ހިމެނުއިރު، އޭނާއަށް ވަނީ 2013 ވަނަ އަހަރު ޔޫއެފާ ބެސްޓް ޕްލެޔާ އިން ޔޫރަޕް އެވޯޑު ލިބިފަ އެވެ. މީގެ އިތުރުން ފީފާ ކްލަބް ވޯލްޑްކަޕުގެ ރަންބޯޅައާއި، ފީފާ ބެލަންޑޯ އެވޯޑުގެ ތިންވަނަ ވެސް ވަނީ 2013 ވަނަ އަހަރު ލިބިފަ އެވެ.\nފްރޭންކް ރިބެރީ އޭނާގެ ކުރީގެ ކޯޗް ޕެޕް ގާޑިއޯލާ އާއި އެކު\nރިބެރީ އިސްލާމުދީން ގަބޫލުކޮށްފައިވަނީ 2005 ވަނަ އަހަރުގެ ތެރޭގަ އެވެ. އަދި އޭނާގެ ނަމަކަށް ބިލާލް ޔޫސުފް މުހައްމަދު ކިޔާފައިވެ އެވެ. ރިބެރީ ބުނި ގޮތުގައި އޭނާ އިސްލާމުވުމުގައި އެންމެ ބޮޑު ދައުރެއް އަދާކޮށްފައިވަނީ އޭނާގެ އަންހެނުން ވާހިބާ ރިބެރީ ކަމަށެވެ. އޭގެ އިތުރުން އޭނާ ޒުވާން ދުވަސްވަރުން ފެށިގެން އެންމެ ގިނަ ވަގުތު އެކުގައި ހޭދަކުރެވުނީ މުސްލިމުންނާއި އެކުގައި ކަމަށްވެފައި، އޭނާ އިސްލާމުވުމުގައި އެއްވެސް މީހެއްގެ ނުފޫޒެއް ނެތް ކަމަށް ވެސް ރިބެރީ ބުންޏެވެ. އޭނާ އިތުރަށް ބުނީ ތުރުކީގައި ހޭދަކުރި ދުވަސްވަރަކީ އޭނާގެ ހަޔާތުގައި ހަނދާނުން ފޮހެނުލެވޭނެ އެތަކެއް ހަނދާންތަކެއް ގުޅިފައިވާ ދުވަސްވަރެއް ކަމަށާއި އެ ދުވަސްވަރަކީ އޭނާއަށް އިސްލާމުދީނާއި މެދު އެންމެ ބޮޑަށް ލޯ ހުޅުވުނު ދުވަސްވަރު ކަމަށެވެ. އިސްލާމުދީން ގަބޫލުކުރިކަން ފާޅުގައި އިއުލާނުކުރުމުގެ ކުރިން ވެސް ރިބެރީ ގެންދިޔައީ ކޮންމެ މެޗެއްގެ ކުރިން ދަނޑުމައްޗަށް އެރުމަށް ފަހު ދެއަތް މައްޗަށް ނަގައި މާތްﷲގެ ޙަޟްރަތުގައި ދުއާ ދަންނަވަމުންނެވެ. އެކަމާއި ގުޅިގެން އެތައް ސަޕޯޓަރުންނެއް ވާނުވާގައި ތިބިއިރު، ރިބެރީ އޭނާ އިސްލާމްދީން ގަބޫލުކުރިކަމާއި އަދި އޭނާގެ ނަމަކީ ބިލާލް ޔޫސުފް މުހައްމަދުކަން އިއުލާނުކޮށްފައިވަނީ 2006 ވަނަ އަހަރު ފްރާންސްގެ ނޫހެއް ކަމަށްވާ އެލް އެކްސްޕްރެސްއިންނެވެ.\nފްރޭންކް ރިބެރީ ކުލަބަކަށް ސޮއިކުރުމުގެ ގޮތުން ބޭއްވި ރަސްމިއްޔާތެއްގެ ތެރެއިން\nރިބެރީ ބުނެފައިވަނީ އޭނާގެ ހަށިގަނޑުގެ އެތެރެއާއި ބޭރުން މިހާރު ފެންނަ ހަރުދަނާކަމުގެ އަސްލަކީ އިސްލާމުދީން ކަމަށެވެ. އަދި އޭނާ ވޭތުކުރަމުންދިޔަ އަނދިރި ދިރިއުޅުމުން ނެރެ މިނިވަންކަމާއި ހަމަޖެހުން ލިބިފައިވާ ދިރިއުޅުމަކަށް މަގު ކޮށައިދިނީ ވެސް އިސްލާމްދީން ކަމަށް ބުންޏެވެ. އޭނާއަށް މިއަދު އަމިއްލަ ނަފްސްގެ ހަމަޖެހުން އިހްސާސް ކުރެވޭ ކަމަށާއި، އިސްލާމްދީން އޭނާ ސަލާމަތުގެ އައްސޭރިއަކަށް ގެންގޮސްދީފި ކަމަށްވެސް ބުންޏެވެ. އިސްލާމުވުމަށް ފަހު ރިބެރީގެ ދިރިއުޅުމުން ހާއްސަކޮށް ދަނޑުމަތީގެ އަހުލާގަށް ބޮޑެތި ބަދަލުތަކެއް އައިސްފައިވާއިރު، އޭނާ ފާހަގަކުރެވެނީ ކޮންމެ މެޗެއްގެ ކުރިން ނަމާދުކޮށް އޭނާއަށް ކެތްތެރިކަމާއި، ހިތްވަރު ދެއްވުން އެދި ދުއާކުރާ ކުޅުންތެރިއެއްގެ ގޮތުގަ އެވެ. އަދި ދީނީ ހުރިހާ އަޅުކަމެއް އަދާކުރުމުގައި ހުރި ފުރިހަމަ ނަމޫނާ ކުޅުންތެރިއެއްގެ ގޮތުގަ އެވެ. ރިބެރީ ބުނެފައިވަނީ އޭނާގެ ދީނީ އަގީދާއަކީ އޭނާގެ އަމިއްލަ ކަމެއް ކަމަށާއި، އެކަމާއި ބެހޭ ގޮތުން ހޮޅުއަށީގައި ވާހަކަ ދެއްކުމަކީ އޭނާ ގަބޫލުކުރާ ހަމައެއް ނޫން ކަމަށެވެ.


Majlis ge ruhun hodhumaa medhu memberunge hiyaalthafaathu\nމަޖިލީހުގެ ރުހުން ހޯދުމާމެދު މެންބަރުންގެ ހިޔާލު ތަފާތު\nކެންދޫ ދާއިރާގެ މެންބަރު އަލީ ހުސައިން އަދި މާފަންނު އުތުުރު ދާއިރާގެ މެންބަރު އިމްތިޔާޒް ފަހުމީ\nއާންމު ސިއްހަތު ރައްކާތެރި ކުރުމުގެ ގާނޫނުގެ ދަށުން ހެލްތު މިނިސްޓަރު އިއުލާން ކުރައްވާ އާންމު ސިއްހަތުގެ ކުއްލި ނުރައްކަލުގެ ހާލަތުގެ ގަރާރު ރައްޔިތުންގެ މަޖިލީހަށް ހުށަހަޅައި އެ މަޖިލީހުގެ ރުހުން ހޯދާ ގޮތަށް އެ ގާނޫނަށް އިސްލާހު ގެނައުމުގެ ބިލާމެދު މެންބަރުންގެ މެދުގައި ހިޔާލު ތަފާތުވުން އުފެދިއްޖެ އެވެ.\nކޮވިޑް-19 ގެ ބަލިމަޑުކަމާ ގުޅިގެން ރާއްޖޭގައި ސިއްހީ ކުއްލި ހާލަތު އިއުލާން ކޮށްފައި ވަނިކޮށް، ސިއްހީ ކުއްލި ހާލަތުގެ ގަރާރަށް މަޖިލީހުގެ ރުހުން ހޯދުމަށް މަޖިލީހަށް ހުށަހެޅުއްވީ ފުވައްމުލަކު އުތުރު ދާއިރާގެ އެމްޑީޕީގެ މެންބަރު މުހައްމަދު ރަޝީދެވެ.\nއެ ބިލުގައިވާ ގޮތުން ސިއްހީ ކުއްލި ހާލަތު އިއުލާން ކުރާތާ 48 ގަޑިއިރުގެ ތެރޭގައި އޭގެ ގަރާރު މަޖިލީހަށް ހުށަހަޅަން ޖެހެ އެވެ. އަދި އެއީ މަޖިލިސް ޗުއްޓީއަށް ގޮސްފައިވާ ދަނޑިވަޅެއްނަމަ، 14 ދުވަސް ތެރޭގައި މަޖިލީހަށް މެންބަރުން އެއްވެ އޭގެ މަސައްކަތް ފަށަން ވާނެ ކަމަށް ބިލުގައި ބުނެ އެވެ.\nއެމްޑީޕީގެ އެ މެންބަރުގެ މި ބިލުގައި ބުނާ ގޮތުން ހެލްތު މިނިސްޓަރު އިއުލާން ކުރައްވާ ކުއްލި ހާލަތުގެ ގަރާރުގެ ވަކި ބައެއް ނުވަތަ މުޅި ގަރާރަށް ރުހުން ދިނުމުގެ ބާރު މަޖިލީހަށް އޮންނާނެ އެވެ. ގަރާރަށް މަޖިލީހުން ގެންނަން ބޭނުންވާ ބަދަލެއް ގެނެވޭނެ އެވެ. އަދި ގަރާރު ބާތިލް ކުރުމުގެ ބާރު ވެސް މަޖިލީހަށް އޮންނާނެ ކަމަށް ބިލުގައިވެ އެވެ.\nބިލުގައި ބުނާ ގޮތުން، އެ ބިލު ގާނޫނަކަށްވެ އެއަށް އަމަލު ކުރަން ފަށާއިރު ކުއްލި ހާލަތެއް އިއުލާންކޮށް އެ ހާލަތު ނިމުމަކަށް ގެނެސްފައި ނުވާނަމަ އެ ހާލަތުގެ ގަރާރާ މެދުގައި ވެސް އަމަލު ކުރަން ޖެހޭނީ ބިލުގައި ބުނެފައިވާ ގޮތަށެވެ. އެހެންކަމުން މަޖިލީހުން ބިލު ފާސްކުރާއިރު، މިހާރު އިއުލާންކޮށްފައިވާ ކުއްލި ހާލަތު ނިމުމަކަށް ނުގެންނަނަމަ، އެ ގަރާރުގެ މުއްދަތު އިތުރު ކުރުމުގެ ކުރިން މަޖިލީހަށް އެ ގަރާރު ފޮނުވައި ރުހުން ހޯދަން ޖެހޭނެ އެވެ.\nބިލުގައި އިތުރަށް ބުނެފައިވާ ގޮތުގައި، ސިއްހީ ކުއްލި ހާލަތުގެ ގަރާރުގައިވާ މުއްދަތު ދިގު ކުރަން ޑިރެކްޓަ ޖެނެރަލް އޮފް ޕަބްލިކް ހެލްތަށް ފެނިގެން ހެލްތު މިނިސްޓަރަށް އަންގައިފިނަމަ އެ ގަރާރުގެ މުއްދަތު ހަމަވުމުގެ ކުރީން މަޖިލީހަށް ހުށަހަޅައި އެ މުއްދަތު އިތުރު ކުރަން މަޖިލީހުން ފާސްކުރަން ޖެހޭނެ އެވެ.\nމި ބިލާ ގުޅޭގޮތުން ކެންދޫ ދާއިރާގެ މެންބަރު އަލީ ހުސައިން ވިދާޅުވީ ސިއްހީ ކުއްލި ނުރައްކަލުގެ ހާލަތު އިއުލާ ނުކުރަން މަޖިލީހުގެ ރުހުން އޮންނަން ނުޖެހޭ ކަމަށެވެ. އަދި މަޖިިލީހުގެ މެޖޯރިޓީ ނެތިވެސް ރިޔާސީ ނިޒާމުގައި ސަރުކާރު ހިންގެން ޖެހޭނެ ކަމަށް އަލީ ހުސައިން ވިދާޅުވިއެވެ.\nހެލްތް މިނިސްޓަރު އަބްދުﷲ އަމީން ރާއްޖޭގައި ސިއްހީ ކުއްލި ނުރައްކަލުގެ ހާލަތު އިއުލާނު ކުރަނީ --\nސިއްހީ ކުއްލި ނުރައްކަލުގެ ހާލަތު އިއުލާނުކުރަން މަޖިލީހުގެ ރުހުން އޮންނާކަށް ނުޖެހޭ. މަޖިިލީހުގެ މެޖޯރިޓީ ނެތިވެސް ރިޔާސީ ނިޒާމުގައި ސަރުކާރު ހިންގެން ޖެހޭނެ.\nއަލީ ހުސައިން | ކެންދޫ ދާއިރާގެ މެންބަރު\nއަލީ ހުސައިންގެ ވާހަކަތަކަށް އެމްޑީޕީގެ މާފަންނު އުތުުރު ދާއިރާގެ މެންބަރު އިމްތިޔާޒް ފަހުމީ ވަނީ ރައްދު ދެއްވާފައެވެ.\nއިމްތިޔާޒް ވަނީ ރިޔާސީ ނިޒާމެއްގައި ދައުލަތުގެ އެންމެ އިސްވެރިޔާ ކަމުގައިވާ ރައީސުލްޖުމްހޫރިއްޔާ އިއުލާނުކުރާ ކުއްލި ނުރައްކާ މަޖިލީހުން ފާސްކުރުމަށް ގާނޫނުއަސާސީގައި އޮންނަނީ ކީއްވެގެންތޯ ސުވާލު ކުރައްވާފައެވެ.\nމެންބަރު މުހައްމަދު ރަޝީދު ހުށައެޅުއްވި ބިލްގައި ސިއްހީ ކުއްލި ހާލަތު އިއުލާން ކުރުމަށްފަހު، އެ ކަމާ ގުޅިގެން ކޮންމެ މަހަކު ހިނގަމުންދާނެ ހަރަދުތައް ޖެހިގެން އަންނަ މަހުގެ 15 ވަނަ ދުވަހުގެ ކުރިން ރައްޔިތުންގެ މަޖިލީހަށް މިނިސްޓަރު ފޮނުވަން ޖެހޭނެ ކަމަށް ބިލުގައި ބުނެފައިވެ އެވެ. އެ ހަރަދުގެ ތަފުސީލު ފޮނުވާއިރު އަންނަ މަހުގެ ހަރަދުގެ އަންދާޒާ ވެސް ފޮނުވަން ޖެހެ އެވެ.\nސިއްހީ ކުއްލި ހާލަތުގައި މަޖިލީހުގެ ޖަލްސާތައް ބޭއްވޭނެ ގޮތްތައް ވެސް ބިލުގައި ބަޔާން ކުރެ އެވެ. ވެބް ކޮންފެރެންސް މެދުވެރިކޮށް މަޖިލީހުގެ ޖަލްސާތައް ކުރިއަށް ގެންދެވޭނެ ކަމަށާއި އާންމު ތަޅުމަށް މެންބަރުން އެއްވެ ޖަލްސާ ކުރާ ގޮތަށް ވެސް ޖަލްސާތައް ބޭއްވޭނެ ކަމަށް ބިލުގައި ބުނެފަ އެވެ.\nއެ ގޮތުން މަޖިލީހުގެ ތަޅުމުގައި ޖަލްސާ ބާއްވާނަމަ، މަޖިލީހުގެ މެންބަރުންނާއި މަޖިލީހުގެ ހުރިހާ މުވައްޒަފުންގެ ސިއްހީ ރައްކާތެރިކަން މަޖިލީހުގެ ރައީސް ކަށަވަރު ކުރަން ޖެހޭނެ ކަމަށް ބިލުގައި ބުނެ އެވެ. އަދި ސިއްހީ ރައްކާތެރިކަމަށް އަޅަން ޖެހޭ ފިޔަވަޅުތައް ޑިރެކްޓަ ޖެނެރަލް އޮފް ޕަބްލިކް ހެލްތުން މަޖިލީހުގެ ރައީސަށް އަންގަން ޖެހެ އެވެ.\nސިއްހީ ކުއްލި ހާލަތުގައި ވެސް މަޖިލީހުގެ ޖަލްސާތައް ކުރިއަށް ގެންދިއުމަށް ޓަކައި މަޖިލީހުގެ މެންބަރުންނަށާއި މަޖިލީހުގެ އިދާރާގެ މުވައްޒަފުންނަށް ދައުލަތުގެ ކަމާ ބެހޭ ހުރިހާ އިދާރާއެއްގެ އެއްބާރުލުން ދޭން ޖެހޭނެ ކަމަށް ބިލުގައި ބުނެފައިވެ އެވެ.\nސިއްހީ ކުއްލި ހާލަތުގައި މަޖިލީހުގެ ޖަލްސާތައް ކުރިއަށް ގެންދާނެ ބާބެއް ވެސް ބިލުގައި ހިމަނާފައިވާއިރު، މަޖިލީހުގެ ތަޅުމަށް އެއްވެސް ޖަލްސާ ބޭއްވުމާ ގުޅޭ ގޮތުން އާންމުންގެ ކަންބޮޑުވުން ބޮޑުވެގެން ދިޔަ އެވެ. އަދި އެ ކަން ކުރުމަށް ޓަކައި އެޗްޕީއޭގެ ހުއްދަ ނަގަން ޖެހޭނެ ކަމަށް ބުނެ ގާނޫނީ ސުވާލުތަަކެއް ވެސް އުފެދިގެން ދިޔަ އެވެ.\nފަހުން އެޗްޕީއޭގެ ހުއްދައާއި އަޅަން ޖެހޭ ސިއްހީ ރައްކާތެރިކަމުގެ ފިޔަވަޅުތަކުގެ އިރުޝާދުތަކާ އެކު މަޖިލީހުގެ ޖަލްސާތައް ބާއްވަން ފެށި އެވެ. ތަޅުމުގައި މެންބަރުން ތިއްބަވަނީ ގައިދުރުވުމުގެ ހަމަތަކާއެކު މާސްކް އަޅުއްވައިގެނެވެ.\nއެމްޑީޕީ ރައްޔިތުންގެ މަޖިލިސް އަލީ ހުސައިން + ހެލްތް މިނިސްޓަރު އަބްދުﷲ އަމީން އިމްތިޔާޒު ފަހުމީ އާއްމު ސިއްހަތުގެ ކުއްލި ނުރައްކަލުގެ ހާލަތު\nއެމަޖެންސީ ގަރާރުގެ ބިލަށް ކަންބޮޑުވުންތަކެއް\nރައީސް، ކައުންސިލަރުން އައްޔަން ކުރުމުގެ ބަހުސެއް!\nއަސްލަމުގެ ވާހަކަތަކަށް އިންތި ރައްދު ދެއްވައިފި


Drug massala thakugai 167 gaidheen umurah jalugai\nޑްރަގު މައްސަލަތަކުގައި 167 ގައިދީން އުމުރު ދުވަހުގެ ޖަލު ހުކުމްގައި\nމާފުށި ޖަލު. ޖަލުތަކުގެ އާބާދީގެ 86 ޕަސެންޓް މީހުން މަސްތުވާތަކެތި ބޭނުންކުރާ ކަމަށް ކަރެކްޝަނުން ބުނެފި---\nމަސްތުވާތަކެތީގެ މައްސަލަތަކުގައި ޖަލުގައި ތިބި ގައިދީންގެ ތެރެއިން 167 ގައިދީންނަކީ އުމުރު ދުވަހުގެ ޖަލު ހުކުމް ތަންފީޒުކުރަމުން ދާ މީހުން ކަމަށް މޯލްޑިވްސް ކަރެކްޝަންސް ސާވިސް ކޮމިޝަނުން ބުނެފި އެވެ\nނެޝަނަލް ޑްރަގް އެޖެންސީ (އެންޑީއޭ) އިސްލާހުކުރުމަށް ގޮވާލައި މަޖިލީހުގެ ޕެޓިޝަން ކޮމިޓީ އަށް ހުށަހަޅާފައިވާ "ޗޭންޖް އެންޑީއޭ ޕެޓިޝަން" އާއި ގުޅިގެން މިއަދު ބޭއްވި ޕެޓިޝަން ކޮމިޓީގެ ބައްދަލުވުމަށް ކަމާގުޅުން ހުރި 11 އިދާރާއެއް ހާޒިރުކޮށް ސުވާލުކޮށްފައިވެ އެވެ.\nކޮމިޓީގައި ވާހަކަދައްކަވަމުން ކަރެކްޝަނަލް ސާވިސްގެ ސްޕްރިންޓެންޑެންޓް އޮފް ޕްރިޒަންސް އިބްރާހިމް ނާސިރް ވިދާޅުވީ ޖަލުގައި ތިބި 556 ގައިދީންނަކީ ސީދާ ޑްރަގްގެ މައްސަލައިގައި ޖަލުގައި ހުކުމް ތަންފީޒު ކުރަމުންދާ މީހުން ކަމަށެވެ. އެއީ ޖަލުގެ އާބާދީގެ 60 ޕަސެންޓް ގައިދީންނެވެ.\nމީގެ ތެރޭގައި ގިނައީ 35 އަހަރުން ދަށުގެ ޒުވާނުންނެވެ. އަދި ޖަލުގައި ހުކުމް ނުކޮށް ބަންދުކޮށްފައިވާ މީހުންގެ ތެރެއިން ވެސް ގިނަ މީހުންނަކީ ޑްރަގެ މައްސަލަތަކުގައި ތުހުމަތުކުރެވޭ މީހުން ކަމަށް ނާސިރު ވިދާޅުވި އެވެ.\nއޭނާ ވިދާޅުވި ގޮތުގައި ޖަލުގައި ތިބި ޖުމްލަ ގައިދީންގެ ތެރެއިން 86 ޕަސެންޓް މީހުންނަކީ ކޮންމެވެސް ގޮތަކުން މަސްތުވާތަކެތި ބޭނުންކޮށްފައިވާ މީހުންނެވެ. ޑްރަގްގެ މައްސަލައިގައި 167 މީހުން އުމުރު ދުވަހުގެ ޖަލު ހުކުމް ތަންފީޒު ކުރަމުންދާއިރު އެއީ ޖަލުގެ 30 ޕަސެންޓް ގައިދީން ކަމަށް ވެސް ވިދާޅުވި އެވެ.\nމަސްތުވާތަކެތީގެ ކުރީގެ ގާނޫނުގައިވާ ގޮތުން މީހެއްގެ އަތުން އެއް ގްރާމަށް ވުރެ ގިނަ މަސްތުވާތަކެތި ފެނި ކޯޓުގައި އެކަން ސާބިތު ވެއްޖެނަމަ އެ މީހެއްގެ މައްޗަށް އުމުރު ދުވަހުގެ ޖަލު ހުކުމެއް އިއްވޭނެ އެވެ. އެގޮތަށް ހުކުމްކޮށްފައިވާ 27 މީހަކު ޖަލުހައި ހުކުމް ތަންފީޒު ކުރަމުން ގެންދެ އެވެ.\nނާސިރު އިތުރަށް ވިދާޅުވީ މިހާރު ޖަލުތަކަށް ދިމާވެފައިވާ އެންމެ ބޮޑު ގޮންޖެހުމަކީ ޑްރަގް ކޯޓުން ފަރުވާއަށް ހުކުމްކޮށް، ފަރުވާއިން ފެއިލްވެގެން ޖަލަށް އަންނަ މީހުންގެ އަދަދު އިތުރުވަމުން ދިއުމެވެ. އެގޮތަށް ޖަލަށް ގެނެސްފައިވާ 298 މީހުން އެބަތިބި ކަމަށާއި ކުރިއަށް އޮތް ދުވަސްތަކުގައި ވެސް އެފަދަ މީހުން ޖަލަށް ގެނެވޭ އަދަދު އިތުރުވާނެ ކަމަށް ލަފާ ކުރެވޭ ކަމަށެވެ.\nއެންޑީއޭގެ މައްސަލަތަކުގެ އިތުރަށް މަސްތުވާތަކެތީގެ މައްސަލަތައް ހައްލުކުރުމަށް މަސައްކަތް ކުރަންޖެހޭ ދައުލަތުގެ އެހެން އިދާރާތަކުން މި މައްސަލަ ހައްލުކުރުމުގައި ވަރަށް ބޮޑަށް ފެއިލްވެފައިވާ ކަމަށް ކޮމިޓީގެ މެންބަރުން މިއަދު ވަނީ ވިދާޅުވެފަ އެވެ.\nމޯލްޑިވްސް ކަރެކްޝަނަލް ސާވިސް ރައްޔިތުންގެ މަޖިލިސް މަސްތުވާތަކެތި + އެންޑީއޭ\nކޮންމެ ރަށަކުން ޑިޓޮކްސް ފަރުވާ ލިބޭނެ ގޮތް ހަދަނީ\nރިހެބްތައް ހިންގަން ދޭންވީ ބޭރު ބަޔަކަށް


Dhogu kurumahfahu Massala balamundhaa kamah bunefi\nދޮގު ކުރުމަށްފަހު މައްސަލަ ބަލާ ކަމަށް ބުނެފި\nފުލުހުންގެ އިދާރާ: މައްސަލައެއް ނުބަލާ ކަމަށް ވިދާޅުވުމަށްފަހު އެ މައްސަލަ ބަލަމުންދާ ކަމަށް ފަހުން ވަނީ ބުނެފައި\nއއ. ވެލިދޫ ކަރަންޓީން ފެސިލިޓީގައި މަސައްކަތް ކުރަމުން ދިޔަ ޑޮކްޓަރަކާއި ސިފައިންގެ އޮފިސަރެއްގެ މައްސަލަ ފުލުހުން ބަލަން ފަށައިފި އެވެ.\nއެނގިފައިވާ ގޮތުގައި އެ ކަރަންޓީނު ފެސިލިޓީގައި މަސައްކަތް ކުރާ ދިވެހި އަންހެން ޑޮކްޓަރަކާއި އެ ފެސިލިޓީއާ ހަވާލުވެ ހުންނެވި ސިފައިންގެ މޭޖާ ރޭންކުގެ ބޭފުޅާ އިއްޔެ ރޭ ދަންވަރު އެކަހެރިކޮށް ކޮޓަރިއެއްގައި ތިއްބާ ވަނީ ފަޅާ އަރާފަ އެވެ. އެ ކަން އެނގުނީ ސިފައިންގެ ބޭފުޅާ އެ ކޮޓަރީގައި ހުރިކަން ފުލުހުންނަށް އެނގިގެންނެވެ. އެ މައްސަލަ ބަލަން ފެށި ކަމުގެ މައުލޫމާތު ވެސް ލިބުނު ފަހުން ރޭގެ އިރާކޮޅު އަންހެން ޑޮކްޓަރު ވަނީ މާލެ ވެސް ގެނެސްފަ އެވެ.\nމި ވާހަކަތައް ނޫސްތަކުގައި ޖެހުމުން ފުލުހުން ފުރަތަމަ ވަނީ އެކަން ދޮގު ކޮށްފަ އެވެ. އަދި ބުނެފައިވަނީ އެފަދަ މައްސަލައެއް ހިނގައިގެން އުޅޭ ކަމަށް މިހާތަނަށް ހުށަހެޅިފައި ވެސް ނުވާ ކަމަށެވެ. އަދި އެފަދަ މައްސަލައެއް ތަހުގީގު ކުރަމުން ވެސް ނުދާ ކަމަށެވެ.\nނަމަވެސް މިއަދު ހަވީރު ފުލުހުން ބުނީ ވެލިދޫ ކަރަންޓީން ފެސިލިޓީގައި މަސައްކަތް ކުރެއްވި ޑޮކްޓަރާއި ސިފައިންގެ މޭޖާ ދަންވަރު އެކަހަރިކޮށް ބައްދަލުކުރި ޝަކުވާ ހުށައެޅި އެކަމާ ގުޅޭގޮތުން ބަލަންޖެހޭ ކަންކަން ބަލަމުން ގެންދާ ކަމަށެވެ.\nމޯލްޑިވްސް ޕޮލިސް ސާވިސް ޖިންސީ ފުރައްސާރަ ކޮވިޑް-19 + އެންއީއޯސީ\nއެންގުމަށް އަމަލުކުރޭތޯ ފުލުހުން ބަލާނެ: ނަވީން


Komme Kamakun Shifa Hoadhan Ves Kiyavan Jeheyny Keerithi Quran Aa Sunnathun: Mufthi Menk | Dhiislam\nކޮންމެ ކަމަކުން ޝިފާހޯދަން ވެސް ކިޔަވަންޖެހޭނީ ކީރިތި ޤުރުއާނާ ރަސޫލާގެ ސުންނަތުން އައިސްފައިވާ ދުޢާތައް ކަމަށް ޒިމްބާބްވޭގެ މުފްތީ އިސްމާޢިލް އިބްނު މޫސާ މެންކް ވިދާޅުވެއްޖެއެވެ.\nޝެއިޚް މި މަޢުޟުއަށް އިތުރަށް ވާހަކަފުޅު ދައްކަވަމުން ވިދާޅުވެފައިވަނީ ސިހުރު، ފަންޑިތަ ހަދާ މީހުންގެ ގާތަށް ނުދިޔުމަށާއި އެއިރުން އެދެވެނީ މުޅިން ގޯސް މަގަކުން ކަމަށެވެ. އެފަދަ ބައެއް މީހުން ގާތަށް ދިއުމުން ކިޔަން ދީފައި ހުންނަ ބައެއް ކަރުދާސް ބަލާއިރު ފެންނަނީ ޖިންނި އާއި ގުޅުން ހުންނަ ކިޔެވެލިތައް ކަމަށެވެ. އަދި މިއީ ވަރަށް ނުރައްކާތެރި ކަމެއް ކަމަށްވެސް ވިދާޅުވެފައިވެއެވެ.\nމީގެ އިތުރުން ސިހުރު ހެދުމާއި ސިހުރު ހެއްދުވުމަކީ ޝިރުކުގެ ތެރެއިން ހިމެނޭ ބޮޑު ފާފައެއް ނަމަވެސް އެކަންކުރާ މީހުން ވަރަށް ގިނަކަމަށް ޤަބޫލުކުރަންޖެހެއެވެ. އަދި ބައެއް މީހުންނަށް އެކަމުގެ އަސަރުކުރާލެއް ގިނަކަމުން ކޮންމެ ކަމެއް ކުރިމަތިވިނަމަވެސް ފުރަތަމަވެސް ބެލެވެނީ ކޮންމެވެސް މީހަކު ހެދި ސިހުރެއް ޖެހުނީ ކަމަށެވެ. އަދި ބައެއް މީހުންނަށް ރަނގަޅަށް ނުނިދުނު ނަމަވެސް ބެލެނީ އެއީ ސިހުރަކުން ކަމަށެވެ. ޚާއްޞަކޮށް ދެ ފަހަރަކު ބިރުވެރި ހުވަފެނެއް ފެނުނު ނަމަވެސް ބެލެނީ އެއީ ސިހުރާއި ގުޅިފައިވާ ކަމެއް ކަމަށެވެ.\nއެފަދަ ޙާލަތުގައި ފުރަތަމަ ބަލަން ޖެހޭނީ ތިމާގެ ޞިއްޙީ ހާލަތަށް ކަމަށެވެ. އަދި ހަށިގަނޑަށް ފައިދާހުރި ތަކެތި ނުކެވޭނަމަ، ސިކުނޑިއަށް އަރާމެއް ނެތި ބުރަކޮށް އުޅެން ޖެހިޖެނަމަ ނުވަތަ ލިބޭ ހިތްދަތިކަމެއްގެ ސަބަބުން ނުވަތަ ހަށިގަނޑަށް ބޭނުންވާ ކޮންމެވެސް މާއްދާއެއް މަދުވި ނަމަވެސް އަދި ހަށިގަނޑަށް ލިބެން ޖެހޭ އަރާމު ނުލިބުނު ނަމަވެސް މިބާވަތުގެ ކަންކަން މެދުވެރިވެދާނެ ކަމަށެވެ. މިފަދަ ޙާލަތުގައި ބައެއް މީހުންނަށް އިތުރު އަޑެއް އިވޭހެންވެސް ހީވެދާނެއެވެ. ކުރިމަތިން އައްޔެއް ދިއަ ކަމަށްވެސް ހީވެދާނެއެވެ.\nވީމާ އެއީ މީހަކު ހެދި ސިހުރަކުން މެދުވެރިވި ކަންކަން ކަމަށް ނުނިންމާށެވެ. ފުރަތަމަ ކަމެއްގެ ގޮތުން ކަމާއި ގުޅުންހުރި ޑޮކްޓަރަކަށް ދައްކައި ރަނގަޅަށް ޗެކްކޮށްލާށެވެ. ޑޮކްޓަރުން ބުނާ ބަސްވެސް އޮޅުންފިލުވައިލާށެވެ. އެއަށްފަހުގައި ނޫނީ ސިހުރާއިމެދު ނުވެސް ވިސްނާށެވެ. ސިހުރެއް ކަމަށް ޔަޤީން ކުރެވިއްޖެ ނަމަ ރުޤްޔާކުރާ މީހެއްގެ އެހީތެރިކަން ހޯދުމަށެވެ.


Grade 1 ge Dharivarunqnah Reusable Fen alhaa fulhi hiley bahanee\n18 ސެޕްޓެމްބަރ 2019 ( ބުދަ )\nބީޕީއޭ ނުހުންނަ ފެންއަޅާ ފުޅި- މާކެޓުން ލިބެން ހުރޭ\nގްރޭޑް 1 ގެ ދަރިވަރުންނަށް އަލުން ބޭނުންކުރެވޭ ފެންއަޅާ ފުޅި ހިލޭ ބަހަނީ\n23 ޑިސެމްބަރ 2018, 23:53 |\nއަންނަ އަހަރު ގްރޭޑް 1 ގައި ކިޔާވާ ހުރިހާ ދަރިވަރުންނަށް އަލުން ބޭނުންކުރެވޭ ފެންއަޅާ ފުޅި ބަހަން ހަމޖައްސައްިފިއެވެ. މިކަން ހަމަޖެއްސީ ތިމާވެއްޓާއި ބެހޭ އާއި މިނިސްޓރީ އޮފް އެޑިއުކޭޝަނާއި ޔުނިސެފް މޯލްޑިިވްސް ގުޅިގެންނެވެ. މިކަން ހާމަކޮށް އެންވަރމެންޓް މިނިސްޓރީން މިއަދު ވަނީ ޓްވީޓުކޮށްފައެވެ.\nމި ޕްރޮގްރާމްގެ މަގުސަދަކީ އެއްފަހަރާ ބޭނުންކުރާ ޕްލާސްޓިކް ފުޅި ބޭނުންކުރުން މަދުކުރުމަށް ބާރުއެޅުމާއި ޕްލާސްޓިކު ކުނި މަދުކުރުން ކަމަށް ތިމާވެއްޓާއި ބެހޭ މިނިސްޓރީން ކުރި ޓްވީޓްގައި ވެއެވެ.\nފުވައްމުލަކުގައި އަންނަ އަހަރު ގްރޭޑް 1 ގައި ކިޔަވާނެ ކަމަށް ބެލެވެނީ 150 ހެއް ހާ ދަރިވަރުންނެވެ. މުޅިރާއްޖެގައި އަންނަ އަހަރު ގްރޭޑް 1 ގައި ކިޔަވާނެކަމަށް ބެލެވެނީ 7500 ހާ ދަރިވަރުންނެވެ.\nސިންގަލް ޔޫޒް ޕްލާސްޓިކް ބޭނުންކުރުން މަދުކުރަން ބާރު އަޅަނީ ހަމައެކަނި އޭގެ ސަބަބުން ތިމާވެއްޓަށް ލިބޭ ގެއްލުން ކުޑަކުރުމަށް ނޫނެވެ. އެއިގެ ސަބަބުން ސިއްހަތައް ލިބިދާނެ ގެއްލުމަކުން ވެސް ސަލާމަތް ވުމަށެވެ. ނަމަވެސް މިކަން ގިނަބަޔަކަށް އޮންނަނީ ނޭނގިފައެވެ.\nމޭވާގެ ތާސީރު ހަށިގަނޑާށް ފެނާއެކު ލިބޭގޮތަށް އިންފިއުޒަރ ހުންނަ ފެންއަޅާ ފުޅި އަކީވެސް ބީޕީއޭ ފްރީ ފުޅިއެއް – އެމޭޒަން އިން ލިބެން އެބަހުރި\nއެއްފަހަރާ ބޭނުންކުރަން ހުންނަ ޕްލާސްޓިކުން ސިއްހަތަށް ލިބޭ ގެއްލުން\nއެއްފަހަރު ބޭނުންކުރަން ތައްޔާރުކުރެވިފައި ހުންނަ ޕްލާސްޓިކް ފުޅިތައް އުފެއްދުމަށް ބޭނުން ކުރާ ބިސްފެނޯލް-އޭ (ބީޕީއޭ) އަކީ ސިއްހަތަށް ރައްކާތެރި އެއްޗެއް ނޫންކަމަށް ކަނޑައަަޅައި، 2008 ން ފެށިގެން އެމެރިކާ އަދި ޔޫރަޕްގައި ވަނީ އެފަދަ ބައިތައް ކުޑަކުދިންގެ އުފެއްދުން ތަކުގައި ބޭނުންކުރުން މަނާ ކޮށްފައެވެ.\nބިސްފެނޯލް އޭ އަކީ ‘ޒެނޯއެސްޓްރޯޖެން’ އުފައްދާ ބާވަތެކެވެ. ޒެނޯއެސްޓްރޯޖެންއަކީ ހަށިގަނޑުގައި ހިމެނޭ މުހިންމު ހޯމޯނެއް ކަމަށްވާ އެސްޓްރޯޖަންގެ ހަރަކާތްތަކާއި އެއްގޮތަކަށް ހަރަކާތްތެރިވާ މާއްދާއެވެ. އޒެނޫއެސްޓްރޯޖެން އަކީ ހަށިގަނޑުގެ ނިޒާމުތަކަށް ބަދަލުތައް ގެނުވާ ގެއްލުންދެނިވި ބާވަތެއްކަމަށް ދިރާސާތަކުން ވަނީ ސާބިތުވެފައެވެ.\nޒެނޯއެސްޓްރޯޖެންގެ ސަބަބުން ހަށިގަނޑުގެ އެތެރޭގެ ހޯމޯނަލް ސިސްޓަމަށް (އެންޑޯކްރައިން ސިސްޓަމްތަކަށް) ބަދަލުތަކެއް ގެނުވައެވެ. އެގޮތުން މީހާގެ މޫޑު ބަދަލުވުމާއި، ހަށިގަނޑުގެ ޓީޝޫ ތައް މަސައްކަތް ކުރާ ގޮތަށް ބަދަލުއައުމާއި، ހަށިގަނޑުގައި އެކުލެވޭ ކެމިކަލް ރިއެކްޝަންތަކަށް ބަދަލުއައުން ހިމެނެއެނެ. މިކަންކަމާއި ގުޅިގެން މީހާގެ ހެދިބޮޑުވުމަށް ނޭދެވޭ އަސަރުތަކެއް ކުރާ ކަމަށް އިލްމީ ހޯދުންތަކުން ވަނީ ސާބިތުވެފައެވެ.\nހައިކޮލިޓީ ބީޕީއޭ ފްރީ ފެންއަޅާ ފުޅި -އެމޭޒަން\nއެއްފަހަރާ ބޭނުންކުރާ ޕްލާސްޓިކް ފުޅިތައް ދޫކޮށްލުމަށް ކުރެވޭ މަސައްކަތަކީ މުހިންމު މަސައްކަތެކެވެ. އަދި އެއާއި އެއްވަރަށް ބިސްފެނޯލް އޭ (ބީޕީއޭ) ބޭނުންކޮށްފައި ނުހުންނަ ފުޅިތައް ފަސޭހައި ލިބޭގޮތް ހެދުމާއި، އަގު ހެޔޮކުރެވޭތޯ މަސައްކަތް ކުރަން ޖެހެއެވެ.\nދުނިޔޭގެ މާކެޓްގައި މިފަދަ ފުޅިތައް މިހާރު އުފައްދައި މާކެޓް ކުރަމުން އާދެއެވެ. އޭގެ ބައެއް މިސާލުތައް ފޮޓޯގައި އެވަނީ އެވެ. ރާއްޖޭގެ ބާޒާރުންނާއި އެމޭޒަން ޑޮޓްކޮމް އިންވެސް ލިބެން ހުރެއެވެ.\nTags: ތިމާވެށި, ސްކޫލް\nޏ. ފުވައްމުލަކު އަތޮޅާއި ސ. އައްޑު އަތޮޅު ބައިއޮސްފެއަރ ރިޒާވަކަށް ހެދުމަށް ހުށަހަޅަން ރައީސުލް ޖުމްހޫރިއްޔާ ނިންމަވައިފި\nފުވައްމުލައް ސިޓީގައި ކުނި އަންދާނެ އިންސިނަރޭޓަރ ބެހެއްޓުމުގެ އެއްބަސްވުުމުގައި ސޮއިކޮށްފި\nޒިކުރާ އިންޓަރނޭޝަނލް ކޮލެޖުން މެލޭޝިއާގެ ޔޫއައިޓީ އާއިއެކު ކޯސްހިންގަން އެއްބަސްވުމެއްގައި ސޮއިކޮށްފި\nފުވައްމުލައް ސިޓީއަށް ވެލި ގެންގޮސްދޭނެ ބަޔަކު ހޯދަނީ\n16 އަހަރުން ދަށުގެ ގައުމީ ކްރިކެޓް ސްކޮޑުގައި ފުވައްމުލައް ސިޓީގެ6ކުދިން


މަޖިލީހުގައި މޯދީ ތަގުރީރު ކުރައްވާނީ އަންނަ ހޮނިހިރު ދުވަހު – Haftha\nމަޖިލީހުގައި މޯދީ ތަގުރީރު ކުރައްވާނީ އަންނަ ހޮނިހިރު ދުވަހު\nއިންޑިއާގެ ބޮޑުވަޒީރު ނަރެންދުރަ މޯދީ ރާއްޖެއަށް ކުރައްވާ ރަސްމީ ދަތުރުފުޅުގައި ރައްޔިތުން މަޖިލީހުގައި ތަގުރީރު ކުރައްވަން ހަމަޖެހިފައިވަނީ އަންނަ ހޮނިހިރު ދުވަހު ކަމަށް މަޖިލީހުގެ އިދާރާއިން ބުނެފިއެވެ.\nބޮޑު ތަފާތަކުން އިންޑިއާގެ އާންމު އިންތިހާބު ކާމިޔާބު ކުރެއްވި މޯދީ ރާއްޖެއަށް ވަޑައިގަތުމަށް ހަމަޖެހިފައިވަނީ އަންނަ ހުކުރު ދުވަހުއެވެ. އެގޮތުން މޯދީގެ މި ދަތުރުފުޅަކީ ދެވަނަ ދައުރަކަށް އެމަނިކުފާނު ހޮވިވަޑައިގަތުމަށްފަހު ގައުމުން ބޭރަށް ކުރައްވާ ފުރަތަމަ ދަތުރުފުޅެވެ.\nރައްޔިތުން މަޖިލީހުގައި އިދާރާގައި ނޫސްވެރިންނަށް މައުލޫމާތު ދެއްވަމުން މަޖިލީހުގެ އަމީން އާންމު މަރިޔަމް ނިއުޝާ ވިދާޅުވީ، ބޮޑުވަޒީރު މޯދީ މަޖިލީހުގައި ތަގުރީރު ކުރައްވާ ޖަލްސާ އޮންނާނީ އަންނަ ހޮނިހިރު ދުވަހުގެ އިރުރޮއްސި 6:45 ގައި ކަމަށެވެ.\nއަދި އެ ޖަލްސާއަށް ސަރުކާރު ކެބިނެޓްގެ ވަޒީރުންނާއި އިސް ބޭފުޅުންގެ އިތުރުން ރާއްޖޭގައި ތިއްބަވާ ބޭރުގެ ސަފީރުންނަށް ވެސް ދައުވަތު އަރުވާނެއެވެ.\nރައްޔިތުން މަޖިލީހުގައި ތަގުރީރު ކުރެއްވުމުގެ ފުރުސަތު މޯދީއަށް ދެއްވުމަށް އެދި ރައީސް އިބްރާހިމް މުހައްމަދު ސޯލިހުގެ ފަރާތްޕުޅުން މަޖލީހަށް ހުށަހެޅިއިރު، މަޖިލީހުން ވަނީ މިދިޔަ ދުވަހު އެކަމަށް ރުހުން ދީފައެވެ.\nއާ މަޖިލިސް ހުވާ ކުރުމަށްފަހު ބޭއްވި ދެވަނަ ޖަލްސާގައި އެގޮތަށް ފާސްކުރީ އެދުވަހުގެ ޖަލްސާގައި ބައިވެރިވެވަޑައިގެންނެވި 80 މެންބަރުންގެ އިއްތިފާގުންނެވެ.\nމަޖިލީހުގެ ގަވާއިދުގައިވާ ގޮތުން ރާއްޖޭން ބޭރުގެ މެހެމާނަކު ނުވަތަ އެންމެ މަތީ ވެރިއަކު މަޖިލީހުގެ ތަގުރީރު ކުރެއްވޭނީ އެކަމަށް މެންބަރުންގެ ރުހުން ލިބިގެންނެވެ.


ލޯބިވެރިން އިތުބާރުހުރި ދީނީ މަޢްލޫމާތު، ޞިއްޙަތު، ޚަބަރު، އަދަބާއި ޘަޤާފަތް، ތަޢްލީމް، ޢާއިލާ، ކުޑަކުދިން، ޚިޔާލު އަދި މިނޫންވެސް ތަފާތު ދާއިރާތަކުގެ ލިޔުންތައް ، މި ސައިޓުން ވިދާޅުވެވޭނެ http://kavaasaa.com/aailaa/loabiverin/ Mon, 25 May 2020 07:38:47 +0200 Joomla! - Open Source Content Management en-gb ތިބާގެ ހިތާ، ޚިޠުބާގެ ކުރިމަތީ ކާވެނި! http://kavaasaa.com/aailaa/loabiverin/thibaage-hithaa-khithubaage-kaaveni.html http://kavaasaa.com/aailaa/loabiverin/thibaage-hithaa-khithubaage-kaaveni.html\nޒުވާން ކުދިން ޚިޠުބާގެ ގުޅުމުގެ އިމުގެ ތެރޭގައި ދުވަސްތަކެއް ހޭދަކުރުމަށްފަހުގައި ކާވެނި ފުރިހަމަކުރުމަށް ޖެހިލުންވެއެވެ. ސަބަބަކަށްވަނީ ޚިޠުބާގެ ދުވަސްވަރުގައި ދެފަރާތަށްމެ މައްސަލަތަކެއް މެދުވެރިވުމެވެ. ނުވަތަ ބައިވެރިޔާއާމެދު ފުރިހަމަ ފިކުރާއެއް ނުލިބުމާއި މުސްތަޤުބަލާ މެދު ފުރިހަމަ ތަޞައްވުރެއް ނުލިބިގެނެވެ.\n]]> shifzaan@kavaasaa.com (ތަރުޖަމާ: ޝިފްޒާން އަޙްމަދު) ލޯބިވެރިން Fri, 30 Mar 2012 20:46:26 +0200 ޚިޠުބާގައި އަންހެނާއަށް ބެލުން http://kavaasaa.com/aailaa/loabiverin/khithubaaga-anhenaaah-belun.html http://kavaasaa.com/aailaa/loabiverin/khithubaaga-anhenaaah-belun.html\nޚިޠުބާގެ މާނައަކީ ކަނޑައެޅިގެންވަކި އަންހެނަކާ ކާވެނިކުރުމުގެ އެދުން ފާޅުކުރުމާއި، އެކަން އަންހެނާގެ ވަލީވެރިއާއަށް ނުވަތަ އަންހެނާއަށް އެންގުމެވެ. މިކަން ޚިޠުބާއަށް އެދޭ ފިރިހެނާއަށް ސީދާކުރެވިދާނެއެވެ. ނުވަތަ އޭނާގެ އަހުލުވެރިން މެދުވެރިކޮށް ކުރެވިދާނެއެވެ. އަދި އަންހެންމީހާ ނުވަތަ އޭނާގެ ވަލީވެރިޔާ އެދެމީހުން ކާވެނިކުރުވުމަށް އެއްބަސްވެއްޖެނަމަ، އެހިސާބުން ޚިޠުބާ ފުރިހަމަވީއެވެ. ކާވެނީގެ ކުރިން ޚިޠުބާ އުވައިލުމުގެ އިޚުތިޔާރު ދެފަރާތުންކުރެ ކޮންމެ ފަރާތަކަށްވެސް ލިބިގެންވެއެވެ.\nއެހެން ބައެއް ޢިލްމުވެރިން އެއީ ހަމައެކަނި އަންހެނާގެ ކާވެންޏަށް، މީސްތަކުންގެ މެދުގައި މަޝްހޫރުވެފައިވާ ވަސީލަތްތައް މެދުވެރިކޮށް އެދުންކަމުގައި މާނަކުރައްވައެވެ. އެކަމަކު އިސްވެދިޔަ ތަޢުރީފަކީ ތަފްޞީލު ތަޢުރީފެކެވެ.\n]]> shifzaan@kavaasaa.com (ޝިފްޒާން އަޙްމަދު) ލޯބިވެރިން Fri, 29 Jul 2011 19:28:10 +0200 ނަހަލާލަށް ލިބިފައިވާ ކުއްޖަކާ ކައިވެނި ކުރުމަކީ ހުއްދަ ކަމެއްތަ؟ http://kavaasaa.com/aailaa/loabiverin/nahalaal-kujjakaa-kaaveni-kurun.html http://kavaasaa.com/aailaa/loabiverin/nahalaal-kujjakaa-kaaveni-kurun.html\nސުވާލު: ބައްޕަ ނެތް (ނަހަލާލަށް ލިބިފައިވާ) ކުއްޖަކާއި ކައިވެނީގެ ގޮތުން ގުޅުމަކީ، ދީނުގައި ހުއްދަ ކަމެއްހެއްޔެވެ؟ މިއީ މަނާ ކަމެއް ކަމުގައި ކީރިތި ރަސޫލާ އަންގަވާފައި ވޭ ހެއްޔެވެ؟\nނަހަލާލަށް ލިބިފައިވާ ކުއްޖަކާ ކައިވެނި ކުރުމަކީ ޙަރާމް ކަމެއް ކަމުގައި، ކީރިތި ރަސޫލާ ކަނޑައަޅުއްވާފައި ނެތެވެ. އެހެނީ ނަހަލާލަށް ލިބިފައިވާ ކުއްޖަކާ އަކީ އޭނާއަށް އަދަބެއް ދޭން ޖެހޭފަދަ، އެއްވެސް ކުށެއް ކުރި ކުއްޖެއް ނޫނެވެ. ކުށް ކުރީ އޭނާގެ މަންމައާއި އެހެން ފިރިހެނެކެވެ. މާތް ﷲ ވަޙީ ކުރައްވަނީ: كُلُّ نَفْسٍ بِمَا كَسَبَتْ رَهِينَةٌ\n]]> info@kavaasaa.com (އިސްމާޢީލް ނާޖީ) ލޯބިވެރިން Sat, 16 Apr 2005 08:40:12 +0200 ގާލުވުން http://kavaasaa.com/aailaa/loabiverin/gaaluvunn.html http://kavaasaa.com/aailaa/loabiverin/gaaluvunn.html\nއިސްލާމީ ފިޤުހުގައި "ޚިޠުބާ" ކިޔާއެއްޗެއް އޮވެއެވެ. އެކަން ކުރާ ފިރިހެން މީހާއަށް ކިޔަނީ ޚާޠިބްއެވެ. އަންހެން މީހާއަށް މަޚްޠޫބާއެވެ. ޚިޠުބާއަކީ ކައިވެނި ކުރަން ކުރާ ވަޢުދެކެވެ. އެއީ ފަހަރެއްގައިވެސް ކައިވެންޏެއް ނޫނެވެ. މިއަށް އިގިރޭސިން ކިޔަނީ ''އެންގޭޖްމެންޓް'' އެވެ. ދިވެހި ބަސްފޮތުގަ މިއަށް ކިޔާފައި އޮންނަނީ ''ގާލިހު'' ''ގާލިހުވުން'' ''ގާލުވުން'' މި ބަހެވެ.\nކައިވެންޏަކީ އިސްލާމް ދީން ވަރަށް ބޮޑު އަހައްމިއްޔަތު ކަމެއް ދޭ ކަމެކެވެ. ކައިވެނި ކުރުމަށް ފަހު އެކަން ތަންޒީމު ކުރުމުގެ ތަފާތު ޙުކުމްތައް ކަނޑައަޅައި ހެދި އިރު، ކައިވެނީގެ ކުރިން\n]]> info@kavaasaa.com (އިސްމާޢީލް ނާޖީ) ލޯބިވެރިން Wed, 15 Sep 2004 13:33:02 +0300 މައިންބަފައިންނަށްޓަކައި، ލޯބި ޤުރުބާން ކުރަންވީތަ؟ http://kavaasaa.com/aailaa/loabiverin/mainbafain-takai-loab-quruban-kuranveetha.html http://kavaasaa.com/aailaa/loabiverin/mainbafain-takai-loab-quruban-kuranveetha.html\nސުވާލު: މައިންބަފައިންގެ ރުހުމާއި ދެކޮޅަށް އަންހެން ކުއްޖަކު ކައިވެނި ކުރުމަކީ ކޮންކަހަލަ ކަމެއްހެއްޔެވެ؟ އަދި އެގޮތަށް އެކަން ކޮށްފިނަމަ އެއީ ''މައިންބަފައިންނަށް ނުކިޔަމަންތެރި ވުން'' ކަމުގައި ވާނެ ހެއްޔެވެ؟ އަދި އަންހެން ކުއްޖެއްގެ ރުހުމާ ދެކޮޅަށް މީހަކާ ދެވުމަކީ ކޮންކަހަލަ ކަމެހެއްޔެވެ؟\nޖަވާބު: ޢިލްމުވެރިންގެ ބާގައެއް.\nމިޒަމާނުގައި ލޯތްބާއި ޢިޝްޤަކީ ވަރަށް ގިނަ އަންހެން ކުދިން، ޢުމުރުން ވަރަށް ޅަ އިރުއްސުރެ އޭގައި ޖެހޭ އެއްޗަކަށް ވެއްޖެއެވެ. ފުރާވަރަށް އަންނަމުން އަންނަ ނާޒުކު ޢުމުރުގައި އަންހެންކުދިން، ފިރިހެން ކުދިން ބުނެލާ ބަހަކަށް ހެއްލުމަކީ ކަންބޮޑުވާން ޖެހޭ ކަމެކެވެ.\nބައެއް ފިރިހެން ކުދިން، އެ މީހުންގެ މަޅީގާ އަންހެން ކުދިން ޖެއްސުން އެއީ އުފަލެއް ކަމުގައި ދެކެއެވެ. އަދި ރައްޓެހިންގެ މެދުގައި މިވެނި އެވެނި ކުއްޖަކާ ރައްޓެހިވި ކަމަށް ބުނެ ފަޚުރުވެރިވެއެވެ.\n]]> info@kavaasaa.com (އިސްމާޢީލް ނާޖީ) ލޯބިވެރިން Sun, 08 Aug 2004 14:26:17 +0300


Lanka gai beyrah dhaanama abadhuves passport hifaigen dhaan aadha kuravva: Embassy\nލަންކާގައި ބޭރަށް ދާނަމަ އަބަދުވެސް ޕާސްޕޯޓް ހިފައިގެން ދިއުމަށް އާދަކުރައްވާ: އެމްބަސީ\nއަވައްޓެރި ސްރީލަންކާާގައި ދިރިއުޅޭ ދިވެހިން ބޭރަށް ވަޑައިގަންނަވާ ވަގުތުތަކުގައި އަަބަދުވެސް ޕާސްޕޯޓް ހިފައިގެން ނުކުތުމަށް އެގައުމުގައި ހުންނަ ދިވެހިރާއްޖޭގެ އެމްބަސީން އިރުޝާދު ދީފިއެވެ.\nއެ ގައުުމުގެ ވެރިރަށް ކޮޅުނބުގައި ހުންނަ ރާއްޖޭގެ އެމްބަސީން މިފަދައިން އިރުޝާދު ދީފައިވަނީ ނެރުނު ބަޔާނެއްގައެވެ.\nމި ބަޔާނުގައި ބުނީ ސްރީލަންކާގައި ދިރިއުޅޭ ބޭރުގައުމުތަކުގެ ރައްޔިތުންގެ ސްޓޭޓަސް ބެލުމުގެ މަގްސަދުގައި ސްރީލަންކާގެ ކަމާއިބެހޭ އިދާރާތަކުން އެފަރާތްތަކުގެ ޕާސްޕޯޓާއި ވިސާގެ ކަންތައްތައް ބަލަމުންދާ ކަމަށެވެ. މިގޮތުން ސްރީލަންކާގައި ދިރިއުޅޭ ދިވެހި ރައްޔިތުންނާއި އެގައުމަށް ޒިޔާރަތްކޮށް އުޅޭ ފަރާތްތަކުން ދުރާލާ ޕާސްޕޯޓާއި ވިސާގެ މުއްދަތު ހަމަވެފައިވޭތޯ ބަލައި، ހަމަވުމުގެ ކުރިން ވިސާގެ ކަންތައްތައް ހަމަޖެހޭތޯ ބެލުމަށް އެމްބަސީން ވަނީ ހަނދުމަކޮށްދީފައެވެ.\nބޭރު ގައުމެއްގައި އުޅޭއިރު ކާކުކަން އެނގޭފަދަ އައިޑެންޓިފިކޭޝަނެއް ގެންގުޅުމަކީ މުހިންމުކަމެއް ކަމަށް ރާއްޖޭގެ އެމްބަސީން ވަނީ ބުނެފައެވެ.\nއެހެންކަމުން ލަންކާގައި ދިރިއުޅޭ ދިވެހި ރައްޔިތުން ބޭރަށް ނުކުންނަ ކޮންމެ ވަގުތެއްގައިވެސް، ޕާސްޕޯޓް ނުވަތަ ލަންކާގެ އިދާރާއަކަށް ޕާސްޕޯޓް ބަަލައިގެންފައިވާނަމަ ރިސިޕްޓް ހިފައިގެން ބޭރަށް ނުކުތުމަށް އެމްބަސީން ވަނީ އެދިފައެވެ.\n9 ވަނަ އަހަރުގެ އެޕްރީލް މަހުގެ 21 ވަނަ ދުވަހު ސްރީލަންކާގައި ދިން ބޮމުގެ ޙަމަލާތަކަށްފަހު އެޤައުމުގެ ސަލާމަތީ ކަންކަން ވަނީ ވަރަށް ބޮޑަށް ވަރުގަދަކޮށްފައެވެ. އަދި ޕާސްޕޯޓް ނުވަތަ ކާކުކަން އަންގައިދޭ ލިޔުމެއް ނެތި އާއްމު ތަންތާނގައި ނޫޅުމަށާއި، ގޭގައި ތިބޭއިރުވެސް ކަމާބެހޭ ފަރާތްތަކުން ބަލަން ބޭނުންވެއްޖެ ހިނދެއްގައި ދެއްކޭނެ ގޮތަށް ފަސޭހައިން ނެގޭގޮތަށް ޕާސްޕޯޓްތައް ބެހެއްޓުމަކީ ލަންކާ ސަރުކާރުން އެގައުމުގައި ދިރިއުޅޭ ބޭރު މީހުންނަށް އަންގާފައިވާ ކަންތައްތައް ކަމަށް ފާހަގަކޮށްލެވެއެވެ. އަދި ހަމައެއާއެކު، މިކަންކަމަށް ސަމާލުވުމަށް ސްރީލަންކާގެ ކޮޅުނބުގައި ހުންނަ ދިވެހިރާއްޖޭގެ އެމްބަސީއިން ތަކުރާރުކޮށް އިލްތިމާސް ކުރަމުން ގެންދެއެވެ.\nސްރީލަންކާގައި ތިބުމުގެ ވިސާގެ މުއްދަތު ހަމަވުމުން، ވިސާ އާ ނުކޮށް އެގައުމުގައި ތިބުމަކީ ޤާނޫނީ ކުށެކެވެ. އަދި މިގޮތަށް ޤާނޫނާއި ޚިލާފަށް އަމަލުކުރާ މަދު ބައެއްގެ ސަބަބުން ސްރީލަންކާގައި ދިރިއުޅޭ ދިވެހިންނަށް އާއްމުކޮށް އެކަމުގެ ދަތިތަކާ ކުރިމަތިލާން ޖެހޭކަން ތަކުރާރުކޮށް ފާހަގަވަމުންދާާ ކަމަށް ފޮރިން މިނިސްޓްރީން ވަނީ ބުނެފައެވެ.